text:
লৌউ-শিংউ
-
ৱাৎত-পাদবা পুন্সিগীদমক মহৌশাগী পোত্থোকশীং শীজিন্নবা
ভারত অসি মীয়ামগী হিংনবগী লম্বী ওইরিবা মখল-মখা কয়াগী মহৌশাগী পোত্থোক মতিক চানা লৈবা লৈবাক অমনি। পোত্থোকশীং অসিগা লোয়ননা হিংলিবা মীওই কাংলুপ কয়াদা ৱাৎত-পাদবা পুন্সি মরেল ফংহন্নবগীদমক পোত্থোকশীং অসি মওং চুম্না শীজিন্নবা য়াম্নমক তঙাইফদে।
-
লৌউ-শিংউ অমসুং মসিগা মরি লৈনবা থবকশীংদগী শেন্দোং লৈনা থবক পীবা
ভারত্তা লৌউ-শিংউ অমদি মসিগা মরি লৈনবা থবকশীংনা (ফার্মগী মনুং অমসুং মপান অনিমক) শেন্দোং লৈনা থবক পীবগী মফম য়াম্না চাউই। পাক-চাউবা মাং-তুংগী মরি লৈনবা, মতিক চাবা পোলিসিগী ঙাক্লৌ অমসুং খুদোংথীবা ঙাকথোক্নবা থৌরাংশীং অসি হিরম অসিগী এন্ত্রিপ্রেন্যুওরশীংনা মথৌ তারিবা ক্রিটিকেল সপোর্ট সর্ভিসশীংনি।
-
ফংলক্লিবা লৌশীং খংমিন্নবা অমসুং খ্বাইদগী ফবা পাংথোক্কদবা থৌওংদু শীজিন্নবা
লৌউ-শিংউরিবা মীওইশীংনা লমদমদুগী ওইবা টেক্নোলোজিশীং, অনৌবা পুথোক্লিবশীং অমসুং খ্বাইদগী ফবা পাংথোক্কদবা থৌওংশীং শীজিন্নদুনা ফংলক্লিবা লৌশীং-জ্ঞ্যানশীং অদু খংমিন্নবনা অতোপ্পা লৌউ-শিংউবশীংদা পুক্নিং থৌগৎলি অমসুং মশাবু থাজবা লৈহল্লি। অপিকপা অমসুং অনেম্বা থাক্কী লৌউ-শিংউবশীংগী মরক্তা ফজনা লৌশীং-জ্ঞ্যান য়েন্থোক্নবা হায়বসি মতম অসিদা য়াম্না মথৌ তারিবা অমনি।
বিকাসপেদিয়া পোর্টেলগী লৌউ-শিংউ কাখল অসিনা লৌউ-শিংউ অমসুং মসিগা মরি লৈনবা লমশীংদা থবক তৌরিবা ভলুন্টিয়ারশীংনা পীরকপা মরি লৈনবা ঈ-পাউ অমসুং লৌশীংদা য়ুম্ফম ওইবা কন্টেন্ট পীনবা পান্দম থম্লি। ফম্বাক অসিগী মরি লৈনবা মীওই অমা ওইনা, নহাক্না নহাক্কী মীৎয়েং, নহাক্না থেংনরকপশীং খংমিন্নবা, মরি লৈনবা খন্ন-নৈনবশীংদা শরুক য়াবা, অফংবা রিসোর্সশীংদগী নহাক্কী লৌশীং হেনগৎহনবা অমসুং লৌশীং অদু অতোপ্পশীংদা খংহনবা য়াই।
বিকাসপেদিয়া পোর্টেলগী লৌউ-শিংউ কাখল অসিগী মরুওইবা মীৎয়েংফম অসি মখাদা পীরিবা হিরমশীং অসিগা মরি লৈনৈ।
লৌউ-শিংউগী ইনপুটশীং
মরু-মরাংশীং, হারশীং অমসুং তিলহাৎ হিদাকশীং য়াউনা মখল-মখা কয়াগী ইনপুটশীং শেম-শাবা অমসুং শীজিন্নবা হায়বসি মফমসিদা নৈনরি।
মহৈ-মরোং পুথোকপা
মখল-মখা কয়াগী মহৈ-মরোংশীং, IPM, খ্বাইদগী নৌবা টেক্নোলোজিশীং, অইং-অশা অমসুং পোৎ-চৈ য়োনবগী পাংথোক্কদবা থৌওংশীং অদু মফম অসিদা পুল্লপ্না শন্দোক্না তাক্লি।
মহৈ-মরোং লোক্লবা মতুংগী টেক্নোলোজিশীং
লোক্লবা মহৈ-মরোংশীং শীজিন্ননবা, প্রোসেস তৌনবা অমসুং ফুদ সেফটি ষ্টেন্দর্দশীংগীদমক পুথোক্লবা টেক্নোলোজিশীং মফম অসিদা শন্দোক্না তাক্লি।
শেন্দোংগী নত্ত্রগা শীজিন্ননবগী শা-ষন য়োকপা
শেন্দোংগীদমক ষন, ইরোই, য়াউ, হামেং, থেব অমসুং ওকশীং পুথোকপগী মতাংদা মফম অসিদা নৈনরি
য়েন-ঙানু য়োকপা
মখল-মখা কয়াগী য়েন-ঙানুশীং শেন্দোংগী ওইনা পুথোকপা অমদি সাইন্টিফিক ওইবা মওংদা থম্বগী মতাংদা মফম অসিদা নৈনরি
ঙা য়োকপা
য়ুমদা ঙা য়োকপা, খজিং য়োকপা, কোংগ্রেং য়োকপা, লৈতেংগী ওইবা ঙা পুথোকপা, মগুন লৈবা পোত্থোকশীং, মেছিনগী খুৎশু-খুৎলায়শীং, অসিনচিংবশীং অসি য়াউনা ঙা পুথোকপগী মখল-মখা কয়াগী মওং নৈনরি
লৌউ-শিংউগা মরি লৈনবা খোংথাংশীং
অপিকপা অমসুং অনেম্বা থাক্কী লৌমীশীংগীদমক চান্নগদবা মখল-মখা কয়াগী লৌউ-শিংউদা য়ুম্ফম ওইবা খোংথাংশীং মফম অসিদা নৈনরি
খ্বাইদগী ফবা পাংথোক্কদবা থৌওংশীং
ৱাৎত-পাদবা ওইহন্নবগী লৌউ-শিংউ, শা-ষন য়োকপা, ঙা য়োকপা, লৌউ-শিংউদা য়ুম্ফম ওইবা খোংথাংশীং, পাক-চাউথোক্নবগী থৌওংশীংদা শীজিন্নরিবা খ্বাইদগী ফবা পাংথোক্কদবা থৌওংশীং অদু হৈ-শিংলবা মীওই অমদি শিজিন্নরিবা মীওইশীংদগী ফংবা কেস ষ্টদি অমসুং এক্সপরিএন্সকুম্না নৈনরি
পোলিসিশীং অমসুং স্কিমশীং
লৌউ-শিংউ, শা-ষন য়োকপা, ঙা য়োকপা অমদি খুঙ্গংগী মীওইশীংদা থবক পীবগা মরি লৈনবা পোলিসিশীং অমসুং স্কিমশীং নৈনরি
লৌউ-শিংউগী ইন্সুরেন্স
লৌউ-শিংউ অমসুং মসিগা মরি লৈনবা থবক-থৌরমশীং, মখোয়গী অকুপ্পা মরোলশীং হায়বদি থীগদবা শেলফম, কোল্লিবা শরুক, শেল ফংনবগী প্রোসিদ্যুওর অসিনচিংবা কয়া য়াউরিবা মখল-মখা কয়াগী ইন্সুরেন্স প্রদক্টশীং উৎলি
লৌউ-শিংউগী দিরেক্টরি
লৌউ-শিংউ অমসুং মসিগা চৎমিন্নরিবা সেক্টরশীংগা মরি লৈনবা মখল-মখা কয়াগী ৱেবসাইটশীং অমসুং পোর্টেলশীংগী লিঙ্কশীং পীরি
খন্ন-নৈনবগী ফোরম
লৌউ-শিংউ অমসুং মসিগা চৎমিন্নরিবা সেক্টরশীংগা মরি লৈনবা মখল-মখা কয়াগী ইসুশীং নৈননবা ফম্বাকনি


c: text/html

text:
24th August 2018 |
থৌদাং পাউমীদগী
ইম্ফাল, অগষ্ট ২৩ঃ অথুবা মতমদা ৱারোইশিন পুরকপা য়াই হায়না থাজনরিবা নাগা ফ্রেমৱার্ক এগ্রিমেন্টকা মরী লৈননা ঙসি য়ু এন সিনা শিন্দুনা সেনাপতি দিষ্ট্রিক্টকী টি এন কে কম্ম্যুনিটি হোলদা নাগা ত্রাইবশিংগী হো হোশিং অমসুং নাগা ফ্রন্টেল ওর্গনাইজেসনশিংগী ওইবা মীফম অমা পাঙথোকখ্রে৷ লোয়ননা ইন্দো-নাগা পিছ প্রোসেস নমথনবা হোৎনবা মীফমশিং ৷ এসেমব্লি মীফমদা নাগাগী ইলেক্টেদ রিপ্রজেন্টেটিভ অমত্তা শরুক য়াদনবা ৱারেপ লৌখ্রে হায়রি৷
মীফম অদুগা মরী লৈননা য়ু এন সিগী প্রসিদেন্ট গাইদোন কামৈ অমসুং নাগা হো হোগী প্রসিদেন্ট চুবাওঝুকুমনা থাদোরকপা জোইন্ট ষ্টেটমেন্ট অমদা হায়রিবদি নাগা মীয়ামশিং অসি নীংশিংবা থোক্ত্রিঙৈ মতমদগী হৌনা এক্সটর্নেল ফোর্সশিংতগী মনিং মখা তম্না রিপব্লিক ভিলেজ অমা ওইনা লৈরকখিবনি৷ নাগা ভিলেজশিং অসি ত্রেদিসন অমসুং কষ্টমরি লোনা ঙাক শেন্দুনা অমসুং মসিগী জষ্টিসশিং ফংহন্দুনা লাকখিবনি৷
চহী কয়া নাগাশিংগী সেল্ফ দিটরমিনেসনগীদমক খোঙজং চংশিন্দুনা লাকখ্রবা মতুং হৌখিবা চহী ১৯৯৭ গী জুলাই ২৫ দা অনিরকশুবা ইন্দো-নাগা সিজ ফায়র এগ্রিমেন্ট সাইন তৌনদুনা চহীদুমক্কী অাগষ্ট ১দগী চৎনবা হৌখিবনি৷ লোয়ননা ২০১৫কী অাগষ্ট ৩ দা নিউ দিল্লিদা মতম কুইরক্লবা ইন্দো-নাগা পোলিটিকেল ইশু অসিগী ৱারোইশিন পুরক্নবা এন এস সি এন (অাইএম) অমসুং ভারত সরকার অনিগী মরক্তা ইন্দো-নাগা ফ্রেমৱার্ক এগ্রিমেন্ট অসি সাইন তৌনখিবনি৷
অদুম ওইনমক ইতিহাসিক ওইরবা ইন্দো-নাগা ফ্রেমৱার্ক এগ্রিমেন্ট সাইন তৌনখিবা মতম কুইরবসু হৌজিক ফাওবা মসিগী ৱারোইশিন অমত্তা পুরক্তনা লৈরিবা অসিগী মতাংদা (মখা লা ৪দা)

robotstxt: allowed

filter: keep


text:
ঐচ আর দি মিনিষ্ট্রিনা লৌখৎলিবা অনৌবা খোংথাংশীং
পেজ অসিদা ভারত সরকারগী মিনিষ্ট্রি ওফ হ্যুমেন রিসোর্স দিভলপমেন্টনা লৌখৎলিবা অনৌবা খোংথাংশীংগী ঈ-পাউশীং য়াউরি।
নুপীমচাশীংগী মহৈ-মশীং তম্বা
বেতি বচাও বেতি পরহাও অভিয়ান (Beti Bachao Beti Padhao Abhiyan)
স্কুল এজুকেসন এন্ড লিটরেসি দিপার্টমেন্টনা ৱুমেন এন্ড চাইল্ড দিভেলপমেন্ট মিনিষ্ট্রিবু নুপিমচাশীংগী থাক অমসুং সেক্স রেসিও হেনগৎহন্নবা লৈবাক অসিগী জিলা 100দা “বেতি বচাও বেতি পরহাও” অভিয়ান হৌদোকপদা মতেং পাংখি। মহৈ-মশিংগী তোঙান-তোঙানবা থাকশীংদা নুপীমচাশীংগী ত্রান্সিসন 100% য়ৌবা স্কুল মেনেজমেন্ট কমিটিশীংগীদমক্তা “বেতি বচাও বেতি পরহাও” অভিয়ানদগী এৱার্দ অমা শেমগৎখ্রে।
স্বচ বিদ্যালয়া (Swachh Vidyalaya)
দিপার্টমেন্ট অসিনা স্কুল খুদিংমক্তা চৎনবা য়াবা নুপিমচাশীংগী টোইলেট অমা লৈহন্নবগী ফিরেপ থম্লি। ইং 2015গী ওগষ্ট 15গী মমাং ফাউবদা চৎনবা য়াবা টোইলেট অমা শোয়দনা লৈহনগদবা অকক্নবা “স্বচ বিদ্যালয়া” কৌবা খোংথাং অমা হৌদোকখ্রে।
উদান (UDAAN)
উদান অসি সেন্ত্রেল বোর্দ ওফ সেকেন্দরি এজুকেসন (CBSE)না হৌদোকপা শোত্থরবা ছাত্র নুপিমচাশিং অমদি সেদ্যুল কাষ্ট/সেদ্যুল ত্রাইব অমসুং মীশিং য়ামদবা কাংলুপশীংনা অকক্ননা সাইন্স অমসুং মেথমেটিক্সকী ওইবা পোষ্ট-স্কুল প্রোফেসনেল এজুকেসনদা হোংবা ঙমহন্নবা খোংথাং অমনি। উদানগী অহানবা পান্দম অসি হৌজিক নুপামচাশীংনা 77% মীং চনবা মতমদা নুপিমচাশীংনা 23% ওইদুনা মীং চনবা হন্থরিবা অসি কোকহনবনি। মসিনা দাইমেনসন অহুম হায়বদি দিজাইন, ত্রাঞ্জেক্সন অমসুং এসেসমেন্ট অসিদা মীৎয়েং থমদুনা স্কুল এজুকেসন অমসুং এঞ্জিনিয়রিং এজুকেসন এন্ত্রান্স সিষ্টেমশিংগী মরক্তা লৈরিবা ক্বালিটিগী অহোবা অসি হন্থহন্নবা পান্দম থম্লি।
য়ুজিসিনা থা খুদিংগী লুপা 8000/- দগী 10000/-গী চাংদা স্কোলর 300দা জুনিয়র রিসর্চ ফেলোশিপ পীগদবা স্কিম অসি শেম-শারে অমসুং একাদেমিক চহি 2014-15দগী চৎনবা হৌরগনি।
প্রগটি (PRAGATI)
প্রোভাইদিং এসিষ্টেন্স ফোর গর্লস এদভান্সমেন্ট ইন টেক্নিকেল এজুকেসন ইনিসিএটিভ (Providing Assistance for Girls’ Advancement in Technical Education Initiative)
AICTE স্কিম অসিনা চহিদা লুপা লাখ 6তগী হন্থনা ফেমিলি ইনকম লৈবা ইমুং অমদগী নুপিমচা অমা ক্বালিফাইয়িং ইকজামিনেসনগী মেরিটতা য়ুম্ফম ওইরগা খন্দুনা টেক্নিকেল এজুকেসন ফংহনবা পান্দম থম্লি। স্কিম অসি মরি লৈনবা রাজ্যগী সরকারশীংগী ওথোরাইজ তৌরবা এদমিসনগী সেন্টরশীংনা চৎনহনগদবনি। চহি অমদা নুপিমচা 4000দা স্কোলরশিপকী কান্নবা ফংহন্নবা থৌরাং তৌরি। স্কোলরশিপকী শেলফমদি লুপা 30000 নত্ত্রগা তুইসনগী ফি নত্ত্রগা হন্থবা অমহেক্তা ওইগনি অমসুং থা অমদা লুপা 2000 থা তরাগী কন্টিঞ্জেন্সি এলাউএন্স ওইনা পীগনি।
অখন্নবা মীৎয়েং মথৌ তাবা মীওইশীং (Persons with Special Needs)
সকশম (SAKSHAM)
মীমান্নদ্রবা অঙাংশীংগী স্কোলরশিপনি। AICTEনা মীমান্নদ্রবা ছাত্রশিংবু টেক্নিকেল এজুকেসন ফংহন্নবা ক্বালিফাইয়িং ইকজামিনেসনগী মেরিটতা য়ুম্ফম ওইদুনা চহি খুদিংগী স্কোলরশিপ 1000 পীনবা ফিরেপ লৌরে। স্কোলরশিপকী শেলফমদি লুপা 30000 নত্ত্রগা তুইসনগী ফি নত্ত্রগা হন্থবা অমহেক্তা ওইগনি অমসুং থা অমদা লুপা 2000 থা তরাগী কন্টিঞ্জেন্সি এলাউএন্স ওইনা পীগনি।
অৱাং-নোংপোক্কী থৌরাংশীং
ইশান উদয় (Ishan Uday)
অৱাং-নোংপোক লমদমগী ছাত্রশীংগী অখন্নবা স্কোলরশিপ স্কিমনি। য়ুজিসিনা একাদেমিক সেসন 2014-15দগী হৌদুনা অৱাং-নোংপোক লমদমগী ছাত্রশীংগীদমক্তা অখন্নবা স্কোলরশিপ স্কিম অমা হৌদোকখ্রে। স্কিম অসিনা চহিদা লুপা লাখ 4.5তগী তাবা মমা-মপাগী ইনকম লৈবা অৱাং-নোংপোক লমদমগী ছাত্রশীংদা স্কোলরশিপ 10000 পীনবা অমসুং লৈবাক অসিগী কোলেজ/য়ুনিভরসিটিশীংদা অন্দর গ্রেজুএট থাক্তা তম্নবগীদমক থাদা লুপা 3500দগী 5000 ফাউবগী চাংদা স্কোলরশিপ পীনবগী পান্দম থম্লি।
ইশান বিকাস (Ishān Vikās)
ইশান বিকাস অসি অৱাং-নোংপোক রাজ্যশীংগী স্কুল অমসুং কোলেজগী থাক্তা লৈবা খনগৎলবা ছাত্রশিংবু মখোয়গী ভেকেসন মতমদা IITশীং, NITশীং অমসুং IISERশীংগা হেন্না নকশিলহন্নবা পাক-চাউরবা থৌরাং অমনি। নুমিৎ তরানিগী ওইবা মতম পরিং অমগী ওইনা ইনষ্টিট্যুসনশীং অসিগী মনুংদা অমদা, এক্সপোজর নত্ত্রগা ইন্টর্নশিপ প্রোগ্রাম অমগী মওংদা কোয়বা চৎহন্নবা থৌরাং শেম্লি। স্কুল খুদিংমক্না ক্লাস IX অমসুং Xগী ছাত্র 32 অমসুং ওজা 8গী ওইবা কাংবু অমবু লোয়ননবা ওজা অমা থাগনি। কোলেজগী ছাত্রশীং অদু কালেন অমসুং নিংথমথাদা কাংলুপ অমমমদা ছাত্র 32 লৈহন্দুনা অনি থোক্না শেমগনি। অৱাং-নোংপোক্তগী কোলেজগী ছাত্র 2016 অমসুং ওজা 504না একাদেমিক চহি অমদা IIT/NIT/ IISERশীং নত্ত্রগা সেন্ত্রেল্লি ফন্দেদ টেক্নোলোজিকেল ইনষ্টিট্যুটনচিংবদা স্তাইপেন্দ শিজিন্নদুনা চৎকনি। ইনষ্টিট্যুট 25দগী ছাত্র 250মুক্না চহি অমদা IIT 16 অমসুং NIT 6তা (অহৌবগী ওইনা NIT 6 খল্লে) চৎকনি।
ICT এনেবল তৌরবা তম্নবগী খুদোংচাবশীং হেনগৎহনবা
ছাত্রশীং/ওজাশীংগী ওইনা খ্বাইদগী ফবা এজুকেসনেল রিসোর্সশীং ফংহন্দুনা আউটরিচ, মগুন হেনগৎহনবা অমসুং মান্নবা লৈহনবা হেনগৎহন্নবা ICTনা তম্নবগী খুদোংচাবশীং হেনগৎহল্লি।
স্বায়ম (SWAYAM) (ষ্টদি ৱেবস ওফ এক্টিভ-লর্নিং ফোর য়ং এস্পিয়ারিং মাইন্দস) প্রোগ্রাম:
প্রোগ্রাম অসিগী মখাদা, সেন্ত্রেলনা ফন্দ পীবা ইনষ্টিট্যুটশিং হায়বদি IITশীং, IIMশীং, সেন্ত্রেল য়ুনিভর্সিটিশীংগী প্রোফেসরশীংনা লৈবাক অসিগী নাগরিকশীংদা ওনলাইন কোর্সশীং পীগনি। কোর্স পুম্নমক তম্নবগী অচংবা শেল লেম্না ওইগনি। করিগুম্বা ছাত্র অদুনা ভেরিফাই তৌরবা সর্টিফিকেট অমা পাম্লবদি অপিকপা ফি অমা পীবা তাই।
অহানবা ফেজদা, IIT বোম্বে, IIT চেন্নাই, IIT কানপুর, IIT গুৱাহাটি, য়ুনিভর্সিটি ওফ দিল্লি, জৱাহর লাল নেহরু য়ুনিভর্সিটি, IGNOU, IIM বেঙ্গলোর, IIM কালকটা, বেনারস হিন্দু য়ুনিভর্সিটিখক্তনা মীরম লৈবাক্কী য়ুনিভর্সিটিশীংগী ওজাশীংগী মতেংগা লোয়ননা এঞ্জিনিয়রিং এজুকেসন, সোসিএল সাইন্স, এনর্জি, মেনেজমেন্ট, বেসিক সাইন্সকী কোর্স পীগনি। চহি 2দগী 3 ফাউবগী মনুংদা য়ামদ্রবদা ছাত্র ক্রোর অমদি থৌরাং অসিগী মখাদা কান্নবা ফংগনি হায়না পান্দম থম্লি। SWAYAM অসি ইং 2014দা হৌদোক্কনি।
নেসনেল ই-লাইব্রেরি
ই-লাইব্রেরি অসি লৈবাক অসিদা লৈরিবা ছাত্রশিং, থবক তৌরিবা মীওইশীং অমসুং রিসর্চ তৌরিবা মীওইশীংনা লেপটোপ, স্মার্টফোন, টেব্লেট, PCশীংগী খুত্থাংদা কোম্না ফংবা য়াহন্নবা দিজিটেল ফোর্মেট অমদা সেন্ত্রেল য়ুনিভর্সিটিশীং অমসুং প্রেমিয়র ইনষ্টিট্যুটশীংদগী ক্বালিটি কন্টেন্টশীং ফংহন্দুনা লৌশীং হেনগৎহনগদবা ওনলাইন পোর্টেল অমগুম্না শেমগৎলি। অন্তর্জাতিগী ওইনা খুৎশম্ননবগীদমক্তা ইজরেল, নোরৱে, য়ুকে, য়ুনেস্কোনা হায়রক্লে। নেসনেল ই-লাইব্রেরি অসি একাদেমিক চহি 2015দগী ফংহল্লগনি।
হেনগৎলক্লিবা রিসর্চ
দা. এস. রধাকৃষ্ণন পোষ্ট দোক্টরেল ফেল্লোজ ইন সোসিএল সাইন্সেস
য়ুজিসিনা লোল য়াওনা দা. এস. রধাকৃষ্ণন পোষ্ট দোক্টরেল ফেল্লোজ ইন সোসিএল সাইন্সেস কৌবা অনৌবা স্কিম অমা হৌদোকখ্রে। স্কিম অসিগী মখাদা খল্লবা ফেল্লোশীংদা চহি 3গী ওইনা লুপা 25000 + HRA অসিনচিংবা ফংগদবা ফেল্লোশিপ 300 পীগনি।
পিঐচদি ষ্টদিগীদমক্তা AICTE স্কোলরশিপ
AICTEনা চহি অমদা স্কোলরশিপ 1000 ইলিজিবল ওইবা কেন্দিদেটশীংদা CSIR / DRDO লেবশীং নত্ত্রগা অতোপ্পা মমীং লৈরবা ইনষ্টিট্যুটশীংদা পিঐচদি তৌনবগীদমক পীরি: স্কোলরশিপ পীবগী মওংদি থবক অসিগিদমক্তা সরকারনা থম্লিবা নিয়মশীংগী মতুংইল্লি।
ক্বালিটি ইমপ্রুভমেন্ট প্রোগ্রাম (QIP)
মসি AICTEনা এপ্রুভ তৌরবা ইনষ্টিট্যুটশীং অমসুং অতৈদা লৈরিবা ইলিজিবল ওইরবা ওজাশীংগী মরক্তা রিসর্চ তৌনবগী পুক্নিং থৌগৎনবা অমসুং মখোয়বু ভারতগী খ্বাইদগী ফবা ইনষ্টিট্যুটশীং হায়বদি IITশীং অমসুং NITশীং নত্ত্রগা অতোপ্পা জাতিগী ওইবা মরুওইবা ইনষ্টিট্যুটশীংদগী পিঐচদি অমা লোয়শিনবা ঙমহন্নবা ভারত সরকারনা পায়খৎপা প্রোগ্রাম অমনি। স্কিম অসি রিগুলর ওইবা ওজাশীংগীখক ওইনা চৎনৈ। QIPগী মখাদা M Techকীদমক্তা স্কোলরশিপ 7500 পিদুনা ME/M.Tech স্কোলরশিপশীং পীনবা অমসুং QIPগী মখাদা PhDগীদমক স্কোলরশিপ 2500 পীনবা থৌরাং তৌরি।
অহেনবা ইনফোর্মেসনগীদমক্তা MHRD


text:
সেন্সস ২০১১ কি প্রোভিজনেল পোপিউলেসন ফিগরগী মতুং ইন্না ইম্ফাল ইষ্ট ডিষ্ট্রিক্টকি ডেমোগ্রাফিক প্রোফাইল:
ইম্ফাল ইষ্ট ডিষ্ট্রিক্টকী অপুন্বা জিওগ্রাফিকেল এরিয়া অসি (জিরিবাম সব ডিভিজন য়াওনা) ৭০৯ স্ক্ৱার কিলোমিতরনি, ষ্টেটকি অপুন্বা অরিয়াগী চাদা ৩.২ নি । মীশিং কুংবগী চাংনা স্ক্ৱার কিলোমিতর অমদা ৬৪৩ নি , ষ্টেটকী অপুন্বা মীশিংগী চাদা ১৬ নি । ডিষ্ট্রিক্ট অসিগী খুঙ্গংদনা সেক্স রেশিও অসি নুপা ১০০০ দা নুপী ৯৯৫ নি অমসুং সহরদনা নুপা ১০০০ দা নুপী ১০৫১ নি।
*জিরিবাম সব ডিভিঝন য়াওনা( হৌজিক্না জিরিবাম ডিষ্ট্রিক্ট )


text: মে ১৬, ২০১৬ইং : লৈবাক অসিগী লুপাগী নোটতা সেদ্যুলদা চল্লবা অনৌবা লোলশিংগী ময়েক হাপচিন্নবগী থৌরাং হৌজিকমক্কী ওইনা লৈতে হায়না কেন্দ্রগী শেল থুম মন্ত্রী অরুন জেটলিনা লোকসভাগী এম পি ডাঃ মৈন্যদা চিঠি ইদুনা খঙহল্লকলে হায়রি। মনিপুরী লেঙ্গুয়েজ দিভলপমেন্ট কমিটিনা থোকপা চেরোল অমনা হায় লৈবাক অসিগী লুপা নোটতা মনিপুরী ময়েক হাপ্পা ঙমখিরোই হায়বা ৱাফম অসি মুখ্যমন্ত্রী শ্রী ওক্রম ইবোবী সিংহ অমসুং কমিতি অসিগী প্রেসিদেন্ট শ্রী লৈহাওথাবম শরতন্দ্রদা ডাঃ মৈন্যনা ঙরাং অমুক হন্না খঙল্লকপনি হায়না পাউগী লিখুন অসিনা হায়রি। মসিগী মরুওইবা মরমদি ভারতকী লুপাগী নোটশিংগী চাওবগী চাং অসি পিকপননি। নিংশিংবা য়াই, মনিপুরী লোল ইং কুমজা ১৯৯২ গী আগস্ট তাং ২০ দা ভারত সংবিধানগী ৮শুবা সেদ্যুলদা চনশিনখবনি।


text:
অঙাংশীংদা তিল লৈতনবা হিদাক পীজবা
তোপিক অসিনা অঙাংশীংদা তিল লৈতনবা হিদাক পীজবগী মরমদা খংহল্লি।
ৱার্ল্ড হেলথ ওর্গানাইজেসননা পাবা মতুংইন্না চহি 1 অমসুং 14গী মরক্তা লৈবা ভারতকী অঙাং মিলিয়ন 241 রোমদি সোইল-ত্রান্সমিটেদ হেলমিন্থ (STH) হায়না খংনবা থীবোং-থীরিন্দা লৈবা পেরাসাইট ওইবা তিলগী (parasitic intestinal worms) রিস্ক লৈ হায়রি। অঙাংশীং অসিনা মালেমগী ওইনা চহি গ্রুপ অসিদা লৈবা অঙাংশীংগী চাউরাক্না 68% ওইরি অমসুং STHগী ইনফেক্সনগী রিস্ক লৈবা অঙাং মশীংগী ওইনা 28% ওইরি।
STH লৌনবা
- মরুওইনা মীয়ামদা শোকহনবা STH গী মখল অহুম লৈ, মখোয় অদুদি রাউন্দ ৱার্ম (Ascaris lumbricoides), হ্ৱিপৱার্ম (Trichuris trichiura) অমসুং হুকৱার্ম (Necator americanus অমসুং Ancylostoma duodenale) অসিনি।
- এদল্ট ৱার্মশীংনা মীওইবগী থিবোং-থীরিন্দা চানবা চিঞ্জাক ফংনবগীদমক অমসুং হিংনবগীদমক লৈ অমসুং মখোয়না মফম অসিদা নুমিৎ খুদিংগী মরুম লিশিং কয়া কোকশিল্লি।
- অহাংবদা মখোং হাম্বা ইনফেক্ট তৌরবা মীওইশীংনা মখোয়গী অমাংবদা তিলগী মরুম শন্দোকই।
- মসিনা মরম ওইদুনা, মরুমশীং অদু লৈবাক্তা চংখি অমসুং মসিনা মওং কয়ামুক্তা শন্দোরকই:
- মনা-মশীংগী পাম্বীশীংদা পক্লকই অমদি মনা-মশীংশীং অদু চেকশিন্না থোংবা, চাম্বা নত্ত্রগা খোক্তবা মতমদা শন্দোরকই;
- মোৎশিল্লবা ঈশীংগী সোর্সশীংদগী শন্দোরকই;
- লৈবাক্তা শান্নবা অঙাংশীংদা পক্লকই অমসুং মখোয়না মখুৎ-মশা হামদোক্তনা চাবা থকপা য়াউরকপদগী শন্দোরকই।
ইনফেক্সনগী লাইওংশীং
- রিস্ক লৈবা মীশীং চাং নাইনা লায়েংবনা ইনফেক্সনগী চাং হন্থহনবা অমসুং ইনফেক্সন লৈরবা মীওইশীংগী হকশেল ফগৎহনবদা মতেং পাংগনি।
- মীওই অমদা চংলিবা ৱার্মগী চাং অদু য়াম্লিবমখৈ, ইনফেক্সন লৈরবা মীওই অদুগী লাইওং অদু হেনগনি।
- অনেম্বা ইনফেক্সনগা লোয়নবা মীওশীংদদি মহৌশানা লাইওং অমত্তা উৎলক্তে।
- অৱাংবা ইনফেক্সনশীংনা দায়রিয়া, পুক নাবা, অমসুং শোন্থবা য়াউনা মখল কয়াগী লাইওংশীং উৎলকপা য়াই।
- চানিং-থক্নিংবা পোক্তবা লৈরকপা য়াই।
ৱার্ম লৈবনা থোকহনবা অমাংবশীং
অঙাংশীংগী ন্যুত্রিসনগী ফিভমদা STHনা থোকহনবা ইফেক্টশীং
ৱার্মশীংনা চংলবা মীওইশীংগী ন্যুত্রিসনগী থাক্তা মওং কয়ামুক্তা শোকহল্লি:
- ৱার্মশীংনা ঈ য়াউনা য়ুম্বু ওইরিবা টিসুশীং চাদুনা হিংই অমসুং মসিনা আইরন অমসুং প্রোটিন মাংহল্লি অমদি এনেমিয়া থোকহল্লকই।
- ৱার্মশীংনা ন্যুত্রিএন্টশীং চুপশিনবা হন্থহল্লকই; রাউন্দৱার্মনা ইন্টেষ্টাইনদা ভিটামিন A চাথোকই।
- ৱার্ম খরনা চানিং-থক্নিংবা পোকহল্লক্তবা য়াই অমসুং মসিনা ন্যুত্রিসন লৌশিনবা অমসুং হকচাং খিং-খিং লাউবা হন্থহনগনি।
- ৱার্ম খরনা দাইরিয়া অমসুং দাইসেন্ত্রি থোকহল্লকপা য়াই।
অঙাংশীংনা ইনখৎলকপদা অমসুং মহৈ-মশীং তম্বদা ৱার্মশীংনা থোকহনবা ফলশীং
অঙাংশীংনা পুক্নিং-ৱাখল অমসুং হকচাং ইনখৎলকপা মতমদা ৱার্মশীংনা নেগেটিভ ইফেক্ট লৈহল্লি। ৱার্মগা লোয়নরবা অঙাংশীংদি হকচাংগী অরুম্বা য়ৌগন্দে অমসুং চাউজন থী। অহেনবা ইনফেক্সন লৈরবদি মদুনা অঙাংশীংবু তোয়না নাহল্লি অমসুং মথৌদা পুক্নিং চংবা ঙমহন্দে নত্ত্রগা স্কুল কাবা ফাউবা ঙমহন্দবা য়াউই। মতুং তারকপা মতমদা, ৱার্মগী লায়েং ফংলক্তবা অঙাংশীংনা মপুং-মরৈ ফারকপা মতমদা শেল ফজনা তানবা ঙমগন্দে।
চাইল্ড মোর্টেলিটিদা ৱার্মশীংগী ইফেক্ট
ইন্টেষ্টাইন্দা ৱার্মগী ইনফেক্সন লৈবনা চাইল্ড মোর্টেলিটিদদি নত্তবিদা চাইল্ড মোর্বিদিটিদা শোকহল্লি। ৱার্মশীংনা চাইল্ড মোর্টেলিটিদা শোকহল্লি হায়বগী মতিক চাবা প্রমাণদি লৈতে অদুবু অঙাংশীংগী পুন্সিগী ক্বালিটিদা শোকহল্লি অমসুং হেলথ, এজুকেসন অমসুং লিভলিহুদকী মতাংদদি নেগেটিভ ইম্পেক্ট লৈ হায়বগী মতিক চাবা প্রমাণদি লৈ।
ইনফেক্সন থীংবা
ইনফেক্সনশীং অসি মখাদা পীরিবশীং অসি য়াউনা মাংজৌনবা চেক্সিন-থৌরাংশীং লৌখত্তুনা থীংবা য়াই:
- সেনিটরি টোইলেটশীং শিজিন্নবা অমদি মপান্দা খোং হামদবা।
- মরুওইনা চাদ্রিঙৈ মমাংদা অমসুং তোইলেট শিজিন্নরুবা মতুংদা খুৎ-শা হাম্বা।
- চপ্পল অমসুং খোংউপ তোংবা।
- উহৈ-ৱাহৈ অমসুং মনা-মশীং অফবা অমসুং অরুবা ঈশীংদা চামথোকপা।
- চানবা চিঞ্জাকশীং মওং চুম্না থোংবা।
অঙাংশীংদা পিবা দিৱার্মিংগী লায়েং
অলবেনদেজোল অমসুং মেবেনদেজোল অসি ভারত সরকারনা শিজিন্নবা দিৱার্মিং দ্রগশীংগী মমিংশীংনি অমসুং মসি ইন্টেষ্টাইনদা লৈবা ৱার্মশীং লায়েংবদা শিজিন্নৈ। রিকমেন্দ তৌরিবা দোজশীংদি মখাদা পীরি
- চহি 2 অমসুং মথক্তা লৈবা অঙাংশীংগীদমক - : অলবেনদেজোল (400 mg) টেব্লেট 1 নত্ত্রগা মেবেনদেজোল (500 mg) টেব্লেট
- চহি 1 – 2গী অঙাংশীংগীদমক – এলবেনদেজোল (400 mg)গী টেব্লেট ½ নত্ত্রগা মেবেনদেজোল (500 mg)গী টেব্লেট 1
চহি 1 অমসুং 3গী মরক্তা লৈবা অঙাংশীংবু টেব্লেট মওং চুম্না পীজবা হায়বসি য়াম্না মরুওই। টেব্লেট অদু থুগায়রগা অমসুং চমচ 2গী মরক্তা তকখায়গদবনি, অমসুং হিদাক অদু পীজবদা মতেং ওইনবগীদমক অফবা ঈশীং য়ানগদবনি। খরা চাউরবা অঙাংশীংদদি টেব্লেট অদু শায়হনগদবনি অমসুং করিগুম্বা মথৌ তারবদি ঈশীং খরা পীথক্কদবনি।
দিৱার্মিং লায়েংগী সাইদ ইফেক্টশীং
দিৱার্মিং লায়েংগী সাইদ ইফেক্ট অসি য়াম্নমক য়ামদে। কোক ঙাউবা, ওনিংবা, কোক চিকপা অমসুং ওবনচিংবা অচম্বা সাইদ ইফেক্ট খরা ৱার্মশীংদুনা অঙাংগী হকচাংদা লেং-ওৎপদা থোক্লকপা য়াই। সাইদ ইফেক্টশীং অসি ঙাইহাক লৈরবা মতুংদা মাংখি। সাইদ ইফেক্টশীং অসি মহৌশানা হায় ইনফেক্সনশীং লৈরবা অঙাংশীংদা উবা ফংই। করিগুম্বা লাইওংশীং অসি পুং 24গী মনুংদা মাংখিদ্রবদি, নত্ত্রগা মখোয় অদু য়াম্না শাথীবা ওইরবদি, অঙাং অদু লায়েং অদুগা মরি লৈনদবা ওইবা য়াই অমসুং খ্বাইদগী নকপা অনা-লায়েংশংদা পুবীগদবনি।
লায়েং অসিগী কান্নবশীং
দিৱার্মিংনা লায়েংলবা অঙাংশীংগী হকশেল, এজুকেসন অমসুং লিভলিহুদশীংদা মশক থোকপা ইম্পেক্ট অমা পী হায়বসি ষ্টদি কয়ানা উৎলি। দিৱার্মিংনা পীবা ফলশীংগী মনুংদা খরদি মখাদা পীরি:
- এনেমিয়া হন্থহল্লি অমসুং ন্যুত্রিসন ফগৎহল্লি।
- গ্রোথ অমসুং লুম্বা হেনগৎহল্লি।
- লৌশীং হেনগৎহল্লি অমসুং পুক্নিংগী অমসুং হকচাংগী দিভেলপমেন্ট হেনহল্লি।
- অতৈ ইনফেক্সনশীংগী রেসিষ্টেন্স হেনগৎহল্লি।
- স্কুল তোইনা কাবদা মতেং পাংই।
- অঙাংশীংনা স্কুলদা হেন্না ফজনা খং-হৈজিনবা অমসুং এক্টিভ ওইবা হেল্লি।
- থবক শুবগী মতম হেনগৎহল্লি অমসুং মপুং-মরৈ ফারক্লবা মতুংদা শেল তানবা হেলহল্লি।
দিৱার্মিংনা অকোয়রোন্দা ৱার্ম অসি য়াম্না হন্থহনবনা মরম ওইদুনা, মসিনা লায়েংগী কান্নবা ফংহৌদ্রবা কম্যুনিতিগী অতৈ মীওইশীংদসু মরুওইবা কান্নবা পিরি। মসি য়াম্না নৌরিবা অঙাংশীংগী কোগনিটিভ দিভেলপমেন্টতা শোকহনগদবা, ৱার্ম লায়েংবগীদমক্তা য়াম্না নৌমল্লিবা অঙাংশীংগী ওইনদি য়াম্না মরুওই।


text:
NPS স্বাভালম্বন
তোপিক অসিদা NPS স্বাভালম্বনগা মরি লৈনবা ইনফোর্মেসন য়াউরি।
ইলিজিবিলিটি
স্কিম অসি অনওর্গানাইজ সেক্টরদা লৈবা ভারতকী নাগরিক পুম্নমক্তা (চহি কাংলুপ 18দগী 60 ফাউবদা লৈবা) এপ্লিকেবল ওইগনি। মীওই অমনা সেন্ট্রেল নত্ত্রগা ষ্টেট গবর্নমেন্ট, নত্ত্রগা ওটোনোমস বোদি/ এমপ্লোয়র এসিষ্টেদ রিটায়ারমেন্ট বেনিফিট স্কিম লৈবা সেন্ট্রেল নত্ত্রগা ষ্টেট গবর্নমেন্টকী পব্লিক সেক্টর অন্দরটেকিংদা রিগুলর ওইবা থবক তৌদ্রবদি, অমসুং মখাদা পীরিবা আইনশীং অসিদগী অমহেক্তগী মখাদা লৈবা সোসিএল সেক্যুরিটি স্কিম অমহেক্তনা কোনশিন্দ্রবদি মীওই অদুবু অনওর্গাইনাইজ সেক্টরদা লৈবা মীওই অমনি হায়না খংনগনি:
- ইমপ্লোয়িজ প্রোভিদেন্ট ফন্দ এন্ড মিসেলানস প্রোভিজনস এক্ট, 1952
- দি কোল মাইনস প্রোভিদেন্ট ফন্দ এন্ড মিসেলানস প্রোভিজনস এক্ট, 1948
- দি সিমেনস প্রোভিদেন্ট ফন্দ এক্ট, 1966
- দি আসাম টি প্লান্টেসন্স প্রোভিদেন্ট ফন্দ এন্ড পেন্সন ফন্দ স্কিম এক্ট 1955
- দি জম্মু এন্ড কশমির ইমপ্লোয়িস প্রোভিদেন্ট ফন্দ এক্ট, 1961
স্কিম অসি, করিগুম্বা সেন্ত্রেল গবর্নমেন্টকী কন্ত্রিব্যুসন অদু NPSতা চহিদা, টায়র I অমসুং II অনিমক পুন্না পাবদা মিনিমম ওইনা লুপা 1,000 অমসুং মেক্সিমম ওইনা লুপা 12,000 কন্ত্রিব্যুসন তৌরিবা মীওইখক্তদুদা ফংবা ওইরবা, অমসুং করিগুম্বা মীওই অদুনা তায়র I NPS একাউন্টতা চহিগী ওইনা লুপা 1000গী মিনিমম কন্ত্রিব্যুসন অমা পীরবদি, অনওর্গানাইজ সেক্টরদা লৈবা মীওই পুম্নমক্তা এপ্লিকেবল ওইগনি।
এনরোলমেন্ট
- NPS-স্বাভালম্বন একাউন্ট অমা হাংদোকপা পাম্বা চহি কাংলুপ 18দগী 60 ফাউবগী মনুংদা লৈবা ইলিজিবল* ওইরবা মীওইশীংনা NPS-স্বাভালম্বন ফোর্ম অমা মেন্সিনবা য়াই। (ফোর্মগীদমক্তা লিঙ্ক তৌবা)
- KYCগী ওইনা লৌশিনবা য়াবা দোক্যুমেন্টশীং
- রেজিষ্ট্রেসনগী মতমদা দিপোজিট তৌগদবা অহৌবগী মিনিমম ওইবা কন্ত্রিব্যুসন অসি লুপা 100/-খক ওইগনি।
- নহাক্কী মেনশিল্লবা ফোর্ম অদু মরি লৈনবা দোক্যুমেন্টশীংগা লোয়ননা এগ্রেগেটরদা সবমিট তৌ।
- নহাক্কী খ্বাইদগী অনকপা এগ্রেগেটর থীনবগীদমক
নত্ত্রগা
- ইন্দিভিজুএলশীংনা টোল ফ্রি কোল সেন্টর নম্বর 1800-110-708দসু কোল তৌবা য়াই নত্ত্রগা 56677দা “NPS” ইরগা SMS থারবসু য়াগনি (চার্জ লৌগনি)।
কন্ত্রিব্যুসন
- NPS স্বাভালম্বন অসিনা সমাজদা লৈবা শোত্থরবা মীওই কাংলুপশীংদা মীৎয়েং থম্বা মরম্না, PFRDAনা প্রেস্ক্রাইব তৌবা অমসুং মতম মতমগী মতুংইন্না শেমদোকপা নিয়ম মতুংইন্না একাউন্ট খুদিংগী ইনভেষ্টমেন্টকী মিনিমম অমসুং মেক্সিমম লিমিটশীং লৈগনি।
- PFRDAনা তোঙানবা লিমিট অমা লেপত্রিফাউবদি, RBIনা জুলাই 1, 2001দা থোকপা মাষ্টর সর্ক্যুলর নম্বর RBI/2008-09/72গী মতুংইন্না পীরিবা মেক্সিমম ওইবা ইনভেষ্টমেন্ট লিমিট অসি NPS স্বাভালম্বনগী মখাদা হাংবা NPS একাউন্ট খুদিংমক্তা এপ্লিকেবল ওইগনি।
- স্বাভালম্বন বেনিফিটকীদমক ইলিজিবল ওইনবগীদমক সবস্ক্রাইবর অমনা অপিবা লিমিট, হায়বদি চহি অমদা লুপা 1000দগী 12000 ফাউবগী মনুংদা মহাক্কী NPS একাউন্টতা কন্ত্রিব্যুট তৌবা তাই।
- সবস্ক্রাইবর অদু, করিগুম্বা মহাক্কী কন্ত্রিব্যুসন অদু অপীবা লিমিট অদুগী মনুংদা ওইদ্রবদি লুপা 1000/- গী স্বাভালম্বন বেনিফিটকীদমক ইলিজিবল ওইরোই।
ইনভেষ্টমেন্ট চোইসশীং(Investment Choices)
ইনভেষ্টমেন্ট ক্লাস অমা হায়বসি PFRDAনা তাকপা য়াই। ইনভেষ্টমেন্ট চোইস অসি অকক্নবা এগ্রেগেটর অমগী মখাদা লৈবা সবস্ক্রাইবর পুম্নমক্তা য়ুনিফোর্ম ওইনা লৈগনি।
PFRDAনা, মতম মতমগী ওইনা, NPS স্বাভালম্বনগী মখাদা ফন্দশীং মেনেজ তৌনবগী দায়ত্ব পীগদবা পেন্সন ফন্দ মেনেজর (শীং) খংহনবা য়াই।
PFRDA না, মহাক্কী শক্তিগী মখাদা অমসুং সবস্ক্রাইবরশীংগী ইন্টরেষ্টতা, মাংজৌননা লেপ্লবা ইনভেষ্টমেন্টকী এসেট ক্লাসশীংগী সেট অমা, এগ্রেগেটরশীংনা অপাম্বা অমা খনবা য়ানবা, তাকপা য়াই নত্ত্রগা মদু এগ্রেগেটরশীংদা মখোয় মশাগী ওইবা মওংদা পুন্সিন্ননবা পীবা য়াই।
হৌজিক্কী ওইনদি, সেন্ট্রেল গবর্নমেন্টনা মসিগী কর্মচারিগীদমক, মতম মতমগী মতুংইন্না প্রেস্ক্রাইব তৌরবা ইনভেষ্টমেন্ট পেটর্ন য়াউবা স্কিম অদু NPS স্বাভালম্বনগী ওইনসু ফংগনি।
এগ্রেগেটরনা মখোয়গী সবস্ক্রাইবরশীংগী মায়কৈদগী কোর্পস লোয়নমক ইনভেষ্ট তৌবা য়াবা সিঙ্গল PFMশীংগী মরক্তগী অমা খনবা য়াই। সিঙ্গল PFMশীং অদু মখাদা পীরি।
- ICICI প্রুদেন্সিএল পেন্সন ফন্দস মেনেজমেন্ট কম্পনি লিমিটেদ
- DSP ব্লেক রোক পেন্সন ফন্দ মেনেজরস প্রাইভেট লিমিটেদ
- কোটাক মহিন্দ্র পেন্সন ফন্দ লিমিটেদ
- রিলাইএন্স কেপিটেল পেন্সন ফন্দ লিমিটেদ
- HDFC পেন্সন মেনেজমেন্ট কম্পনি লিমিটেদ
- SBI পেন্সন ফন্দস প্রাইভেট লিমিটেদ
- UTI রিটায়ারমেন্ট সোল্যুসনস লিমিটেদ
- LIC পেন্সন ফন্দ লিমিটেদ
- LIC পেন্সন ফন্দ লিমিটেদ
- SBI পেন্সন ফন্দস প্রাইভেট লিমিটেদ
- UTI রিটায়ারমেন্ট সোল্যুসনস লিমিটেদ
সেন্ত্রেল গবর্ণমেন্ট স্কিমনা সরকারগী ইমপ্লোয়িশীংদা পীবগুম্না, এগ্রেগেটরশীংনা কন্ত্রিব্যুসনশীং অদু PFM অহুম্মক্কী খুত্থাংদা ইনভেষ্ট তৌনবা খনবা য়াই। স্কিম অসিগী এলোকেসন রেসিও অসি মতম মতমগী ওইনা PFRDA না রিভিয়ু তৌই। স্কিম অসিদা এলোকেসন অসি মখাদা পীরিবা ফন্দ মেনেজরশীং অসিদা শেম্মী:
- LIC পেন্সন ফন্দ লিমিটেদ
- SBI পেন্সন ফন্দস প্রাইভেট লিমিটেদ
- UTI রিটায়ারমেন্ট সোল্যুসনস লিমিটেদ
ৱিদ্রোৱেল/ এক্সিট
স্বাভালম্বন স্কিমদগী তোকপা অসি NPSকী টায়র-I একাউন্টদগী অয়াবা পীদুনা তোকপা অদুগা হায়বদি, পেন্সন ৱেলথকী মিনিমম ওইবা চহিগী 40%গা লোয়ননা চহি 60 শুদ্রিঙৈ মমাংদা তোকপা অমসুং চহি 60 শুদ্রিঙৈ মমাংদা পেন্সন ৱেলথকী মিনিমম ওইবা চহিগী 80% অদুগা লোয়ননা তোকপগী অয়াবা পীবদুগা চপ মান্নবা টর্ম অমসুং কন্দিসনশীংদা ওইগনি। অদুম ওইনমক, তোকপা অদু চহিগী ওইনা পাগদবা পেন্সন ৱেলথ অদুনা থা অমদা য়ামদ্রবদা লুপা 1,000দি পুথোক্নবগী মতিক চাবা শেনফম লৈরবা মতমদতা ওইগদবনি। করিগুম্বা চহিগী ওইনা পাবা পেন্সন ৱেলথ অদুনা থা অমদা লুপা 1,000 পুথোকপা ঙমদ্রবদি, পেন্সনগী শেনফম অদু থা অমদা লুপা 1,000 ওইহন্নবগীদমক চহিগী ওইনা পাগদবা পেন্সন ৱেলথ অদুগী পর্সেন্টেজ অদু হেনগৎহনগনি। করিগুম্বা মদুদা ওইবা ঙমদ্রবদি অপুনবা পেন্সন ৱেলথ অদু চহিগী ওইনা পাগনি। মিনিমম পেন্সন সিলিং অসি মতম মতমগী ওইনা লেপকনি।
*অদুম ওইনমক, তোকপা অদু চহিগী ওইনা পাগদবা পেন্সন ৱেলথ অদুনা থা অমদা য়ামদ্রবদা লুপা 1,000দি পুথোক্নবগী মতিক চাবা শেনফম লৈরবা মতমদতা ওইগদবনি। করিগুম্বা চহিগী ওইনা পাবা পেন্সন ৱেলথ অদুনা থা অমদা লুপা 1,000 পুথোকপা ঙমদ্রবদি, পেন্সনগী শেনফম অদু থা অমদা লুপা 1,000 ওইহন্নবগীদমক চহিগী ওইনা পাগদবা পেন্সন ৱেলথ অদুগী পর্সেন্টেজ অদু হেনগৎহনগনি। করিগুম্বা মদুদা ওইবা ঙমদ্রবদি অপুনবা পেন্সন ৱেলথ অদু চহিগী ওইনা পাগনি। মিনিমম পেন্সন সিলিং অসি মতম মতমগী ওইনা লেপকনি।
চার্জশীং
মখল-মখাগী চার্জশীং অমসুং মখোয়বু লৌখৎনবগী মওং অদু মখাদা পীরি অমসুং মতম মতমগী ওইনা PFRDAনা রিভাইস তৌবগী মখা পোনগনি।
সোর্স: পেন্সন ফন্দ রিগুলেটরি এন্ড দিভেলপমেন্ট ওথোরিটি
মরি লৈনবা রিসোর্সশীং


text:
সেনাপটি ডিষ্ট্রিক্টতা কোয়বা অমদি য়েংবা য়াবা মফমশিং
-
সেনাপটি
অনৌবা সহর মচা অমা অমশুং ডিষ্ট্রিক্ট হেডক্বার্টর ওইরিবা সেনাপটি অসি ইম্ফালদগী কিলোমিটর ৬২ লাপ্না লৈ। ডিষ্ট্রিক্ট হেডক্বার্টর অসিদা সরকারগী ওফিস ৩০গী মথক্তা লৈ। ডিষ্ট্রিক্ট অসিদা তোঙান-তোঙানবা ফুরুপ কাংবুগী মীওইশিংনা সহর মচা অসিদা নুংশি-চান্ননা পুন্না খুন্দমিন্নরি।
-
মরাম খুল্লেন
ডিষ্ট্রিক্ট অসিগী খ্বাইদগী চাওবা খুঙ্গংশিংগী মনুংদা অমা ওইরিবা মরাম খুল্লেন অসি য়াম্না কুইরবা, অরিবা অমদি অহান্বা খুলনি। মসি মীওইবগী মরমদা নৈনবা/থিজিনবা কাংবুশিং অমদি অখঙ-অহৈশিংগী পন্থুংফম্নী থিজিনফম্নি।
-
য়ংখুল্লেন
পেরেন লম্বীগী মরাম সেন্টরদগী কিলোমিটর ৪৭ রোম চৎলগা লৈরিবা খুল “য়ংখুল্লেন” অসি খ্বাইদগী চাউবা জৌমৈ খুলনি। অরিবা মতমগী সমাজ অমসুং শেল-থুমগী পুন্সি মওং অদু হৌজিকসু খুল অসিদা উবা ফংলি। মসি ফক্লাংগুম্না ঙম্বা মহৌশাগী ফজরবা দৃশ্যশিংগা লোয়ননা লৈরিবা চীংমায়নি।
-
মাও
মণিপুরগী ঙমখৈ ওইরিবা, নাগালেণ্ড ষ্টেটকা থংনরীবা, ইম্ফালদগী কিলোমিটর ১০৭ রোম চৎলগা লৈবা মাও অসি মথৌ য়াম্না চিনবা সহর মচা অমনি। মফমসিদগী কোহিমা য়ৌবদা কিলোমিটর ২৮ থাপ্পী। মসি অকোয়বদা লৈরিবা খুলশিংগী পুক্কৈনি অমশুং মণিপুর ষ্টেট অসিগী গেটৱেনি।
-
লিয়াই
তদুবিদগী নোংপোক্লোমদা কিলোমিটর ৩৩ চৎলগা লৈরিবা লিয়াই খুঙ্গংসিদা ইতিহাসকী ওইবা তোঙান-তোঙানবা মফমশিং হায়বদি ষ্টোন মোনোলিঠ, ৱাটর ফোল্স, বনয়ান ট্রি, মেল হাউস অমশুং ফিমেল হাউসশিং লৈ। বরাক তুরেলসি খুঙ্গং অসিদগী হৌরকপনি।
-
মখেল
খুল অসি মান্নদবা ফুরুপ ময়াম্না খুন্দমিন্নরিবা অশেংবা মফম্নি। ফুরুপশিং অসি কুইরবা মতমদা মফমসিদা হোংলকখিবনি। মখেল খুলসিদা ইতিহাসকী ওইবা নীংশিংনবা পোৎশকশিং- নাগা মাদরগী মংফমদগী হৌরকপনি হায়না থাজনরিবা “সেক্রেৎ বনয়ান ট্রি”, ফ্যিয়ারৱেল মোনোলিঠ, মখেলদগী খা পাংনা কিলোমিটর অহুম (৩)লোম চৎলগা লৈরিবা “ট্রাইওমোনোলিঠ”, মখেলদগী অৱাংলোমদা কিলোমিটর অনী (২) চৎলগা লৈরিবা সজৌবা “দিসপর্সেল ট্রি”, হেলষ্টোর্ম ষ্টোন, ভিলেজ সেটলমেন্ট ষ্টোন অমদি লকি ষ্টোন-নচিংবা লৈ।
-
জুকো ভেল্লি
মীৎফম হোংবা ঙমদবা শুহ্মৎনা ফজবা জুকো ভেল্লি তম্পাক অসি ঙমখৈ সহর মচা অমা ওইরিবা মাওদগী শাংনা চৎলগা য়ৌবা য়াই। মফমসিদী নীংথম থাগী মতমদা ঊন তাবা অমশুং য়েন্নিং হুনবা বসন্ত ঋতুগী মতমদা জুকো লিলিনা ময়োল চোংতকপা মফমসিদা উবা ফংগনি।
-
পুরুন
নেস্নেল হায়ৱে ৩৯, মরামদগী কিলোমিটর ১৯ চৎলগা লৈরিবা পুরুলগী নাৎকী ওইবা মশান্না তৌতৌ অমসুং রেস্লিং হৌরকই। তৌতৌ হায়বা মশান্না অসি অনৌবা চহী হৌবগী কুহ্মৈগী মতমদা শান্নৈ অদুগা রেস্লিং/মুক্না মশান্নাসি “পাওকি” হায়না খংনবা লৌ-লিংবা কুহ্মৈ পাঙথোক্কদবা নোংমা ৱাৎলিঙৈদা শান্নৈ। পাওকি কুহ্মৈনা মে থাগী অহান্বা থাখায়দা পাঙথোকই।
-
কৌব্রু মাউন্টেন্ট
মাউন্টেন্ট অসি মণিপুরগী খ্বাইদগী ৱাংবা চীংশিংগী মরক্তা অমনি। মীয়াম্না কৌব্রু চীংসি কালেন থাগী মতমদখক কানৈ। চীংসি কাবদা গ্রুপ-গ্রুপ ওইনা কাই। মহাভারতকী মতমদা পণ্ধোপশিংনা কৌব্রু মাউন্টেন্টদা লাক্লম্মী হায়না হায়নৈ। মীয়াম্না ফাওরগা চৎনবা অশাংবা শুরুং অমসু মফমসিদা লৈ।
-
সদু চিরু ৱাটরফোল
ৱাটরফোল অসি লমকোয়বশিংনা য়াম্না পাম্না অমদি পিক্নীক ওইনা চৎনবা মফমনি। মসি সদু, ইচুম কৈরাপ খুলগী মনাক্তা ইম্ফালদগী খারোমদা কিলোমিটর ২৭ (মাইল ১৭) চৎলগা সদর হিল্স এরিয়া, সেনাপটি ডিষ্ট্রিক্টতা লৈ। লমকোয়বা মীওই চা কয়ানা ৱাটরফোল (ঈশিং কবোক চাইবী) অসিদা নুংঙাইথোকপা অমদি সদু চিরু ৱাটরফোলগী অকোইবগী ফজবা য়েংবা মী য়াম্না নীংথম-কালেন নাইদনা লাক্নৈ। ঈশিং চাইথফম মথাং অহুম থোক্না লৈরিবা ইশিং কবোক চাইবীসিগী অহানবগী ৱাটরফোল অসিনা মিটর ৩০ রোম ৱাংই।মসিগী নাকলদুমক্তদা অগাপে পার্ক কৌবা নৌনা শেমগৎলকপা পার্ক নত্রগা লৈকোল অমসু লৈ। পার্ক অসি ইচুক কৈরাপকী কমলুন তেলিয়ন হায়বা মপু/মীওই অমনা য়েংশিল্লি।
-
কৌব্রু লাইখা
মসি মণিপুরদা লৈবা মমিং চৎপা সিব-মহাদেবগী লাইশঙশিংগী মনুংদা অমনি। সিব্রাট্রি অমশুং কনৱুদকী মতমদা মফমসিদা মী শঙ্গু-শঙ্গু লাকই। কৌব্রু চীংদা শঙ্গোম হৈরবদি মফমসিদা তারকই হায়নৈ। কৌব্রু লৈখা লাইশঙ অসি নেস্নেল হায়ৱে অনী ফাওরগা ইম্ফাল তুরেলগী তোর্ব্বান্দা লৈ।
-
ৱিল্লোং খুল্লেন (মেগালিঠ)
ৱিল্লোং খুল্লেন অসি নেস্নেল হায়ৱে ২ (ইন্দিয়া) (মরাম)গী মরাম-পেরেন লম্বীদগী কিলোমিটর ৩৭ (মাইল ২৩) চৎলগা লৈবা খুল অমনি। মসি ষ্টোনহেঞ্জগা য়াম্না মান্নবা নুঙশিং য়ুংদুনা লৈবা মফমনি। খ্বাইদগী ৱাংবা নুঙ খরদি মিটর ৭ ফাওবা ৱাংই অমদি মিটর অমা থাই। ৱিল্লোং খুল্লেন অসি চীংমাইদগী চপ য়ুংবা মফমদা শাবনি।


text:
বেঙ্কশিং
অল্লাহবাদ বেঙ্ক, পোরোমপাৎ ব্রাঞ্চ
পোরোমপাৎ, ইম্ফাল ইষ্ট ডিষ্ট্রিক্ট, মণিপুর
ইম্ফাল অরবান কো-ওপেরেটিভ বেঙ্ক, লমলোং ব্রাঞ্চ
লমলোং, ইম্ফাল ইষ্ট ডিষ্ট্রিক্ট, মণিপুর
ইম্ফাল অরবান কো-ওপেরেটিভ বেঙ্ক, সঙাকফম ব্রাঞ্চ
সঙাকফম , ইম্ফাল ইষ্ট ডিষ্ট্রিক্ট, মণিপুর
ইম্ফাল অরবান কো-ওপেরেটিভ বেঙ্ক, ৱাংখৈ ব্রাঞ্চ
ৱাংখৈ , ইম্ফাল ইষ্ট ডিষ্ট্রিক্ট, মণিপুর
এক্সিস বেঙ্ক, পোরোমপাৎ ব্রাঞ্চ
পোরোমপাৎ, ইম্ফাল ইষ্ট ডিষ্ট্রিক্ট, মণিপুর
কানারা বেঙ্ক, পোরোমপাৎ ব্রাঞ্চ
পোরোমপাৎ, ইম্ফাল ইষ্ট ডিষ্ট্রিক্ট, মণিপুর
পঞ্জাব & সিন্দ বেঙ্ক ওফ ইন্দিয়া, খুরাই ব্রাঞ্চ
খুরাই, ইম্ফাল ইষ্ট ডিষ্ট্রিক্ট, মণিপুর
পঞ্জাব & সিন্দ বেঙ্ক ওফ ইন্দিয়া, লাইফম সিফাই ব্রাঞ্চ
লাইফম সিফাই, ইম্ফাল ইষ্ট ডিষ্ট্রিক্ট, মণিপুর
পঞ্জাব নেস্নেল বেঙ্ক, ইরিলবুং ব্রাঞ্চ
ইরিলবুং , ইম্ফাল ইষ্ট ডিষ্ট্রিক্ট, মণিপুর
বেঙ্ক ওফ বরোদা, কোংবা ব্রাঞ্চ
কোংবা, ইম্ফাল ইষ্ট ডিষ্ট্রিক্ট, মণিপুর


text:
প্রধান মন্ত্রি উজ্বালা যোজনা
তোপিক অসিদা প্রধান মন্ত্রি উজ্বালা যোজনাগা মরি লৈনবা ইনফোর্মেসনশীং পীরি।
প্রধান মন্ত্রি উজ্বালা যোজনা অসি লায়রবগী পনখৈ মখাদা (BPL) লৈবা য়ুমগী নুপীশীংদা এলপিজি (LPG) কনেক্সনশীং লেম্না পীনবগীদমক মিনিষ্ট্রি ওফ পেট্রোলিয়ম এন্দ নেচরেল গ্যেসনা হৌদোকপা স্কিম অমনি।
মথৌ তাবশীং
ভারত্তদি লায়রবশীংনা কুকিং গ্যেস (LPG) শীজিন্নবগী চাং অসি য়াম্না নেম্মি। LPG সিলিন্দরশীংনা মরুওইনা য়ৌরিবসি অরবান অমসুং সেমি-অরবানগী মফমশীংদা লৈবা ময়াই ওইবা থাক্কী মীওই কাংলুপ অমসুং ইনাক খুনবা য়ুমশীংদনা অয়াম্বনি। অদুবু মৈতাল অমদি শীংনা থোং-থাকপনা থোকহনগদবা হকশেল শাথীনা শোকহনগদবা কয়াসু লৈরি। WHOগী হিসাব মতুংইন্না ভারতখক্তদা মীওই লাখ 5দি শেংদোক্তবা থোং-থাকপগী মৈনা শিহনখ্রে। মতম চাদনা শীখ্রবশীং অসিগী অয়াম্বদি থম্মোইগী লায়না, ষ্ট্রোক, কুমলায়না ওইরবা লংসকী লায়না অমসুং লং কেন্সরগুম্বা লৌনদবা লায়নাশীং অসিনা থোকহনবনি। ইমুংদা নুংশিৎ শেংহন্দবনা চহি নৌরিবা অঙাংশীংদা শাথীরবা স্বর হোনবগা মরি লৈনবা অনাবশীং ওইহল্লক্নবগী মরম ওইরি। অখং অহৈশীংগী মত মতুংইন্না, চাকশংদা মৈ ইহাং হাংনা থাবসি পুং অমদা চুরুট 400 চাকহনবগা মান্নৈ হায়রি।
BPLগী ইমুংশীংদা LPG কনেক্সনশীং পীবনা লৈবাক অসিদা কুকিং গ্যেসপু পুম্নমক্কী ওইনা য়ৌহনবা ঙমহনগনি। থৌরাং অসিনা নুপীশীংবু হেন্না শক্তি পীগনি অমসুং মখোয়গী হকশেল ফনা থম্বা ঙমগনি। মসিনা তোইনা তৌবা থবক অসিদগী ৱাবসু হন্থহনগনি অমসুং চাক থোংবদা চংলিবা মতমসু হন্থহনবা ঙমগনি। মসিনা কুকিং গ্যেসকী সপ্লাই চেইনদা খুঙ্গংগী নহারোলশীংদা থবক পীবসু ঙমগনি।
টার্গেত তৌরিবা বেনিফিসরিশীং
স্কিম অসিগী মখাদা, BPLগী য়ুমথোংশীংদা LPG কনেক্সন ক্রোর মঙা পীগনি। ইলিজিবল ওইবা BPLগী য়ুমথোংশীংদি ষ্টেট সরকার অমসুং য়ুনিয়ন টেরিটোরিশীংগা তান্নরগা মশক খংদোক্কনি।
BPL হায়বসি সোসিও-ইকোনোমিক কাষ্ট সেনসস (SECC) – 2011 (রুরেল) দেটাবেজগী মখাদা য়ামদ্রবদা মথৌ তাবা অমা ফংদ্রবা মীওই নত্ত্রগা য়ুমথোং অমনি। অরবানগী লায়রবশীং খন্দোক্নবগীদি তোঙানবা ইনষ্ট্রক্সনশীং পীগনি।
BPLগী ইমুংখক্তদগী বেনিফিসরি খনগদবা ওইবগা লোয়ননা, SC/ST অমসুং সমাজগী শোত্থরবা মীওই কাংলুপ্তা অহেনবা খুদোংচাবা হেন্না পীগনি। BPLগী য়ুমথোংশীংদা অহৌবা কনেক্সন পীবা মতমদা, ইং 2016গী জানুৱারিগী তাং 1 ফাউবদা LPG কভরেজ নেম্না লৈরিবা (জাতিগী চাংচৎকা চাংদম্নবদা) রাজ্যশীংদনা হান্না পীগনি। স্কিম অসিগী মখাদা LPG কনেক্সন অদু BPLগী ইমুং অদুদা লৈরিবা নুপী অদুগী মমীংদা পীগনি।
স্কিমগী মতম
স্কিম অসি চহি অহুম চংনা হায়বদি FY 2016-17, 2017-18 অমসুং 2018-19 দা লৈবাক শিনবা থুংনা চৎনহনগনি।
নাগরিকশীংদা পীবা কান্নবশীং
স্কিম অসিগী মখাদা, BPLগী য়ুমশীংদা LPG কনেক্সন ক্রোর মঙা পীগদবনি। স্কিম অসিনা BPLগী য়ুমশীংদা LPG কনেক্সন অমমমদা লুপা ওইবা শেলগী মতেং পীরি। সিলিন্দর অমা, প্রেসর রিগুলেটর, বুকলেট, সেফটি হোস, অসিনচিংবা য়াউবা কনেক্সন অমগী লুপা 1600কী ওইবা অচংবা এদমিনিষ্ট্রেটিভ কোষ্ট অদু সরকারনা পুথোক্কনি।
স্কিম চৎনহন্নবগী মওং-মতৌশীং (Implementation Modalities of the Scheme)
- LPG কনেক্সন লৈত্রিবা BPLগী ইমুং অমদা লৈবা নুপী অমনা অনৌবা LPG কনেক্সন অমগীদমক LPG দিষ্ট্রিব্যুটরদা এপ্লাই (অপীবা ফোর্মেট অদুদা) তৌবা য়াই।
- এপ্লিকেসন ফোর্ম পীশিনবা মতমদা নুপী অদুনা অকুপ্পা মরোলশীং হায়বদি, লৈফম, জনধন/বেঙ্ক একাউন্ট অমসুং আধার নম্বর (করিগুম্বা আধার নম্বর ফংদ্রবদি BPL ইমুংগী নুপী অদুদা UIDAIগা কোর্দিনেসন তৌনদুনা আধার নম্বর ইসু তৌহন্নবা খোংথাং লৌখৎকদবনি) পীশিনগদবনি।
- LPG ফিল্ড ওফিসিএলশীংনা এপ্লিকেসন অদু SECC – 2011 দেটাবেজগা চান্নব্রা য়েংগনি অমসুং মখোয়গী BPL ষ্টেটস অদু খংদোক্লবা মতুংদা অকুপ্পা মরোলশীংদু (মমীং, লৈফম, অসিনচিংবা) OMCশীংনা পীবা লোগইন/পাসৱার্দ অমগী খুত্থাংদা অপীবা OMC ৱেব পোর্টেল অমদা এন্টর তৌগনি।
- অনৌবা LPG কনেক্সন অমা পীনবগীদমক্তা OMCশীংনা দি-দুপ্লিকেসন এক্সরসাইজ অমসুং অতৈ থবকশীং অদু ইলেক্ট্রোনিক ওইবা মওংদা পাংথোক্কনি।
- কনেক্সন অদু ইলিজিবল ওইরবা বেনিফিসরিশীংদা OMCনা পীগনি (মথক্কী থাক কয়ামরুম অসি পাংথোক্লবা মতুংদা)।
- কনেক্সনগী চার্জশীং অদু সরকারনা পুথোকপা মতমদা, করিগুম্বা নুপীদুনা পাম্লবদি OMCশীংনা অনৌবা কঞ্জুমরশীংগীদমক EMIশীংগী ওপসন অমা, কুকিং ষ্টোভ অমা অমসুং অহানবা রিফিল অদুগী শেনফমদু পুথোক্নবগীদমক পীগনি। EMIগী শেনফম অদু রিফিল তৌবা খুদিংগী কঞ্জুমরশীংনা ফংগদবা সবসিদিগী শেনফমদগী OMCশীংনা লৌশিনবা য়াই; করিগুম্বা ষ্টোভ অমা অমসুং/নত্ত্রগা অহানবা রিফিলগী অচংবা মমল অদু ষ্টেট সরকার নত্ত্রগা ভলুন্টরি ওর্গানাইজেসন অমা নত্ত্রগা মীওই অমনা পুথোকপীবা পাম্লবদি মখোয়না OMCশীংগা পাউ ফাউনরগা তৌবা য়াগনি। অদুম ওইনমক, মসি PMUYগী মখাদা ওইগনি অমসুং মিনিষ্ট্রি ওফ পেট্রোলিয়ম এন্দ নেচরেল গ্যেসকী (MoP&NG) অপীবা অয়াবা য়াউদনা অতোপ্পা স্কিম মমীং/টেগলাইন অমত্তা য়াহল্লোই।
- OMCশীংনা BPL গী ইমুংশীংদা কনেক্সন পীনবগীদমক তোঙান-তোঙানবা মফম কয়াদা মেলাশীং শীনগনি। মসি মীয়ামগী মীহুৎ অমসুং মফম অদুগী শক্নাইরবা মীওইশীং য়াউহল্লগা পাংথোক্কনি।
- স্কিম অসিনা দিষ্ট্রিব্যুটরশিপ মখল পুম্নমক্কী মখাদা BPLগী ইমুংশীং লৈফম অদুগী মখা পোন্না তোঙান-তোঙানবা সিলিন্দরগী সাইজগী (কেজি 14.2, কেজি 5, অসিনচিংবগী মওং) ওইনা কোনশিনগনি।
সোর্স : মিনিষ্ট্রি ওফ পেট্রোলিয়ম এন্দ নেচরেল গ্যেস


text:
ভেটনরি অমশুং এনিমেল হসবেন্দরী ডিপার্টমেন্ট, থৌবাল ডিষ্ট্রিক্ট
ঐখোয়গী থৌবাল ডিষ্ট্রিক্ট অসিদা য়ুমদা য়োকপা য়ুমশাশিং অসি মখল অয়াম্বা ফংই হায়বা য়াই, মরুওইনা ষন, ইরোই, হমেং, ওক, শগোল, হুই অমশুং ঙানু-য়েন্নচিংবনি।
-
- ষন-ইরোইশিং অসিনা মরুওইনা ঐখোয়না থবক শুনবগী অমসুং শঙ্গোম পুথোক্নবগীদমক্তা য়োক্নৈ। ষন লাবনা লোবুক অমশুং ইংখোন্দা শম্পোৎ খোইদুনা, উকাই তক্তুনা অমদি গড়ী চিংদুনা ফার্মারশিংদা শেল-থুমগী ফিভমদা য়াম্না চাওনা কান্নবা ফংহল্লি। ষন অমোমশিংনা শঙ্গোম পুথোকপা অমদি থবক শুবদা শিজিন্নবা অমশুং মচা ধরা পুথোক্তুনা সমাজ অসিগী সোসিও-ইকোনোমিক্স , শেল-থুমগী ফিভমদা য়াম্না চাওনা মতেং পাংই। হৌজিক্তি শঙ্গোম হায়বা পোৎশকসি মীওইবগী হকচাং ফনা থম্বগীদমক খ্বাইদগী মচি ওইবা চঙদ্রবা য়াদ্রবা য়াম্না কান্নরবা চিঞ্জাক অমসু ওইরে। লোয়ন-লোয়ন্না ডিপার্টমেন্ট (ভিভাক) অসিনা হেন্না চাথোক লৈনবগীদমক ঐখোয়গী হান্না লৈজরম্বা ষন অমোমশিং অসিদা মপান লমদগী অফবা ধারাগী মরু মচাশিং পুরক্লগা খুৎশেমগী পম্বৈনা কাপশিন্দুনা অফবা মচা ধারা লৌবগী থবক হুজিক-হুজিকসু মায় পাক্না চৎথরি।
- ওক, হমেং, য়াউঃ- হায়রিবা শা মখলশিং অসিদি মীওইবগী চীঞ্জাক ওইনা চাননবগীদমক্তা য়োক্নৈ। ডিষ্ট্রিক্ট অসিদা য়াওগী মশিং খরা হন্থরবসু ওক অমদি হমেং মরাং-কাইনা ফংহন্দুনা ঙসিগী সমাজ অসিদা মতিক চানা চাননবগীদমক ফংহন্দুনা সমাজদা শেল-থুমগী ফিভমদা চাউনা কান্নবা ফংহল্লি।
- য়েন অমসুং ঙানুঃ- য়েন অমদি ঙানু অসিসু ডিষ্ট্রিক্ট অসিদা মরাং কাইনা ফংই। ফার্মার খুদিংমক্না মানা-মানা পাম্বা মওংদা মরুম চাননবগীদমক্তা ১দি মশা চাননবগীদমক্তা য়োক্নৈ। ডিষ্ট্রিক্ট অসিগী ফার্মারশিংনা অরায়বা মওংদা ফার্ম মচা-মচা তৌদুনা পোত্থোক য়াম্না পুথোক্নবা হোৎনৈ।
- শগোলঃ- ডিষ্ট্রিক্ট অসিদা মণিপুরগী ওইনা পীকতক তৌবা পোনি হায়না খঙনবা শগোল, মতম অমদা শা-লান্দা শিজিন্নরম্বা হুজিক্না শগোল কাঙজৈ শান্নবদা শিজিন্নরিবা শা মখল অসিসু ডিষ্ট্রিক্ট অসিগী মফম খরদা ফংই।
- ভেটনরি হোসপিতাল অমসুং দিসপেনসরীঃ- ডিষ্ট্রিক্ট অসিদা অপুনবা ভেটনরি হোসপিতাল নিপাল (৮) অমশুং দিসপেনসরী কুন্নিথোই (২২) লৈদুনা মথক্তা পঞ্জখ্রিবা য়ুমশাশিং অসি নাবা-য়েক্লকপা মতমদা, মতম-মতমগী ওইবা টিকা থাদোকপা অমদি অনাবা য়াওরক্লগনা মদুগী চপ-চাবা হিদাক-লাংথক পীদুনা লয়েংবগী থবক তৌজরি।
স্কীম অমশুং বিনিফিত –
শা-ষনশিংদা ভেক্সিনেসন তৌবা, অফবা মপাশাগী মরু মচা কাপ্পা অমদি লয়েংবা নত্তনা ডিপার্টমেন্ট অসিগী অকক্নবা স্কীম থোইদোকপা লৈতে। মতম-মতমদুগী মতুংইন্না সরকারনা লেপ্লকপা ফিভমগী মতুংইন্না শঙ্গোম থোকপী ষনবী , ইরোইনচিংবসু অদুমক পীবা য়াওই। করিগুম্বদা ওক , য়েণ ঙানু , ষনবী , ইরোইনচিংবা লোইবাগী মাকোন সাবগী স্কীমসু লৈতবদি নত্তে। চহী খুদিংগী শোইদনা শঙ্গোম থোকপী ষনবী, ইরোই, ওক লোইবা, য়েণ ঙানু গী স্কীম পীবগী ৱাফমদি লৈতে।
হাও তু এপ্লাই –
করীগুম্বদা চহীসিমদি স্কীম অমা সরকারনা পীবিরক্লবদি মাঙজৌননা খঙহন্দুনা তৌদুনা প্রজা মীয়ামদা খঙহল্লি অমশুং জোইন্ট ডিরেক্টর, ডিষ্ট্রিক্ট ভেটিনরি ওফিস, থৌবালদা লাক্লগা তান্নবীরনবা প্রজা মীয়ামদা খংহঞ্জরি।
কে এস এচ শ্যামজাই সিংহ
জয়ন্ত ডিরেক্টর ডিষ্ট্রিক্ট ভেটিনরি ওফিস, থৌবাল


text:
শ্রী শ্রী গোভিন্দাজী মন্দির
শ্রী শ্রী গোভিন্দজী মন্দির অসি মণিপুরদা লৈরিবা ভ্য়ৈস্নাভিজম লাইনিং চৎপা মীওইশিংগী ইতিহাসকা মরি লৈনবা মফম অমনি। মন্দির অসিদা ধর্ম্মগা মরি লৈননা লাকপা ভক্তাশিংবু মন্দির অসিগী সনানা য়োমলিবা য়ুমথক্কী চোংঙাবোন অনি অসিনা পুক্নিং চিংশিলহল্লি। ইতিহাসকা মরি লৈনরিবা গোবিন্দজীগী মন্দির অসিদা নুমিৎ খুদিংগী তৌরিবা ধর্ম্মগা মরি লৈনবা থবক থৌরমশিংদা লমকোইবা লাকপা মীশিংবু তরাম্না ওকলি। মন্দির অসি ডিভেলবমেন্ট ওফ স্প্রিচুএল সর্ক্য়ুইট ইন মণিপুর হায়বা প্রোজেক্ট অদুগী শরুক অমনি, স্বাদেস দর্শন স্কিম ২০১৬-১৭ না শ্রী শ্রী গোবিন্দজীগী লাইশং, শ্রী গোপীনাথ লাইশং, শ্রী বুংসিবোধোন লাইশং অমসুং কাইনাগী লাইশং শিং অসিবু কোনশিল্লি।
ফোটো গ্যালরী
করম্না য়ৌগনি:
এরোপ্লেন্না
খৱাইদগী নকপা এরোপ্লেন তাফমসি ইম্ফাল তুলিহল এয়ারপোর্টনি
ট্রেন্না
খ্ৱাইদগী নকপা ট্রেনগী লম্বী অসি ডিমাপুর রেলৱেনি
লম্বীনা
ইম্ফাল ময়োল মক্তাদা লৈ


text:
লা
ক্লিবা মার্চকী তাং ৫, ২০২০ ইং লমতাগী ১০ নি পানবা শগোলশেন নুমিৎ ইনিংথৌ গম্ভীর সিংহনা তাইবঙ ফাওরকখিবা নুমিৎনি। নুমিৎ অসিমক্তদা অথৌবা নীংশিংলূপ লখিপুরগী থৌরাং মখাদা পয়লাপুলদা নিংথৌ গম্ভীর সিংহগী মীতম অমা মায়খুম হাইদোকপগী থৌরম পাঙথোক্কদৌরি। মীতম অসিগী দমক পূকচেল চাউরবা অয়েকপম কুলচন্দ্র সিংহনা পয়লাপুলদা মফম পীবিখি।
থৌ
রম পরেংগী মতুং ইন্না অয়ুক পুং ৯ মি ১৫ দা লূপকী ফিরাল চিংখৎপা, চিংখৎপিগদবা আর কে সনাহল (লূপকী প্রেসিদেন্ট)। অয়ুক পুং ৯ মি ৩০ দা মীয়ামগী য়াইফ খোঙচৎ। অয়ুক পুং ১০ মি ৩৫ ইনিংথৌ গম্ভীর সিংহগী মীতম মায়খুম হাইদোকপা, হাইদোকপীগদবা মীথুংলেন ডঃ রাজদ্বীপ রায়, এম পি সিলচর। অয়ুক পুং ১১দা - অফোঙবা মীফম, মীফম মপু - আর কে সনাহল, প্রেসিদেন্ট অথৌবা নীংশিংলূপ। থৌরমদা শিলচরগী এমপি ডঃ রাজদ্বীপ রায়না মীথুংলেন ওইনা শরুক য়ারগনি। কাছার জিলাগী দিসি শ্রীমতি বর্ণালি শর্মা এসিএস, এদিসি অমসুং লখিপুরগী এসদিও ইনচার্জ শ্রী রাজীব রায় এসিএস না ইকাই খুম্নজরিবা মীথুং ওইনা শরুক য়াগনি। থৌরমদা এমইউ গী রিটায়ার্দ এইচওদি হিস্টরী এণ্ড ডীন প্রোঃ এন জয়কুমার সিংহ , নেহরু কলেজ পয়লাপুলগী রিটায়ার্দ প্রিন্সিপাল আবিদ রাজা মজুমদার অমসুং লেণ্ড ডোনর শ্রী এ. কুলচন্দ্র সিংহ না অখুন্নবা মীথুং ওইনা শরুক য়াগনি। রিসেপসন কমিটিগী চেয়ারমেন এস. নবদ্বীপ না মীয়াম্বু তরাম্না ওকপগী ৱারোল পীগনি অদুগা অথোবা নীংশিংলূপ, লখিপুরগী জেনরেল সেক্রেটরী য়ুম্নাম নদীয়াচান্দ সিংহনা কি-নোট এদ্রেস পীগনি।
প
নবা য়াই, অথৌবা নীংশিংলূপ, লখিপুরগী ওইনদি হন্দক্কী অসিনা অনিসুবা হোৎনজমনগী মহৈনি। অহানবা ওইনা লূপ অসিগী থৌরাং মখাদা লখিপুর টাউনগী ময়োল মক্তদা হৌজিক লখিপুর সিজিএম কোর্টকী মমাংদা খিল্লিবা বীর টিকেন্দ্রজিৎকী শক্তম অসি মতম অদুগী মণিপুরগী চীফ মিনিস্টর ৱাহেংবম নিপামচা না এপ্রিলগী ২৩, ২০০০ দা মাইখুম হাংদোকপিখি। হন্দক অনিশুবা ওইনা লুপ অসিগী থৌরাং মখাদা ইনিংথৌ গম্ভীর সিংহগী লাইফ সাইজ মীতম অমা পয়লাপুল নেহরু কলেজ লম্বীদা লাক্লিবা শগোলশেন নুমিৎসিদা মাইখুম হাংগদবনি। মীতম অসি মণিপুরগী শর্মা আর্টস্ এন্দ ক্রাফস্ হাউস্ , খোংমন ইম্ফালগী বি. বণমালী শর্মানা শাবনি।


text:
The Board of Secondary Education (SEBA) will conduct the ‘Psychometric Test’ for t…
শিলচর, ২৬, ২০২০ইং - লৈবাক অসিনা ঙসি ৭১শুবা রিপাব্লিক দে পালন তৌখি। নুমিৎসিগা মরি ল…
Prime Minister Narendra Modi will address the 61st edition of his monthly radio prog…
In India, today the 10th January 2020 you will be able to watch it from 10.37 pm ton…
ওজা সাপম বল্লভনা লৈখিদবদা দি মণিপুরী লিটারেরী ফোরাম আসামনা অৱাবা ফোংদোকখ্রে। জনুৱারী…
লুহোংবদা তঙাইফদনা রেজিস্ট্রেসন তৌহন্নবা অমসুং অঙাংওইনা লুহোংবা থীংনবগী পান্দম ওইনা আ…
২০১৯-২০গী শেলথুমগী বাজেততা লাউথোকখিবা মতুং ইন্না নৌনা হৌগৎলকলিবা শান্নরোইশিংদা হেন্ন…
আসাম সরকারনা রাজ্য অসিগী য়েলহৌ-ফুরূপশিংগী সাহিত্য সভাশিংদা শেলগী তেংবাং পীরগনি হায়না…
হৌখিবা চহীগী দিসেম্বর থাদা নেপালগী কাঠমান্দুদা শান্নখিবা সাউথ এসিয়ান গেমস…


text:
ডিস্ট্ৰিক কী মৰমদা
বিষ্ণুপুর মতাংদা
বিষ্ণুপুর অসি মনিপুরগী কলা-সংস্ক্রতি অমসুং ধর্মগী ওইবা কোনুং হায়না কৌই. মফম অসিদা ভগবান বিষ্ণু গী ফজরবা দোম-সেপ কী তেরাকোতানা শাবা লাইশং অমসুং ময়াম্না শকখংনরবা তাংলবা শঙাই লৈ. মনিপুরগী কোনুং ইম্ফালদগী কি.মি. ২৭ লাপ্পা মফম অসি হান্না লমলাঙদোং হায়নসু খংনরম্মী. অবাংদা সেনাপতি অমসুং ইম্ফাল বেস্ট, নোংচুপ্তা চুরচান্দপুর, খা-নোংপোক্তা চান্দেল, নোংপোক্তা থৌবালনা কোয়শিনবা মফম অসি জীলাগী লৈঙাক লোইশংসু লৈ. মফম অসি থোংজাওরোক তুরেলনা ফাওনা চেল্লি.
বিষ্ণুপুর গী প্রজা অমসুং কলা-সংস্ক্রতি
বিষ্ণুপুর দা লৈরিবা প্রজা অয়াম্বদি মনিপুরদা খ্বাইদগী মরুওইবা ইথনিক কাংবু ওইরিবা মৈতৈশিংনি. মখোয় হিন্দু ধর্ম চতপা ভৈস্নব ভক্তাশিংনি. মফম অসিদা মৈতৈ পাঙল, নগা, কাবুই, গাংতে, কোমনচিংবা ট্রাইবেল অমসুং অতোপ্পা জাতি কয়াসু খুনদাই. বিষ্ণুপরগী প্রজা অয়াম্বগী হিংনবা শীনফমদি লৌ উবনি. খ্বাই ময়া্ম্না শকখংনরবা লাই হরাওবা য়াওনা চহী অমদা কুম্মৈ কয়ামরুম পাংথোকই মফম অসিগী মীশিংনা.
বিষ্ণুপুর দা চতনবগী খ্বাইদগী ফবা মতম
বিষ্ণুপুর দা চতনবগী খ্বাইদগী ফবা মতম অসি ওক্তোবরদগী ফেবরুবারি ফাওবনি.
ঙাংনবা লোন
মনিপুরি অমসুং ইংলিশনা মনিপুরগী মরুওইবা লোন ওই.
হবা-নুংশিত
বিষ্ণুপুর জিলা অসি জুনদগী সেপ্টেম্বর ফাওবা মোনসুনগী হবা-নুংশিত ফংই. জিলা অসি নিংথমথাগী মতমদা য়াম্না ইংবা অদুগা কলেনগী মতমদনা শাই. মফম অসি মেদগী সেপ্টেম্বর ফাওবা অসিনা খ্বাইদগী শাবা অদুগা দিসেম্বরদগী জনুবারি ফাওবনা খ্বাইদগী ইংই.
তুরেল
জিলা অসিদা চেল্লিবা তুরেল মচা খরদি থোংজাওরোক, সুনুসিফাই, নম্বোল, য়াঙ্গোইমচা, য়াঙ্গোইচাওবা, খুগা অমসুং ইরম নি. খুগা তুরেল নত্তনা তুরেল অতৈদি টিদ্দিম লম্বীগী নোংচুপ্তা লৈবা চীংশিংদগী হৌরকই অমসুং নোংপোক তম্না চেল্লকলগা লোকতাক পাত্তা তাই.
চীন্জাক
মনিপুরগী মরুওইবা চীন্জাকশিংদি চাক, ঙা, মখল-মখা কয়াগী মনা-মশীংশিংনি. মনিপুরিশিংগী খ্বাইদগী পাম্বা চীন্জাকশিংগী মনুংদা অমদি ঙারিনি, মসি পত্থা পুমথহন্দুনা শেম্বা ঙা মখল অমনি. মসি অখন্নবা মনম চেন্বা অদুবু মহাওগীদমক্তদি য়া্ম্না পা্ম্নৈ.
লমদমসিগী পাম্বী অমসুং শা-ঙা
কৈবুল লমজাও নেসনেল পার্ক অসি বিষ্ণুপুর জিলাগী অমত্তা ঙাইরবা অতাওবা সেঙ্কচুবারি অমনি. স্কুবার কি.মি. ৪০ পাক চাওবা পার্ক অসিদা মশিং য়ামদবা পৃথিবীগী অতৈ মফমদা ফংদবা অতাঙবা মখলগী শজি শঙাই লৈ. পার্ক অসি লোক্তা পাত্তা লৈ. মসি খৃঃ ১৯৬৯ দা সেঙ্কচুবারি ওইনা লাওথোকলবা মতুং খৃঃ ১৯৬৯ দা কৈবুল লমজাও নেসনেল পার্ক ওল্লি.
পাম্বী
কৈবুল লমজাও নেসনেল পার্ক অসি অতাওবা ফুমদিশিং লৈ. মসিদা ইশিংদা হৌবা পাম্বী মখল ২৩০ রোম লৈ. মখোয়শিংগী মুনংদা ইশিং কম্বোং, খোইমোম, শিঙনাং, ফুমহা, তিনথৌ, পুল্লৈ, কাবোকং, লোকলৈ, থম্বাল, তৌনচিংবা মরাং কাইনা ফংই.
শা-ঙা
শঙাই অসিদা নত্তনা কৈবুল লমজাও নেসনেল পার্ক অসিদা অতোপ্পা অতাংবা শা খরসু ফংই. মফম অসিদা জীবা মখল ৪২৫ রোম লৈ. ২৪৯ না য়াংলেন শরু পানবা অদুগা ১৭৬ না য়াংলেন শরু পান্দবা. জীবা মখল ৩৫ না মতম অমদা মরাং কাইনা ফংলম্বগী পাও লৈরসু হৌজিক্তি তপন-তপনা মু্ত্থরকলি.
লোক্তাক পাত্তা ঙা মখল ৬৪ রোম ফংই. পাত অসিদগী চহী খুদিংগী ঙা তোন ১৫০০ রোম পুথোকই.
কৈবুল লমজাও য়েংনবা খ্বাইদগী ফবা পাম্বৈদি হি তোংবনি.


text:
মিনিষ্ট্রি ওফ ন্যু এন্দ রিন্যুএবল এনর্জি (MNRE)গী ওটোনোমস ইনষ্টিট্যুসন অমা ওইরিবা নেসনেল ইনষ্টিট্যুট ওফ সোলর এনর্জি (NISE) অসিনা সোলর এনর্জিগী লমদা এপেক্স R&D নেসনেল ইনষ্টিট্যুসননি। NISEনা ভারতকী মফম কয়াদা ষ্টেটকী নোদেল এজেন্সিশীংগা খুৎশম্নদুনা “সুর্য্যমিত্র” স্কিল দিভেলপমেন্ট প্রোগ্রামশীং পায়খৎলি।
প্রোগ্রাম অসিনা ভারত অমসুং মপাল লৈবাকশীংদা কন্না পায়খৎলক্লিবা সোলর এনর্জি পাৱর প্রোজেক্টকী ইনষ্টোলেসন, ওপরেসন অমসুং মেইন্টেনেন্সকী লমদা থবক ফংবগী খুদোংচাবশীংগী খন্দুনা নহারোলশীংগী স্কিলশীং হেনগৎহন্নবা পান্দম থম্লি। সুর্য্যমিত্র প্রোগ্রাম অসি কেন্দিদেটশীংবু সোলর এনর্জি সেক্টরদা অনৌবা এন্ত্রিপ্রেন্যুওর ওইনবা শেমগৎনবা শেম্বনি। সুর্য্যমিত্র স্কিল দিভলপমেন্ট প্রোগ্রামশীং অসি মিনিষ্ট্রি ওফ ন্যু এন্দ রিন্যুএবল এনর্জি, গবর্ণমেন্ট ওফ ইন্দিয়ানা স্পোনসর তৌই।
ইলিজিবিলিটি ক্রাইটেরিয়া
মখাগী ক্বালিফিকেসনশীং অসিগা লোয়নবা কেন্দিদেটশীংনা ইলিজিবল ওই।
তঙাইফদবা ক্বালিফিকেসন – কেন্দিদেট অদু ক্লাস টেন পাস তৌবা ওইগদবনি অমসুং ইলেক্ট্রিসিয়ন/ৱায়রমেন/ইলেক্ট্রোনিক্স মেকানিক/ফিটর/সিট মেটেলদা ITI ওইগদবনি, চহি 18দগী তাদবা ওইগদবনি।
হেন্না পাম্বা ক্বালিফিকেসন : ইলেক্ট্রিকেল, মেকানিকেল অমসুং ইলেক্ট্রোনিক্সকী ব্রাঞ্চশীংদা দিপ্লোমা পায়বা কেন্দিদেটশীংনা হেন্না খুদোংচাবা পীগনি। ইলেক্ট্রিসিয়নগী সর্টিফিকেট অমসুং এক্সপিরিএন্স লৈবা কেন্দিদেটশীংদসু হেন্না খুদোংচাবা পীগনি।
ট্রেনিশীং খনবা মতমদা, খুঙ্গংগী লমদগী ওইবা, থবক ফংদ্রিবা নহারোল, নুপী, SC/ST কেন্দিদেটশীংদা অখন্নবা খুদোংচাবা পীগনি।
সবজেক্ট অমহেক্তদা দিগ্রি নত্ত্রগা মদুদগী হেনবা অৱাংবা ক্বালিফিকেসন পায়বা মীওশীংদি ইলিজিবল ওইদে।
মতম অমসুং সিটশিং
রেসিদেন্সিএল স্কিল দিভলপমেন্ট প্রোগ্রাম অসিগী চংগদবা মতম অসি পুং 600 (চাউরাক্না নুমিৎ 90) নি। মসি রেসিদেন্সিএল প্রোগ্রামনি অমসুং লৈফম-চাফম য়াউনা লেম্না তমগদবনি। সুর্য্যমিত্র স্কিল দিভেলপমেন্ট প্রোগ্রামশীং অসি মিনিষ্ট্রি ওফ ন্যু এন্দ রিন্যুএবল এনর্জি, গবর্ণমেন্ট ওফ ইন্দিয়ানা স্পোনসর তৌই।
সিটশীং: হৌজিক্কী ওইনা, ত্রেনিং প্রোগ্রাম অসিগী ওইনা বেটচ খুদিংমক্কী সীট 30 ওইগনি।
কোর্স লোয়বদা এসেসমেন্ট তৌদুনা সর্টিফিকেটশীং পীগনি।
এদমিসন
- ত্রেনিংগী তারিখ অমসুং মফম য়াউনা প্রোগ্রামশীংগী বেটচশীংগী মরমদা প্রিন্ট অমসুং/ইলেক্ট্রোনিক মিদিয়াদা মিনিষ্ট্রি ওফ ন্যু এন্দ রিন্যুএবল এনর্জিগী ষ্টেট নোদেল এজেন্সিশীং অমসুং হোষ্ট ইন্সটিট্যুসননা এদভর্টাইজ তৌরক্কনি।
- প্রোগ্রামগী ত্রেনিশীংগী অরোইবা সেলেক্সন অদু হোষ্ট ইনষ্টিট্যুট অদুনা পাংথোক্কনি অমসুং প্রোপোজ তৌরিবা পার্টিসিপেন্টশীংগি অকুপ্পা মরোল অদু NISE/মরি লৈনবা SNAদা প্রোগ্রাম হৌদ্রিঙৈ মমাংদা খংহনগনি।
- ত্রেনিশীং খনবা মতমদা, খুংগংগী বেকগ্রাউন্দ লৈবা, থবক ফংদবা মীওই, নুপী কেন্দিদেটশীং/ SC/ST কেন্দিদেটশীংদা অখন্নবা মীৎয়েং থমগনি।
তিচিং অমসুং প্রাক্টিকেলগী থবক
- টিচিংগী মপুং ওইবা করিকুলম অদু গাইদলাইন্স অদুদা এটেচ তৌরিবা নেসনেল কাউন্সিল ওফ ভোকেসনেল ট্রেনিং (NCVT)না এপ্রুভ তৌরবা মোদ্যুল-5গী মতুংইন্না ওইগনি।
- ট্রেনিং প্রোগ্রাম অদু যোগা/ PTনচিংবা অঙনবা অয়ুক্কী ফিজিকেল এক্সরসাইজ য়াউনা অকক্নবা তাইম তেবল লৈবা রেসিদেন্সিএল মখলগী ওইগনি।
- নোংমগী অহানবা মতমগী শরুকশীংবু ক্লাস-রুম লেকচরশীংগীদমক শিজিন্নবা য়াই।
- প্রাক্টিকেলগী মতমশীংদি লেবকী মফমশীং, এক্সপরিমেন্টশীং, ক্লাস রুম এক্সরসাইজশীং, করিগুম্বা লৈরগদি, সোফ্টৱায়র স্টিমুলেসনগী ওইনা রিগুলার কুইজশীং/ক্লাস টেষ্ট অমসুং ইন্দষ্ট্রিএল ভিজিটশীংগী এক্সরসাইজ ওইনা শিজিন্নবা য়াই।
- এক্সপরিমেন্টশীং/ফিল্ড ভিজিটশীংগী ওইনা বেটচ অদু ফেসিলিটি ফংবগী মতুংইন্না মশীং কয়া থোক্না খায়দোকপা য়াই।
- চয়োল অনি খুদিংগী অমুক্তি মোটিভেসনেল সেসনশীং (পুং 1গী ওইবা) পাংথোক্কদবনি।
- হোষ্ট ইনষ্টিট্যট অদুনা সুর্য্যমিত্র পার্টিসিপেন্ট পুম্নমক্তা য়ুনিফোর্মগী সেট অমমম পীগদবনি। পার্টিসিপেন্টশীংনা সেসন য়াউবা মতমদা য়ুনিফোর্ম শেত্তুনা য়াউগদবনি। নুপা/নুপী অনিমক্কী ওইনা NISE লোগো য়াউবা টি-সার্ট (উৎ মচু) অমসুং খোংগ্রাউ (নাপু মচু) ওইগদবনি। জেকেট, সেফটি হেলমেটশীং অমসুং বুটশীংগী পীগদবনি অদুগা মদু ত্রেনিং লোয়রবা মতুংদা হোষ্ট ইনষ্টিট্যুট অদুনা লৌশিলহৌবা য়াই।
- পার্টিসিপেন্ট/গ্রুপ খুদিংমকপু লেব/সাইটতা থবক তৌনবগীদমক প্রোপর টুলকিটশীং শিজিন্নবা য়াহনগদবনি।
- সেসন অমগী মোদ্যুল খুদিংমক্না ত্রেনর অদুবু অকক্নবা ত্রেনর অদুবু অকক্নবা সেসন অদুগী মেটরিএলশীং শেম-শাবদা লমজিংই। করিগুম্বা সেসনশীং অদুগী পান্দমশীং মপুং ফানা শাংনা কোভর তৌরবদি ত্রেনর অদুনা রিফরেন্সশীং অমসুং ত্রেনিং মেথোদোলোজি/স্লাইদশীং অমহেক্তা শিজিন্নবা য়াগনি।
- ক্লাস অদুদগী লাকপা দিমান্দগী মখা পোন্না হিন্দি অমসুং ইংলিস অসি হেন্না পাম্না শিজিন্নবা য়ারবসু হেন্না পাম্বা মেদিয়ম ওফ ইনষ্ট্রক্সনদি মরি লৈনবা মফমদুগী লোল অদু ওইগনি।
- কন্তিন্যুওস এসেসমেন্টগী শরুক অমা ওইনা সেসন খুদিংগী অরোইবদা ক্লাস টেষ্ট/ক্যুইজ অমা ত্রেনর/ইনষ্টিট্যুট অদুনা পাংথোকপা য়াই। ক্যুইজশীং অমসুং টেষ্টশীং অসি পাংথোক্নবগী ক্রাইটেরিয়া/পেটর্ন অদু ত্রেনর অদুনা লেপ্পা য়াই। অমসুং নুমিৎ খুদিংগী ওইনা মমাংগী নুমিৎকি সেসনশীংগী রিকেপ অদুনা হৌদোকপা য়াই।
- চয়োলগী অরোইবা শরুক্তা পার্টিসিপেন্টশীংদা হোম ৱার্ক মতিক চানা পীনবা খংহল্লি।
এটেন্দেন্স
- ক্লাস অমা হেন্দল তৌরিবা টিচিং/প্রাক্টিকেল ষ্টাফ মেম্বর খুদিংমক্না ত্রেনিং প্রোগ্রামগী অরোইবা ইনষ্ট্রক্সন নুমিৎ ফাউবা এটেন্দেন্স লৌগনি।
- ত্রেনিশীংনা থীওরি অমসুং প্রাক্টিকেল ক্লাসশীং/ৱার্কশোপশীংগী 100% এটেন্দ তৌগদবনি। অদুম ওইনমক, অপুনবগী ওইনা ত্রেনিং লোয়বদা 90%গী এটেন্দেন্স লৈতবা নুপা/নুপী পার্টিসিপেন্ট অদু সর্টিফিকেট পীরোই।
ফি ষ্ট্রকচর
- ত্রেনিশীংদগী ফি অমত্তা লৌরোই। অদুম ওইনমক, ত্রেনিশীংনা ত্রেনিং য়াউনবগী অমসুং হন্নবগী এরেঞ্জমেন্ট মশানা তৌজবা য়াই। সেক্যুরিটি দিপোজিট ওইনা লৌশিনবা এমাউন্ট অদু কোর্স লোয়বদা হন্দোক্কদবনি অমসুং মদু ফজনা রেকোর্দ তৌশিনগদবনি।
- ত্রেনিশীংগী বোর্দিং অমসুং লোদজিং অদু ওর্গানাইজ তৌরিবা ইনষ্টিট্যুট অদুনা পীগদবনি। ষ্টেট নোদেল এজেন্সি অদুগী খুত্থাংদা মিনিষ্ট্রি ওফ ন্যু এন্ড রিন্যুএবল এনর্জিনা ত্রেনি 30 দা লুপা 300 নুমিৎ 90গী ওইনা পুন্না লুপা লাখ 8.10 পীগনি।
- ষ্টেট নোদেল এজেন্সিগি খুত্থাংদা মিনিষ্ট্রি ওফ ন্যু এন্ড রিন্যুএবল এনর্জিনা ইনষ্টিট্যুট অদুদা কোর্স ফি ওইনা পুং খুদিংগী লুপা 25/- পার্টিসিপেন্ট 30দা পুং 600কী ওইনা পুন্না লুপা লাখ 4.50 পীগনি।
- ষ্টেট নোদেল এজেন্সিগী খুত্থাংদা মিনিষ্ট্রি ওফ ন্যু এন্ড রিন্যুএবল এনর্জিনা লুপা 800/- গী চাংদা ত্রেনি 30গী ওইনা পুন্না লুপা লাখ 0.24 এসেসমেন্ট চার্জ ওইনা পীগনি।
ত্রেনিশীংগী এসেসমেন্ট
স্কিল কাউন্সিল ফোর গ্রিন জোবস নত্ত্রগা NCVTনা থা অহুম লোইরকপদা রিটন টেষ্ট, প্রাক্টিকেল একজামিনেসন য়াউবা ফাইনেল একজামিনেসন অমা পাংথোক্কনি।
ইন্দষ্ট্রিএল ভিজিট
সুর্য্যমিত্র প্রোগ্রামগী অহৌবা থা অনিগী মনুংদা পাৱর ত্রান্সমিসন, দিষ্ট্রব্যুসন, লোদ, কেবলিং অসিনচিংবা খংনবগীদমক মেদিয়ম নত্ত্রগা য়াম্না চাউবা ইন্দষ্ট্রিদা য়ামদ্রবদা ভিজিট 3 লৈহনগদবনি অমসুং 33 kVগী সবষ্টেসন অমগী ভিজিট অমগী থৌরাংসু তৌগদবনি।
এমপ্লোয়মেন্টগী এস্পেক্টশীং
সুর্য্যমিত্র প্রোগ্রামগী অরোয়বদা, হোষ্ট ইনষ্টিট্যুসন অদুনা “সুর্য্যমিত্র”গী প্লেসমেন্টগীদমক ত্রান্সকো, দিসকোমশীং অসিনচিংবগা থবক তৌমিন্নরিবা সোলার ইন্দষ্ট্রিশীং, EPC কম্পনিশীং, মার্কেটিং কম্পনিশীং অমসুং অচৌবা কন্ত্রেক্টরশীং ইনভাইট তৌদুনা এরেঞ্জ তৌবা য়াই। প্রোগ্রামগী অরোয়বদা পার্টিসিপেন্টশীংগী মেক্সিমম ওইবা মশীং অদু এমপ্লোয়মেন্ট পীগদবনি। হোষ্ট ইনষ্টিট্যুট অদুনা প্লেসমেন্টগীদমক SNAশীংগা খুৎশম্নদুনা কম্পনিশীং ইনভাইট তৌবা য়াই।
সুর্য্যমিত্র স্কিল দিভেলপমেন্ট প্রোগ্রাম পাংথোকফম
স্কিল দিভেলপমেন্ট প্রোগ্রাম পাংথোকফমগী অকুপ্পা মরোল খংনবগীদমক্তা, মফমসিদা ক্লিক তৌবীয়ু।
সোর্স : NISE


text:
PIB Headquarters
কোবিদ-১৯গী মতাংদা নুমিৎ খুদিংগী ফোংবা পি.আই.বি.গী বুলেতিন
Posted On:
27 JUL 2020 6:51PM by PIB Imphal
(মসিদা হৌখিবা পুং ২৪ দা থোকখিবা কোবিদ -১৯গা মরী লৈনবা চেফোংশিং, ফিল্দ ওফিসশিংদগী ফংবা পাউশিং, অমসুং পি.আই.বি.না লৌখৎপা ফেক্ত চেকশিং য়াওরি )
· ভারতকী কেস ফেতেলিতী রেৎ লেপ্তনা হেনগৎলক্লি অমসুং ২.২৮% ওইরি।
- অপুনবা ফগৎখিবা মশিং লাখ ৯ হেনখ্রে,থংনা থংননা ৪শুবা নুমিৎকী ওইনা নোংমদা ফগৎলকখিবা অসি ৩০,০০০ হেখ্রে।
- ঙসি ফগৎলকখিবা কেসশিংনা এক্তিব কেসশিংদগী(৪,৮৫,১১৪)৪,৩২,৪৫৪ হেনখ্রে।
- অয়ুশমান ভারত- হেল্থ অমসুং ৱেলনেস সেন্তরনা কোবিদকী মতম অসিগী মনুংদা মখোয়না তৌবা ঙম্বা অদু খঙহনখি
- শ্রী সদানন্দ গোরানা বল্ক দ্রগস পার্কশিং অমসুং মেদিকেল দিবাইজ পার্কশিং লিংখৎনবা লম্বী পীরিবা স্কিমশিং হৌদোকখ্রে অমসুং গাইদলাইনশিং লাউথোকখ্রে
- উপ রাস্ত্রপতিনা মহৈরোয়শিংদা মখোয়গী একাদেমিক্কী সেদ্যুলদা কোবিদনা মরম ওইরগা থোকহনবা অকায়বনা অপনবা থোকহল্লোইদবনি হায়খ্রে
ভারতকী কেস ফেতেলিতী রেত (সি.এফ.আর.) অসি মখা তানা ফগৎলক্তুনা চাদা ২.২৮ ওইরে ফগৎলকপগী, অপুনবা চাং অসি লাক্ষ ৯ হেনখ্রে থংন-থংনা নুমিৎ ৪নি শুবা ওইনা নোংমদা ৩০,০০০ হেন্না ফগৎলকখ্রে
কেন্দ্র অমসুং রাজ্য/য়ুনিয়ন কেরিতোরীশিংগী সরকারশিংনা হৌবদগী হৌনা হোৎনরকখিবা অসিনা হোসপিতালশিংদা লায়েংখিবা কেসশিংগী লান্থেং চত্থবগী মওংদা তেস্ত তৌবা অমসুং নিংথিজনা লায়েং চত্থদুনা ঙন্না খংদোক্তুনা তোঙান্না থমদুনা কেস ফেতেলিতী রেত অসি লেপ্তনা হন্থরক্তুনা লায়েংদুনা ফগৎলকপগী চাং অসি হেনগৎলক্লে। নিংথিজনা লায়না অসি লৈহন্দনবগী লাল্লোং, লান্থেংনবগী মওংদা তেস্ত তৌবা অমসুং নিংথিজনা লায়েং চত্থবগী প্রোতোকোলশিংগা লোয়ননা অশেংবা থাক্তা চেকশিন্না য়েংশিন্নবগী মওংদা কেস ফেতেলিতী রেত অসি অদুক্কী মতিক হন্থরক্লি। কেস ফেতেলিতী রেত অসি লেপ্তনা হন্থরক্তুনা হৌজিক চাদা ২.২৮ ওইরে। ভারত অসি মালেমদা থ্বাইদগী হন্থবা ফেতেলিতী রেতশিং ওইরি। থংন-থংনা নুমীৎ ৪নি শুবা ওইনা নোংমদা ৩০,০০০ হেন্না ফগৎলকপগী পরিং অসি মখা তারদুনা হৌখিবা পুং ২৪ অসিদা অনাবা ৩১,৯৯১ দিসচার্জ তৌখ্রে। ফগৎখিবগী চাং অসি অপুনবা ওইনা লাক্ষ ২৪ হেনগৎখিদুনা হৌজিক ৯,১৭,৫৬৭ য়ৌরে। ফগৎলকখিবগী চাং অসি চাদা ৬৪ ওইরি। শিবগী চাং অসি হন্থরকপগী মহৈনা মীশিং অসি হেন্না ফগৎলক্তুনা ফগৎখ্রবা কেসশিং(৪,৮৫,১১৪) অসি ঙসি এক্তিব কেসশিং(৪,৩২,৪৫৩)দগী হেনগৎখ্রে।
অকুপ্পা ৱারোলগীদমক: https://www.pib.gov.in/PressReleseDetail.aspx?PRID=1641486
অয়ুশমান ভারত- হেল্থ অমসুং ৱেলনেস সেন্তর (এ.বি.-ঐচ.দবল্যু.সি.শিং)না কোবিদকী মতম অসিগী মনুংদা মখোয়না তৌবা ঙম্বা অদু খঙহনখি
কোবিদ-১৯গী লাইচৎ অসিগী মনুংদা মরু ওইনা খুঙ্গংগী লমশিংদা ভারতকী পব্লিক হেল্থ সীস্তেমশিংগী অখাং কনবা অদু অয়ুশমান ভারত হেল্থ অমসুং ৱেলনেস সেন্তরশিং (এ.বি. – ঐচ.দব্ল্যু.সি.শিং)গী মথৌ লেপ্তনা পাংথোকপা অসিনা উৎলি অমসুং কোবিদকী নত্তবা তঙাইফদবা হেল্থ সার্বিসশিং লেপ্তনা ফংহনবদা নত্তনা কোবিদ-১৯দগী ঙাকথোক্নবা অমসুং মসিবু লাকশিন্নবা অথুবা থবকশিংসু মতম চানা পাংথোক্লি। অহেনবা ঐচ.দব্ল্যু.সি. ১৩,৬৫৭ লাইচৎ অসিগী মতম (২০২০, জনুৱারীদগী জুলাই ফাওবগী মরক)গী মনুংদা মথৌ তৌহনখি, হায়রিবশিং অসি মখোয়না মতেং পাংলিবা প্রজা মীয়ামদা পাক শন্না হেল্থকেয়র অসি শোইদনা য়ৌহন্নবনি। ২০২০গী জুলাই ২৪ ফাওবদা পুন্না ঐচ.দব্ল্যু.সি. ৪৩,০২২, লৈবাক অসিগী তোঙান – তোঙনবা মফমশিংদা পাক শন্না থবক তৌরি। জুলাই ১৮দগী হৌরগা জুলাই ২৪ ফাওবগী চয়োল অসিদা পুন্না মীওই লাখ ৪৪.২৬ এ.বি.–ঐচ.দব্ল্যু.সি.শিংনা পীখিবা হেল্থ অমসুং ৱেলনেস সার্বিসশিংদগী কানবা ফংখি। ঐচ.দব্ল্যু.সি.শিংগী মরক্তা পুন্সিল্লবা অপুনবা ফুতফোল অদু মখোয়না হৌদোরকপদগী (হায়বদি ২০১৮গী এপ্রিল ১৪) লাখ ১৯২৩.৯৩দা হেনগৎলকখ্রে। মসি ঐচ.দব্ল্যু.সি.শিংনা মখোয়গী কম্যুনিতীশিংদা ফাউন্দশনেল ৱার্ক তৌখিবগী খুদম-চাংদম্নি। মখোয়না কোবিদকী নত্তবা তঙাইফদবা সার্বিসশিং অদু অথিংবা-অপনবা লৈহন্দনা অমসুং লেপ্তনা ফংহন্নবা হোৎনবদা য়াম্না মরু ওইবা থৌদাং লৌখি। ভারত শিনবা থুংনা লৈরিবা এ.বি.–ঐচ.দব্ল্যু.সি.শিংদা মমাংগী চয়োলদা য়োগ সেশন ৩২,০০০ পাংথোকখি। ঐচ.দব্ল্যু.সি.শিংনা মখোয় হেক হৌদোরকপদগী পুন্না য়োগ সেশন লাখ ১৪,২৪ পাংথোকখ্রে।
অকুপ্পা ৱারোলগীদমক: https://www.pib.gov.in/PressReleseDetail.aspx?PRID=1641512
শ্রী সদানন্দ গোরানা বল্ক দ্রগস পার্কশিং অমসুং মেদিকেল দিবাইজ পার্কশিং লিংখৎনবা লম্বী পীরিবা স্কিমশিং হৌদোকখ্রে অমসুং গাইদলাইনশিং লাউথোকখ্রে
কেন্দ্রগী কেমিকেলস অমসুং ফর্তিলাইজর্সগী মন্ত্রী শ্রী দি.ভি. সদানন্দ গোরানা লৈবাক অসিদা বল্ক দ্রগ্শিং অমসুং মেদিকেল দিবাইজ পার্কশিং লৈবাক অসিদা শাজবা হেনগৎনবা ফার্মাকোতিকেলস বিভাগকী স্কিম মরি ঙসি হৌদোকখ্রে। মহাক্না হায় ভারত অসি তোয়না ‘মালেমগী ফার্মাসী’নি হায়না হায়নৈ অমসুং হায়নরিবা অসি হৌজিক থোক্লিবা কোবিদ-১৯গী লায়চৎ অসিনা অচুম্বনি হায়না উৎপগা লোয়ননা ভারতনা লৈবাক পুম্বদা লোকদাউন তোরিঙৈ মনুংদসু পুন্সি কনবদা শীজিন্নরিবা মরু ওইবা হীদাক-লাংথকশিং মথৌ তারিবা লৈবাকশিংদা এক্সপোর্ত তৌখি। অদুম ওইনমক, মসিদা মায় পাকচরবসু, মরু ওইরিবদি ঐখোয়গী লৈবাক অসিনা তঙাই ফদবা মচাকশিং মপালদগী পুশিল্লকপা তারি। স্কিম অসিগী গাইদলিনশিংদা য়াওরিবা প্রদক্ত ৪১না লৈবাক অসিদা বল্ক দ্রগ ৫৩ শাজবা ঙম্লগনি। মথৌ তাবা দোমেস্তিক ভেল্যূ এদিসনগী চাংগা লোয়ননা লৈবাক অসিদা শাজবা প্রদক্ত ৪১গী মখোয়গী দোমেস্তিক স্কেলগী অখকনবা পর্সেন্তেজ অমদা স্কিম অসিগী মখাদা খনগৎলবা য়াম্লবদা মেন্যুফেকচর ১৩৬তা শেলগী তেংবাং ফংহল্লগনি
অকুপ্পা ৱারোলগীদমক: https://www.pib.gov.in/PressReleseDetail.aspx?PRID=1641517
ইন্দিয়ন রেলৱেজনা বাংলাদেশতা ব্রোদ গেজ লোকোমোতিব ১০ খুৎশিন্নখ্রে
খুৎশিন্নবগী থৌরম অমা ঙসি পাঙথোকখিবা অদুদা মপাল থৌরম পুবা মন্ত্রী দা. এস. জেসঙ্কর অমসুং রেলৱেজকী মন্ত্রী শ্রী পিয়ুশ গোয়লনা ভর্চ্যুএল ওইনা বাংলাদেশতা ব্রোদ গেজ (বি.জি.) লোকোমোতিব ১০ লম থাখ্রে। থৌরম অসিদা ৱা ঙাংলদুনা মপাল থৌরম পুবা মন্ত্রী দা. এস. জেসঙ্করনা হায় “লৈবাক অসিগী মরক্তা পরসেল অমসুং কন্তেনর ত্রেনশিং চেনবা হৌরে তাবদা ঐহাক য়াম্না নুংঙাই। মসিনা ঐখোয়গী ললোন ইতিক্তা অনৌবা খুদোংচাবশিং ফংহল্লগনি। রেলদা ত্রেন চেনবা হৌরে খঙবদা ঐহাক নুংঙাইবা পোকই। কোবিদ-১৯গী লায়চৎ অসিগী মনুংদা, মরু ওইনা রামদনগী শেংলবা থাদা তঙাই ফদবশিং সপআলি তৌবা ঙমখি।” কোবিদকী লায়চৎনা লৈবাক অনিগী মরীদা অপানবা পীদবা অসিদা মহাক্না অপেনবা পোকখি। শ্রী গোয়লনা হায় ভারত অমসুং বাংলাদেশ লৈবাক অনিগী লুচিংবশিংনা ১৯৫৬কী মমাংদা লৈবাক অনি অসিবু ফাওনহল্লম্বা রেলৱে অদু অমুক হন্না লৈহন্নবা হোৎনরি। হৌজিক লৈরিবা রেল ৭কী মনুংদা ৪দি মথৌ তৌরি। কোবিদ-১৯ মনুংদা রেলৱেজ অনিমক্না খুদোংথিবা অসি থোইদোক হেন্দোক্না চেকশিন্না য়েংশিনখি অমসুং তঙাই ফদবা পোৎলমশিং পুথোক পুশিন তৌনবা সপ্লাই চেন শিনখি। হৌখিবা মতম খরা অসিদা ভারত অমসুং বাংলাদেশনা কোবিদ-১৯গী লায়চৎনা পীরিবা অৱাবা অসি হন্থহন্নবা মখোয়গী রেলগী ওইবা কোওপরেসনগী লৌখৎনবা হোৎনখি মরমদি লমগী ঙমখৈদা ললোন ইতিক তৌবদা অকায়বশিং থেংনখি।
অকুপ্পা ৱারোলগীদমক: https://www.pib.gov.in/PressReleseDetail.aspx?PRID=1641503
উপ রাস্ত্রপতিনা মহৈরোয়শিংদা মখোয়গী একাদেমিক্কী সেদ্যুলদা কোবিদনা মরম ওইরগা থোকহনবা অকায়বনা অপনবা থোকহল্লোইদবনি হায়খ্রে
ভারতকী উপ রাস্ত্রপতি শ্রী এম. বেঙ্কায়া নাইদুনা হৌজিক মতমগী অনৌবা মিদিয়াগী ফীভম অসিদা মিদিয়াগী লম অসিদা লান্না পাউ পীবা অমসুং অরানবা পাউশিংগী খুত্থাংদা অকায়বা থোকহল্লিবা অসি করম্না খঙদোক্কনি হায়না মহৈরোয়শিংদা তাকপীবা মথৌ তাই হায়না মহাক্না ঙসি ফোঙদোকখ্রে। ঙসি ভিদিও কনফরেন্সিংগী খুত্থাংদা ‘তাইমস স্কোলরস ইবেন্ত’তা শরুক য়াখিবা নহা ওইরিবা পার্তিসিপেন্ত ২০০ হেনবদা ৱা ঙাংবদা উপ রাস্ত্রপতিনা মখোয়শিংদা অচুম্বা খঙদোকপা অমসুং থৌনা লৈনবা অচুম্ববু মায়োকন্দুনা অরানববু নাথৈবা ঙম্নবা হোৎনৌ হায়না হায়খি। কোবিদনা মরম ওইদুনা একাদেমিক সেদ্যুলদা থোকহল্লিবা অকায়বা অসিনা মহৈরোয় অয়াম্বদা ৱাখল ৱাবা অমসুং কোয়রাংনবা থোকহল্লিবা উবা অসিদা উপ রাস্ত্রপতিনা মহৈরোয়শিংদা পাউতাক পীরদুনা হায় কনাগুম্বা অমত্তনা লাকশিনবা ঙমদ্রবা থোকইবা থৌদোকশিং অসিনা মখোয়দা অপনবা ওইহনগনু। “নখোয় পুম্নমক নহা ওইরি অমসুং থৌনা লিংজেল লৈবা মথৌ তাই অমসুং পুন্সিদা থেংনবা পুম্নমক মায়োক্নবা ঙম্নবা শেম শাগদবনি।” হায়না মহাক্না মহৈরোয়শিংদা ফোঙদোকখি। মহাক্না মহৈরোয়শিংদা চাং নাইনা য়োগ তৌদুনা মখোয়গী হকচাং ফনা, ৱাখল নুংঙাইনা থমগদবনি অমসুং খোইরাং খোয়শাওনবা ৱাখল ৱাবাদগী ঙাকথোক্কদবনি।
অকুপ্পা ৱারোলগীদমক: https://www.pib.gov.in/PressReleseDetail.aspx?PRID=1641527
পি.আই.বি. ফিল্দ ওফিসশিংদগী ফংবা পাউ
- পঞ্জাব: পঞ্জাব সরকারনা কোবিদ-১৯গী পোৎলমশিংগী সপ্লাই চেন তৌরিঙৈ মতমদা ত্রেক তৌবা ঙম্নবা ইফেক্তিব ভেক্সিন ইন্তেলিজেন্স নেৎৱার্ক (ইবিন) শীজিন্নরি। প্লেৎফোর্ম অসিনা তঙাইফদবা পোৎলমশিংগী অৱাৎপা লৈ্ন্দনবা সপ্লাই অমসুং দিমান্দগী থবক মপুং ফানা য়েংশিল্লি।
- হিমাচল প্রদেশ: ইন্তর্স্তেৎকী চত্থোক-চৎশিন তৌবগী মতাংদা রাজ্য সরকারনা থোকপা ওর্দরশিংদা এমেন্দমেন্তশিংগী শরুক খরা পায়খৎপা হৌখ্রে। শেমদোক্লিবশিং অসিগী মতুং ইন্না কম্পিতিতিব/সেলেক্সন একজামিনেসনশিংনা থানবা রাজ্য অসিদা চংলকপা নত্রগা থোকখিবা মথৌ তাবা মহৈরোয়শিং নত্রগা কেন্দিদেৎশিং অমসুং মখোয়গী মমা-মপাশিংনা করিগুম্বা মখোয়না পুং ৭২গী মনুংদা রাজ্য অসিদগী থোকখিবা নত্রগা অমুক হন্না চংলকপা তারবদি ক্বারেন্তিন তৌদ্রবসু য়াহল্লি।
- মহারাস্ত্র- মহারাস্ত্রদা, উদাব থাক্কেরীগী সরকার অসিগী কোবিদ-১৯ পোজিতিব ওইবা তরুক শুবা মন্ত্রী অসি রাজ্যগী এনভাইর্নমেন্তগী মন্ত্রী সেঞ্জে বন্সোদেনা ওইরে। চৈরক অসিদা, ব্রিহানমুম্বৈ ম্যুনিসিপাল কোর্পোরেসনগী অহানবা তাঙ্কক্কী ওইনা সহর অসিগী য়ুমথোং ১০,০০০দা কোবিদ-১৯ সেরো সর্ভে চত্থখ্রে। মসি মুম্বৈদা লৈরিবশিংগী মীশিংগী মরক্তা এন্তিবোদীশিংগী চাং য়েংনবা পাঙথোকপনি। সেম্পলশিং অসি সহর অসিগী স্লম অমসুং স্লম নত্তবা মফমশিংদগী লৌখি। অতোপ্পা সর্ভে অমনা ওগস্ততা পাঙথোক্কনি। ঙসি ফাওবদা মহারাস্ত্রগী এক্তিব কেসকী মশিং অসি লাখ ১.৪৮ শুখ্রে। লৈবাক অসিগী জিলাশিংগী মরক্তা পুনেদা ৪৩,৮৩৮ ওইবগা লোয়ননা এক্তিব কেস খ্বাইদগী ৱাংবা জিলা ওইরি। থানেদা এক্তিব কেস ৩৭,১৬২ লৈবগা লোয়ননা অনিশুবদা লৈতরি অমরোমদা মুম্বৈদা মশিং অসি ২২,৪৪৩দা হন্থখ্রে।
- গুরাত: নোংমাইজিং নুমিত্তা অনৌবা কোবিদ-১৯গী কেস ১,১১০ থেংনবগী রিপোর্ত তৌরকখ্রে। মসিগা লোয়ননা রাজ্য অসিগী অপুনবা কোবিদ-১৯ কেস মশিং অসি ৫৫,৮২২ শুখ্রে। হৌখিবা পুং ২৪দা অপুনবা মীওই ৭৫৩ দিচার্জ তৌখিবগা লোয়ননা কোরোনাভাইরসতগী নাবা ফগৎখ্রবা মীওইশিংগী অপুনবা মশিং ৪০,৩৬৫ শুখ্রে। অনাবা মীওই ২১ লৈখিদবগা লোয়ননা লায়চৎ অসিনা রাজ্য অসিদা শীহনখিবা মীওইগী অপুনবা মশিং ২,৩২৬ শুখ্রে।
- রাজাস্থান: হৌখিবা পুং ২৪দা অনৌবা পোজিতিব কেস ৪৪৮ অমসুং লৈখিদবা ৭ রিপোর্ত তৌরকখি। মসিনা রাজ্য অসিগী কোবিদ-১৯গী অপুনবা মশিং ৩৬,৮৭৮ শুহনখ্রে মসিগী মনুংদা এক্তিব কেসনা ১০,১২৪ ওইরি। নাবা ফগৎখিবগী অপুনবা মশিং ২৬,১২৩দা হেনগৎখ্রে অমসুং লৈখিদবা মীগী মশিংনা ৬৩১ ওইরি।
- মধ্য প্রদেশ: নোংমাইজিং নুমিত্তা অনৌবা পোজিতিব কেস ৮৭৪ থেংনবগা লোয়ননা ফগৎখিবগী মশি ৬৪৪ শুখ্রে অমসুং কোবিদ-১৯গা মরী লৈননা শীখিবা ১২ শুখ্রে অমদি এক্তিব কেসকী মশিং ৭,৮৫৭ শুখ্রে। অনৌবা কেসশিং অদু ভোপাল (২০৫ কেস) অমসুং মথংদা ইন্দোর (১৪৯ কেস) ওইখি।
- অরুনাচল প্রদেশ: অরুনাচল প্রদেশকী অনৌবা শেমদোক্লবা এস.ও.পি.গী মতুং ইন্না, রাজ্য অসিগী অচৌবা প্রোজেক্ত লৌখৎলিবা রেজিস্তর তৌরবা কন্ত্রেক্তরশিংনা য়াম্লবদা কন্ত্রেক্তর অমনা শিন্মী ৫০ পুশিল্লকপা য়াগনি। মখোয়না চংলক্নবা ওনলাইনদগী অয়াবা লৌগদবনি অমসুং এন্তিজেন তেস্তকী লুপা ৫০০ থিগদবনি
- অসাম: ঙসিদগী হৌনা জোর্হাৎ মেদিকেল কোলেজকী কেম্পস্তা ভাইরেল রিসর্চ এন্দ দিবেলপমেন্ত লেবোরেতোরী (ভি.আর.দি.এল.) অমগা চল্লাইবা হৌখ্রে। মসিগা লোয়ননা হৌজিক অসামদা ভি.আর.দি.এল. ১৭ লৈরে হায়না অসামগী হকশেল মন্ত্রী শ্রী হিমন্তা বিস্বা সর্মনা ত্বিৎ তৌরকখি।
- মনিপুর: মনিপুরদা কোবিদ-১৯ কম্মন কন্ত্রোল রুমগী ৱাঙাংলোয়না হৌজিক ফাওবদা মফম অমত্তদা কম্ম্যুতী ত্রান্সমিসনগী খুদম লৈত্রি হায়না ফোঙদোকখ্রে। রিম্সগী স্তাফশিংগী মরক্তা কোবিদ-১৯ কেসশিং থেংনরকপনা মরম ওইদুনা সেনিতাইজেসনগী জুলাই ২৯ ফাওবা খুদক্তা হোস্পিতাল অসি থিংজিনখ্রে।
- নাগালেন্দ: নাগালেন্দদা কোহিমা দিস্ত্রিক্ত এদমিনিস্ত্রেতিবনা মিমা খুঙ্গংদা কোবিদ-১৯ পোজিতিব ওইবা মীওই অমা লৈরম্বা থেংনরবা মতুংদা সিল্দ এরিয়া ওইনা লাওথোকখ্রে।
- সিক্কিম: সিক্কিমগী চীফ মিনিস্তর শ্রী প্রেম সিংহ তমাংনা ঙসি সম্মান ভাৱনদা কোবিদ-১৯গী রাজ্য সরকারনা লৌখৎলিবা থবক থৌরম য়েংশিন্নবা রাজ্যগী তাস্ক ফোর্সকা অৱাংবা থাক্কী মীফম অমা ময়াইগী তাংবল লৌদুনা পাংথোকখ্রে।
- কেরেলা: অখন্নবা কেবিনেৎ মীফম অমা ঙসি পাংথোক্লদুনা রাজ্য পুম্বা লোকদাউন তৌবা অসি চৎনবা য়াদবা ওইবনা অমুক হন্না তৌদনবা ৱারেপ লৌখ্রে। লায়না শন্দোকপা ৱাংবা মফমশিংদা পুলিস চেকিং অমসুং অথিংবশিং কনশিল্লগনি। দুকানশিং হাংবগী ওইনা দিস্ত্রিক্ত এদমিনিস্ত্রেতিবনা ৱারেপ অমা লৌবা য়ারগনি। মরক অসিদা কোঝিকোদতা ইমুং অমগী অহুমশুবা ওইনা মীওই অমা ঙসিনা কোরোনাভাইরসনা শিহনখ্রে। ইর্নাকুলম মেদিকেল কোলেজ হোস্পিতালদা অতোপ্পা কোবিদনা শিহনখিবা অমা রিপোর্ত তৌখ্রে। ওফিসিএল ওইনা খ্বাইদগী নৌনা শিখিবগী অপুনবা ৬১ শুখ্রে। কোত্তায়মদা কোবিদনা শিখিবা অমা মথৌ মঙম পাংথোকপা থিংখিবা লোকেলগী কাউন্সিলর য়াওনা মীওই ৫১দা কেস অমা রেজিস্তর তৌখ্রে। অনৌবা অনাবা ৯২৭গা লোয়ননা ঙরাং কেরেলাগী কোবিদ কেস ১৯,০০০ হেনখ্রে। হৌজিক অনাবা ৯,৬৫৫ লায়েং চত্থরি অমসুং তোঙান তোঙান দিস্ত্রিক্তশিংদা মীশিং ১.৫৬না য়েংশিল্লি।
- তামিল নাদু: এম.এল.এ. অমা, ৱাচমেন অমা অমসুং ৱার্দ অমা কোভিদ পোজিতিব ওইবদগী জুলাই ২৭ অমসুং ২৮তা পোন্দিচেরী এসেমব্লী কমপ্লেক্স থিংজিল্লগনি। নর্স অমসুং দোক্তর ২৯ মদুরাই গোভর্মেন্ত রাজাজী হোস্পিতালদা কোবিদ পোজিতব ওইখ্রে। তামিল নাদুদা লৈবা আর্তস সাইন্স কোলেজশিংদা এপ্লাই তৌবগী অরোইবা মতম শাংদোকখ্রে; মহৈরোয়শিংনা মখোয়গী চে-চাংশিং অগস্ত ১দগী ১০ ফাওবগী মরক্তা অপলোদ তৌবা য়ারগনি। চেনাইদা কোবিদ কেসশিং হন্থরকখ্রে অমসুং অতোপ্পা দিস্ত্রিক্তশিংদা কেসশিং হেনগৎলক্তুনা তামিল নাদুগী কেস মশিং হেনগৎখ্রে। ঙরাং অনৌবা কেস ৬৯৮৬ অমসুং অশিবা ৮৫ রিপোর্ত তৌখ্রে। চেনাইদগী কেস ১১৫৫নি। অপুনবা কোবিদ কেস: ২,১৩,৭২৩; এক্তিব কেস: ৫৩,৭০৩; শিখিবা: ৩৪৯৪; চেন্নাইদা এক্তিব কেস: ১৩,৭৪৪নি।
- কর্নাতক: স্তেনফোর্দ য়ুনিভর্সিতীনা পাঙথোকখিবা স্তদী অমগী মতুং ইন্না লৈবাক অসিগী রাজ্যশিংগী মরক্তা কোভিদ-১৯ দাতা রিপোর্ত তৌবগী ক্বালিতীদা কর্নাতকনা খ্বাইদগী ফবা ওইরে। রাজ্যগী ফোরেস্ত মন্ত্রী অনন্দ সিংহ কোবিদ-১৯ পোজিতিব ওইরে। নোংমাইজিংগী কর্ফ্যু মখা চত্থনা ৱারেপ লৌনবা কেন্দ্র সরকারগী গাইদলাইনশিং ঙাইরি হায়না রাজ্য সরকারনা ফোঙদোকখ্রে। আই.আই.এস.সি. তীমনা পুথোকখিবা মোবাইল লেবোরেতরীশিংগী অহানবা সেত শীজিন্নবা শেম শাখ্রে অমসুং অতেনবা মতমদা রাজ্য সরকারদা শিন্নরগনি। কর্নাতক্তা নোংমাইজিং নুমিৎতা নোংমদা খ্বাইদগী ৱাংবা কোবিদ-১৯ কেস ৫,১৯৯ থেংনদুনা অপুনবা কেস ৯৬,১৪১ য়ৌখ্রে। হৌজিক এক্তিব কেস ৫৮,৪১৭ লৈরি অমসুং নোংমাইজিং নুমিৎতা ২,০৮৮ দিসচার্জ তৌরদুনা অপুনবা দিসচার্জ তৌখিবা ৩৫,৮৩৮ শুখ্রে।
- আন্ধ্র প্রদেশ: আই.সি.এম.আর.না অয়াবা পীরবা লেবোরেতরীশিং খক্তনা কোরোনাভাইরস তেস্তশিং তৌগদবনি হায়রদুনা রাজ্য অসিনা কোভিদ-১৯ তেস্তশিং তৌবগী মথক্তা মরুওইবা গাইদলাইনশিং থোকখ্রে। রেপিদ এন্তিজেন তেস্তকী মমলনা লুপা ৭৫০ অমসুং ভি.আর.দি.এল. চায়েং তৌবগীনা লুপা ২,৮০০দগী হেন্দনা সরকারনা মমলশিং লেপখ্রে। রাজ্য অসিনা স্কুলশিং সেপ্তেম্বর ৫দগী অমুকহন্না হাংদোক্নবা শেম শাবা ওইনা একেদেমিক চহি ২০২০-২১গী সরকারগী স্কুলশিংগী এদমিসন প্রোসেস ঙসিদগী হৌখ্রে। কোবিদ-১৯গী গাইদলাইনশিং ঙাক্লদুনা মমা-মপাশিং খক্তনা এদমিসন প্রোসেসশিংগী চংহনখি। ঙরাং অনৌবা কেস ৭৬২৭ অমসুং অশিবা ৫৬ রিপোর্ত তৌখি। অপুনবা কেস ৯৬,২৯৮; এক্তিব কেস: ৪৮,৯৫৬; শিখিবা ১০৪১: দিসচার্জ: ৪৬,৩০১নি।
- তেলঙ্গনা: হায়দরাবাদনা সিতি বেজ অব্রা লেবোরেতরিজনা য়াম্না থুনা পুথোক্লগদবা কোবিদ-১৯ দ্রগ সিপ্লেঞ্জা, সিপ্লা লেবরেতরিজগী ফেবিপরাবিরগী জেনেরিক ভর্জন পুথোক্নবা থবক্তা অচৌবা থৌদাং লৌদুনা কোবিদ-১৯ লাকশিন্নবা সোলুসনশিং পুথোকপগী লমদা খোংদাবা হৌখ্রে। তেলঙ্গনাগী দিস্ত্রিক্ত হোস্পিতালশিংনা রাজ্য অসিগী দিস্ত্রিক্ত খুদিংমক্তা আইসোলেসনগী খুদোংচাবশিং শেমগৎতুনা কোবিদ লাকশিন্নবা শেম শাখ্রে অমসুং অনাবশিংনা হায়দরাবাদতা চৎপা লেপ্নবা হায়খ্রে। নোংমাইজিং নুমিৎতা অনৌবা কেস ১৪৭৪, ফগৎখিবা ৭৭৪ অমসুং শীখিবা ০৮ রিপোর্ত তৌখ্রে; কেস ১৪৭৮কী মনুংদা কেস ৫০৬তি জি.ঐস.এম.সি.দগীনি। ঙরাং ফাওবদা অপুনবা কেস: ৫৫,৫৩২; এক্তিব কেস: ১২,৯৫৫; শিখিবা ৪৭১নি।
*******
(Release ID: 1641656)
Visitor Counter : 6
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Tamil
,
Telugu
,
Kannada
,
Malayalam


text:
Manipuri
ঐখোয়গী মরমদা
অন্স ইন্টরত্রেদ অসি ISO 9001-2015 কম্পনি অমনি অমসুং ঐখোয়গী হেড ওফিস দিল্লি, ইন্দিয়া দা লৈ ।
অন্স অসি ডিজিটাইজেশন তৌবা, লোন অমদগী অমদা হন্দোকপা, লম অমগী চৎনলোন্দা হন্দোকপা,
খোঞ্জেলবু ৱাহৈদা হন্না ইথোকপা অমসুং ফিলম নচিংবদা ঙাংলিবা ৱাগী অর্থ হন্দোকপগী থবক তৌই অমসুং
পৃথিবীগী কাচিন-কোয়া খুদিংমক্তা লৈবা অসিগুম্বা পোৎ য়োনবা মীওইশিং অমদি ফ্রীলান্স ত্রান্সলেটরশীংদা থবক অসিবু পীথোকই ।
অপাম্বা পোত্থোক অদু ফংহনবগীদমক ঐখোয়না ঐখোয়গী ত্রান্সলেটরশীংগী মখোয়না থোইদোক-হেন্দোক্না হৈ়জ-শীংজবা বিষয়গী শরুক,
পোকফম অমসুং হৌরকফম অদুবু কুপ্না খন্ন-নৈনৈ ।
ঐখোয়গী ক্লাইন্টশীংনা ঐখোয়গী পুকচেল শেংবসিবু শীংথাবী অমসুং পীগদবা পৈশা অদু চাং নাইনা থুনা পীবনা
মরম ওইদুনা অয়োনবা মীওইশিং/ত্রান্সলেটরশীংনা ঐখোয়বু পাম্মী ।
অদোমনা ঐখোয়দগী খ্বাইদগী পাক-চাওরবা লোনগী জুরাশীংগী পরিংদাগী, অফবা ক্বালিটি লৈবা, খ্বাইদগী চানবা মমলগী পোত্থোক্কী আশা তৌবিবা য়াগনি ।
অন্সকিদা মখাগীশীংসি লৈ
- সার্তিফিকেশন - ‘ISO 9001-2015’ কম্পনি ।
- মেনেজমেন্ট – নুপী ঙাক্তনা মীচং ওইনা চলায়বা কম্পনি ।
- এক্সপিরিয়েন্স – মেডিয়াদা পুক্নিং চিংশিন্নীংঙাই ওইরবা চহী 19 গী, আন্টর্জাতিগী ওইবা লল্লোন-ঈতিক্তা চহী 8 গী অমসুং ত্রান্সলেশনগী থবক, ডিজিটাইজেশন, ডাটা মোনেজমেন্টদা চহী 10 থবক তৌবগী লৌশিং-জ্ঞান তানশিল্লে ।
- রিসোর্সশীং – ডিজিটাইজেশনগী পোত্থোক য়োনবা মীওই 3000, ত্রান্সলেটরদা য়ুম্ফম ওইবা মীওই 12000 অমসুং খোঞ্জেলবু ৱাহৈদা হন্না ইথোকপদা হৈ শীংলবা মীওই 2000 ।
- লোনশীং – হন্দোকনবগী লোন জুরা 2400 দগী হেন্না ফংহল্লি (পৃথিবীদা খ্বাইদগী য়াম্বা মমলগী লিষ্ট) ।
- ইফিসিয়েন্সি – পীরকপা থবক ফজনা শিন্দোক্নবগীদমক ঐখোয় ইশানা পুথোকচবা ‘WASP’ সোফ্টৱায়র শীজিন্নৈ ।
-প্রাজেন্স- ঐখোয়না রুসিয়া, সিঙ্গাপুর অমশুং ইউ এ ই দা লৈবা কম্পনিশিংগী মখোয়গী অমত্তা ঙাইরবা অয়েনবা মীওই ওইনা পৃথিবী শিন্-থুংনা মহুৎ শিল্লী
মথক্তা হায়রিবশীংসিনা মরম ওইদুনা অন্সনা, ত্রান্সলেশন/পব্লিসশিং কম্পনি 200 দগী হেনবগী থাজবা ফংলে লোয়ন-লোয়ননা কম্পনি 800 মুক্না ঐখোয়বু থাজরবা অথু-অকায়গী থবক্কীদমক থম্দুনা লৈ।


text:
PIB Headquarters
কোবিদ-১৯গী মতাংদা নুমিৎ খুদিংগী ফোংবা পি.আই.বি.গী বুলেতিন
Posted On:
11 SEP 2020 6:34PM by PIB Imphal
(মসিদা হৌখিবা পুং ২৪ দা থোকখিবা কোবিদ -১৯গা মরী লৈনবা চেফোংশিং, ফিল্দ ওফিসশিংদগী ফংবা পাউশিং, অমসুং পি.আই.বি.না লৌখৎপা ফেক্ত চেকশিং য়াওরি )
- ভারতকী অপুনবা ফগৎলকপা ৩৫,৪২,৬৬৩ য়ৌদুনা ফগৎলকপগী চাং চাদা ৭৭.৬৫ য়ৌরে
- ভারতকী নুমীৎ খুদিংগী অনৌবা ফগৎলকপা চাদা ৬০দি রাজ্য ৫দগী ওইরি
- ঙসিগী ওইনা লৈবাক অসিদা এক্তিব কেসকী মশিং অসি ৯,৪৩,৪৮০ ওইরি
- কেন্দ্রগী হলশেল মন্ত্রীনা রাজ্যশিংগী মরক্তা মেদিকেল ওক্সিজেন পুথোক-পুশিন তৌবদা অথিংবা অমত্তা থমদনবা রাজ্যশিং/য়ু.তি.শিংদা খঙহনখ্রে
- উপ রাস্ত্রপতিনা মীয়ামদা কোবিদ-১৯গী মরমদা পেন্থোক্তুনা লৈথোক্তনবা অমদি মথৌ তাবা চেকশিন থৌরাংশিংগা লোয়ননা মখা চত্থনবা পাউতাক পীখি
- সরকারনা লাইফ সর্তিফিকেৎকী সবমিসনগীদমক হৌজিক লৈরিবা তাইমলাইন কোমথোকখ্রে
- বেঙ্কতগী শেন পুরিবশিংগী অৱাবা কোকহন্নবা য়েংশিনবদা অখঙ-অহৈ কাংবুনা সরকারগী মতেং পাংগনি
ভারতকী নুমিৎ খুদিংগী নাবা ফরবশিংগী মনুংদা চাদা ৬০দি রাজ্য মঙাদগী লাকপনি, অপুনবা নাবা ফরবা মশীং লাখ ৩৫.৫ য়ৌখ্রে
ভারত্তা লেপ্পা লৈতনা নাবা ফবগী রিপোর্ত লাক্লি। হৌখিবা পুং ২৪ অসিদা লৈবাক অসিদা মীওই ৭০,৮৮০ নাবা ফখ্রে। মহারাস্ত্রা খক্তদা নোংমগী মনুংদা মীওই ১৪০০০ নাবা ফখ্রে অমসুং অন্ধ্র প্রদেশতা ১০,০০০ নাবা ফখ্রে। মসিগা লোইননা অপুনবা ওইনা নাবা ফখ্রবা মশীং ৩৫,৪২,৬৬৩ ওইদুনা নাবা ফখ্রবগী চাং ৭৭.৬৫% য়ৌরে। নৌনা নাবা ফরবশিংগী মনুংদা চাদা ৬০দি রাজ্য মঙাদগী হায়বদি মহারাস্ত্রা, তমিল নাদু, অন্ধ্র প্রদেশ, কর্নাতাকা, অমসুং উত্তর প্রদেশতগীনি। হৌখিবা পুং ২৪ অসিদা অনৌবা কেস ৯৬,৫৫১ লাকখি। মসিগী মনুংদগী মহারাস্ত্রদগী ২৩,০০০ অমসুং অন্ধ্র প্রদেশতগী ১০,০০০নি। লৈবাক অসিদা লৈরিবা অপুনবা এক্তিব কেস মশীংনা হৌজিক ফাওবদা ৯,৪৩,৪৮০নি। মহারাস্ত্রনা পরিং অসিদা কেস ২,৬০,০০০ হেন্না লৈদুনা মাংজিল থারি অমসুং কর্নাতাকানা কেস ১০০০০০গী মথক্তা লৈদুনা মথংদা লৈরি। অপুনবা এক্তিব কেসকী চাদা ৭০দি খ্বাইদগী ফিবম থীনা শোকহল্লবা রাজ্য মাপন্দগীনি। মহারাস্ত্রা, কর্নাতাকা, অমসুং অন্ধ্র প্রদেশনা অপুনবা এক্তিব কেসকী চাদা ৪৮ পীরি। হৌখিবা পুং ২৪ অসিদা মীওই ১,২০৯ লৈখিদ্রে। মহারাস্ত্রদা মীওই ৪৯৫ লৈখিদ্রে মসিগী মথংদা কর্নাতাকাদা মীওই ১২৯ লৈখিদ্রে, অদুগা উত্তর প্রদেশতনা মীওই ৯৪ লৈখিদ্রে।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1653246
কেন্দ্রগী হলশেল মন্ত্রীনা রাজ্যশিংগী মরক্তা মেদিকেল ওক্সিজেন পুথোক-পুশিন তৌবদা অথিংবা অমত্তা থমদনবা রাজ্যশিং/য়ু.তি.শিংদা খঙহনখ্রে
রাজ্য খরনা তোঙান তোঙানবা এক্তশিংগী মখাদা লৈবা প্রোবিজনশিং চৎনহন্দুনা ওক্সিজেন সপ্লাইশিংগী ইন্তর-স্তেৎশিংতা কোমনা চত্থোক-চৎশিন তৌরিবা অসিদা অথিংবা থমনবা হোৎনরি অমদি রাজ্য অদুদা লৈরিবা মেন্যুফেকচরর/সপ্লাইয়রশিংনা মখোয়না সপ্লাই তৌরিবা ওক্সিজেন অদু রাজ্য অদুদা লৈরিবা হোস্পিতালশিংদা খক্তা পীনবা খঙহল্লিবা হায়বগী পাউ অসি কেন্দ্রগী হকশেলগী মন্ত্রী য়ৌখ্রে। হীরম অসিদা, হকশেলগী মন্ত্রীনা কোবিদনা নাবা অকনবা অনাবশিং লায়েংবদা হোস্পিতালশিংনা ওক্সিজেন য়াম্না মরু ওই হায়না অমুক হন্না থমখি। রাজ্যশিং/য়ু.তি.শিংদা থাবা চেরোল অমদা কেন্দ্রগী হকশেল মন্ত্রীনা কোবিদ-১৯গী লুদবা অমদি অরুবা কেসশিং লায়েংবদা মেদিকেল ওক্সিজেন মরাং কায়না ফংহনবা অমসুং লেপ্তনা সপ্লাই তৌবা হায়বা অসি য়াম্না মথৌ তাবা অমনি হায়না পুক্নিং চিংশিনখি। অমুক হন্না মখোয়দা মেদিকেল ওক্সিজেন অসি তঙাই ফদবা মীয়ামগী হকশেলগী পোৎলম অমনি হায়না খঙহনখি অমদি লৈবাক অসিদা মেদিকেল ওক্সিজেন সপ্লাইশিং তৌবদা মখল অমা হেক্তগী অপনবা থোক্লকপনা লৈবাক অসিগী অতোপ্পা শরুকশিংদা লৈরিবা কোবিদ-১৯গী লায়নানা নাহল্লিবা অনাবা মীওইশিংগী লায়েং চত্থবদা চাউনা অকায়বা থোকহনবা য়াই। লৈবাক শিনবা থুংনা ওক্সিজেন সপ্লাই মরাং কায়না ফংহনবা অমদি অতোপ্পা খোঙথাংশিংগা লোয়ননা হোস্পিতালদা লৈরিবা য়াম্না লুদবা অমসুং অরুবা কেসশিংগী ক্লিনিকেল ক্যের মপুং ফানা তৌবা ঙমহল্লি। অফবা লালোংশিং শীজিন্নবনা নাবা ফগৎলকপগী চাং ৱাখৎহল্লক্লি অমদি শীখিবা কেসকী চাং তপ্না-তপ্না হন্থহল্লি (হৌজিক্কী ওইনা ১.৬৭%)। ঙসি ফাওবদা এক্তিব ওইরিবা অনাবা মীওইশিংগী ৩.৭%দগী তাবদি ওক্সিজেন সপ্পোর্ত মথৌ তারি।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1653254
সি.এস.আই.আর.-সি.দি.আর.আই, লখনৌদা কোরোনা ভাইরস (এস.এ.আর.এস.-সি.ও.ভি.-২)গী মায়োক্তা এন্তিবোদীজকীদমক সেরোলোজীকেল তেস্তিং
অকুপ্পা ৱারোসগীদমক: https://pib.gov.in/PressReleseDetail.aspx?PRID=1653349
প্রধান মন্ত্রীনা এন.ই.পি. ২০২০গী মখাদা "২১শুবা চহী চাদা স্কুল এজুকেসন" হায়বসিগী মতাংদা শীনবা কনক্লেবতা ৱা ঙাংখ্রে
প্রধান মন্ত্রী শ্রী নরেন্দ্র মোদীনা এন.ই.পি. ২০২০গী মখাদা "২১শুবা চহী চাদা স্কুল এজুকেসন" হায়বসিগী মতাংদা শীনবা কনক্লেবতা ঙসি ভিদিও কনফরেন্সকী থোংদা ৱা ঙাংখি। থৌরম অদুদা ৱা ঙাংলদুনা প্রধান মন্ত্রীনা হায়খি মদুদি নেস্নেল এজুকেসন পোলিসীনা ২১শুবা চহী চাগী ভারত্তা অনৌবা মাইওন অমা পীগদৌরি অমসুং ঐখোয়না ঐখোয়গী খুন্নাই অসিগী তুংলমচৎ শেম্নবা হোৎনবদা শরুক য়ারি। মহাক্না হায়খি মদুদি চহী কুন্থ্রারোমসিদা ঐখোয়গী পুন্সি অসি অহোংবা কয়া অমা লাকখ্রে অদুবু ঐখোয়গী এজুকেসন সিস্তেমদি মমাংগী চৎনবীদা অদুমক লেঙদনা লৈরি। অনৌবা এজুকেসন পোলিসী অসি অনৌবা ভারত অমগী অনৌবা ৱাখল্লোন, অনৌবা খুদোংচাবা ফংনবগীদমক্তনি হায়না মহাক্না হায়খি।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1653279
সংসদকী নোংজু মীফম মমাংদা, রাজ্য সভাগী চিয়রমেন্ শ্রী বেনকাইয়া নাইদুনা কোবিদ-১৯ তেস্ত তৌখ্রে
২০২০গী সেপ্তেম্বর ১৪গী হৌগদৌরিবা সংসদকী নোংজু মীফমগী মশামক থৌরাং তৌবা ওইনা ঙসি রাজ্য সভাগী চিয়রমেন, শ্রী এম. বেনকাইয়া নাইদু কোবিদ-১৯ তেস্ত তৌখ্রে। রাজ্য সভাগী মেম্বরশিংদা পীখিবা চেকশিনৱা অমগী মতুংইন্না, লাক্লিবা নোংজুম মীফম শরুক য়ানবা তঙাইফদনা মেম্বর খুদিংমক কোবিদ-১৯ তেস্ত(আর.তি-পি.সি.আর) পাংথোক্কদবনি। সরকারনা অয়াবা পীরবা হোস্পিতাল অমদা নৎত্রগা পর্লিয়ামেন্ত হাওস কমপ্লেক্সতা মীফম হৌগদবা পুং ৭২গী মমাংদা এম.পি খুদিংমক মখোয়গী কোবিদ তেস্ত তৌগদবনি হায়না মেম্বরশিংদা খঙহনখ্রে। মেম্বরশিংগী খুদোংচানবা, ঙসিদগী পর্লিয়ামেন্ত হাওস এন্নেক্সতা তেস্ত সেন্তর মফম অহুম হাংদোক্লে। মীফম মনুংদা মখোয়না পর্লিয়ামেন্ত হাওসতা চংলকপা মতমদা খুদোংচাদবা অমতা থোক্তনবা ই-মেলগী খুৎথাংদা রাজ্য সভা সেক্রেতরিয়েৎতা মাংজৌন্না মখোয়গী তেস্ত রিপোর্তশিং থারক্নবা মেম্বরশিংদা খঙহনখ্রে। মখোয়না মথৌ পাংথোকপা মতমদা মেম্বরশিংগা য়াম্না নকশিন্নবা পর্লিয়ামেন্ত সেক্রেতরিয়েৎশিংগী ইমপ্লোয়িশিং অমসুং পর্লিয়ামেন্ত হাওস কমপ্লেক্সতা শীজিন্নরিবা অতোপ্পা এজেন্সিশিংগী স্তাফশিং তঙাইফদনা আর.তি-পি.সি.আর তেস্ত পাংথোক্কদবনি।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1653284
উপ রাস্ত্রপতিনা মমল লৈবা মহৈ মশিং পীননবা ৱাফম থমখ্রে, মীয়ামদা কোবিদ-১৯গী মরমদা পেন্থোক্তুনা লৈথোক্তনবা অমদি মথৌ তাবা চেকশিন থৌরাংশিংগা লোয়ননা মখা চত্থনবা পাউতাক পীখি
ভারতকী উপ রাস্ত্রপতি, শ্রী এম. ভেঙ্কয়া নাইদুনা ঙসি মীপুম খুদিংমক্কী য়াইফনবগীদমক মমল লৈবা মহৈ মশিং পীবা মথৌ তাই হায়না ফোঙদোকখ্রে। একাদমিক্সকী ৱাংমদা চত্তুনা মমল লৈবা মহৈ মশিং তাকপীবা অমদি তম্বনা ঐখোয়গী এজুকেসন সিস্তেমগী থাদোক্নবা য়াদ্রবা শরুক অমা ওইহন্নবা ৱাফম থমখি। উপ রাস্ত্রপতিনা ৱাফমসি শ্রী রাম চন্দ্র মিসননা য়ুনাইতেদ নেসন্স ইন্ফোর্মেসন সেন্তর ফোর ইন্দিয়া অমসুং ভুতানগা খুৎশম্নরগা পাঙথোকপা ‘হর্তফুলনেস ওল ইন্দিয়া এসে রাইতিং ইভেন্ত’ ওনলাইন্দা হৌদোকপগী থৌরমদা ৱা ঙাঙলদুনা ফোঙদোকখিবনি। থৌরম অসি চহী খুদিংগী জুলাই অমসুং নভেম্বরগী মরক্তা য়ুনাইতেদ নেসন্স ইন্তরনেসনেল দে ওফ দি য়ুথ নীংশিংদুনা পাঙথোকপনি। নেসনেল এজুকেসন পোলিসী – ২০২০বু মমল লৈবা মহৈ মশিংদা মিৎয়েঙ থম্বগীদমক্তা থাগৎলদুনা, ভেল্যুদা মীৎয়েঙ থমবসিনা ঙল্লিঙৈ মতমদগী ঐখোয়গী তাকপী তম্বিবগী থাদোক্নবা য়াদ্রবা শরুক অমা ওইদুনা লাক্লি হায়না শ্রী নাইদুনা হায়খি। ঙসিগী নহাশিংবু হয়েংগী লুচিংবনি হায়রদুনা উপ রাস্ত্রপতিনা লৈবাক্কী মরাইবক নহাশিংনা শেমগদবনি হায়বা ৱাফম ফোঙদোকখি। থিজিন হুমজিনবা অমদি একাদমিয়া অমসুং ইন্দস্ত্রী পুন্না চৎমিন্নবদা হেন্না হোৎননবা ৱাফম থম্লদুনা, পব্লিক অমসুং প্রাইভেত সেক্তর অনিমক্না থিজিন হুমজিনবদা অহেনবা শেনফম থাদবা মথৌ তাই হায়না শ্রী নাইদুনা হায়খি। কোবিদ-১৯ লাইচৎনা ওইহল্লক্লিবা শীংনবা ফীভমশিংদা পুক্নীং চিংশিল্লদুনা, লৈবাকশিংনা অকনবা ফিরেপ উত্তুনা ফীভমসিদগী পুন্না অমদি মপাঙ্গল কন্না থোরক্নবা পুন্না হোৎনমিন্নরি হায়বা ৱাফমসু মহাক্না থমখি। মীওই অমগী মচৎপু চাংয়েং তৌরকপদা মতমনা য়েক্নবা ওইরকই হায়রদুনা, ঐখোয়না পাঙ্গল কন্না পুন্না হোৎনমিন্নবদা লান্থোকপা ঙম্লোইদবা খুদোংথিবা ফীভম অমত্তা লৈতে হায়না মহাক্না হায়খি। লাইচৎ অসিনা মীয়ামগী পুক্নীং ৱাখলদা অৱাবা খরা পোকহল্লে অমদি ফীভমসিদগী নান্থোক্নবা খ্বাইদগী ফবা লম্বীদি ইমুং মনুং পুন্না লৈমিন্নবা অমদি হিরি কোনমিন্নবনি হায়না শ্রী নাইদুনা হায়খি। ফীভমসিদা মীয়াম্না পেন্থোক্তুনা লৈথোক্তনবা অমদি মথৌ তাবা চেকশিন থৌরাং মখা তানা লৌখৎনবা মহাক্না মীয়ামদা পাউতাক পীখি অমদি মালেম পুম্বদা চত্থরিবা ভেক্সিনগী চাংয়েং অসিনা নোংম নৎত্রগা নোংমদি মহৈ য়াল্লকখিগনি অমদি ঐখোয়না মহি অসিবু মায়থিবা পীবা ঙম্লকখিগনি হায়না থাজবসু ফোঙদোকখি।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1653272
কেন্দ্রগী গৃহ মন্ত্রী শ্রী অমিৎ শাহনা গান্ধীনাগর জিল্লাদা লুপা করোর ১৫.০১গী চায়খৎ থৌরাংগী স্কিমশিং ভিদিও কনফরেন্সিংগী থোংদা হৌদোক্তুনা মীয়ামদা খুদোল তমখ্রে
কেন্দ্রগী গৃহ মন্ত্রী শ্রী অমিৎ শাহনা গান্ধীনাগর জিল্লাদা লুপা করোর ১৫.০১গী চায়খৎ থৌরাংগী স্কিমশিং ঙরাং ভিদিও কনফরেন্সিংগী থোংদা হৌদোক্তুনা মীয়ামদা খুদোল তমখ্রে। মহাক্না লুপা করোর ১১৯.৬৩গী ওইগদবা তোঙান-তোঙানবা চাউখৎ থৌরাংগী প্রোজেক্ত কয়াগী উরেপ উরোং তমখি। মসিগী মনুংদা স্মার্ত সিতী প্রোজেক্ত, গার্দেনশিং হেন্না ফজহনবা, লম্বী পাকথোকপা অমসুং নুপীগী স্কুলশিংদা অহেনবা ক্লাসরুম হাপকৎপনি। চাউখৎ থৌরাংগী প্রোজেক্তশিং অসিনা গান্ধীনাগরগী চাউখৎপগী খোংজেল হেন্না য়াংশিলহনগনি। গুজরাৎকী দিপুতী চীফ মিনিস্তর, শ্রী নিতিন পতেলসু থৌরম অদুদা ভিদিও কনফরেন্সকী খুথাংদা রুপাল খুঙ্গংদগী শরুক য়াখি। থৌরম অদুদা ৱা ঙাংলদুনা শ্রী অমিৎ শাহনা হায়খি, "প্রধান মন্ত্রী মোদীগী লুচিং মখাদা ঐখোয়না গান্ধীনাগরবু মশক থোকপা লোক সভা কন্সতিত্যুএন্সী অমা ওইহনবা ঙমগনি হায়বগী থাজবা লৈ।" কেন্দ্রগী গৃহ মন্ত্রীনা মসিমসু হায়খি, "ঐখোয়না প্রধান মন্ত্রী শ্রী নরেন্দ্র মোদীগী মীৎয়েং মখাদা লৈবাক অসিনা কোরোনা লাইচৎ লান্থেংনরি।" মসিগী মথক্তা, গুজরাত্তা কোরোনাগী মথক্তা মুখ্য মন্ত্রী শ্রী বিজয় রুপানিগী মখাদা লান্থেংনরি। লেপ্পা লৈতনা হোৎনরিবা কয়াসিগী মহৈনা ঙসিদি মী শিবগী চাং হন্থরে অমসুং নাবা ফবগী চাং হেনগৎলক্লি। মন্ত্রীনা হায়খি মদুদি "কোরোনা লান্থেংননবগী অমত্তা ঙাইরবা পাম্বৈদি মীয়াম ৱাখল লৌশিং লৈহনবা অসিনি।" মহাক্না মীয়ামদা সোসিএল দিস্তেন্সিং ঙাক্না চৎপীনবা পুক্নিং চিংশিল্লক্লি।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1653075
বেঙ্কতগী শেন পুরিবশিংগী অৱাবা কোকহন্নবা য়েংশিনবদা অখঙ-অহৈ কাংবুনা সরকারগী মতেং পাংগনি
শেন্দোই কোকপীবা অমসুং শেন্দোইদগী কারকপা শেন্দোই কোকপা অমসুং মসিগা মরী লৈনবা ৱাফমশিংগী মতাংদা থেংনরিবা খুদোংচাদবশিং কোকহন্নবা, গজেন্দ্র শর্মা ভর্সেস য়ুনিয়ন ওফ ইন্দিয়া অমসুং অতোপ্পশিংগা মরী লৈন্ননা ভারতকী সু্প্রিম কোর্ততা চৎথরিবা হিয়ারিং মনুংদা তোঙান-তোঙানবা ৱাফম কয়া চোংথোরক্লে। হৌজিক ওইরিবা ফিবম অসি য়েংশিন্নবা সরকারনা অখঙ-অহৈগী কাংবু অমা শেম্লে অমসুং মসিগী মতাংদা সরকারনা লৌখিবা ৱারেপ ফজনা খঙহল্লে। ভারতকী হান্নগী সি.এ.জি, শ্রী রজিব মেহরিসিনা চিয়রপর্সন ওইদুনা এক্সপার্ত কমিতী শেমখ্রে। কমিতী অসিনা হপ্তা অমগী মনুংদা মসিগী রিপোর্ত লানখৎকনি।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1653099
কোবিদ-১৯ লাইচৎনা ওইহল্লকপা মান্নবা খুদোংচাদবা ৱাফমশিংগী ৱারোইশিন পুরক্নবা ঐখোয়না মখা তানা পুন্না হোৎনমিন্নবা তাই: শ্রী গংৱর
লেবর অমসুং এম্প্লোইমেন্তকী রাজ্য মন্ত্রী (ইন-চার্জ) শ্রী সান্তোস গংৱরনা জি-২০ মেম্বরশিংদা কোবিদ-১৯ লাইচৎনা ওইহল্লকপা মান্নবা খুদোংচাদবা ৱাফমশিংগী ৱারোইশিং পুরক্নবা মখা তানা পুন্না হোৎনমিন্ননবা ৱাফম ফোঙদোকখ্রে। শ্রী গংৱরনা হৌখিবা নুমিদাংৱাইরমদা ভিদিও কন্ফরেন্সিংগী খুত্থাঙদা জি-২০ লেবর অমসুং এম্প্লোইমেন্ত মন্ত্রীশিংগী ভর্চুএল মীফমদা ৱা ঙাঙখিবনি। কোবিদ-১৯ লাইচৎনা অনৌবা মচৎ অমা পুরক্লে অমদি ঐখোয়না থবক তৌরমবা মওংদা অহোংবা অমা পুরক্লে হায়বা ৱাফম থমখি। লম লমগী ওইবা কোবিদ-১৯ লাইচৎকী চৈথেং লাকশিন্নবা থৌরাংশিংগী মতাঙদা ৱা ঙাঙলদুনা, শিন্মীশিংনা থেংনরিবা খুদোংচাদবশিং কোকহন্নবগীদমক্তা ভারতনা মখোয়গী থবক পীরিবশিংদা মখোয়গী শিন্মীশিংগী খুৎশুমল পীননবা পুক্নীং থৌগৎলি হায়না মহাক্না ফোঙদোকখি। শ্রী গংৱরনা মখা তাখিবদা মতম খরগী ওইবা লৈফম, চীঞ্জাক অমদি অনা লায়েংগী খুদোংচাবা পীননবা থৌরাং মতিক চানা লৌখৎলি। লংফৈদা লৈবা শিন্মীশিংদা চাননবা চীঞ্জাক য়েন্থোকপা নুংঙাইনবা ভারত লৈঙাক্না ৱন নেসন ৱন রেসন কার্দ স্কিম হৌদোক্লে হায়না শ্রী গংৱরনা পাউদমখি। জি-২০দা কোবিদ-১৯ অমসুং মসিগী চৈথেংগী মতাঙদা খন্নখি অমদি লাউথোক্কদবা ৱারোলদসু শিন্মীগী কৈথেলদা কোবিইদ-১৯গী চৈথেং কোকহন্নবা থৌরাংশিংসু পল্লি।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1653260
পি.আই.বি. ফিল্দ ওফিসশিংদগী ফংবা পাউ
• চান্দিগর: য়ু.তি. চান্দিগরগী এদমিনিস্ত্রেতরনা তেস্তিং তৌবা হেনগৎনবা, ফমুং মশিং হেনগৎনবা অমসুং অরুবা ফিভমদা লৈবা পেসেন্তশিংগী পার্সোনেল কেবর লৌনবা মেদিকেল ইনন্সতিত্যুশন অহুমদা খঙহল্লকখ্রে। মসিগী কোবিদকী মায়োক্তা প্রজাশিংনসু তৌফম থোকপা মথৌ অমগুম্না লৌবগী মখাসু পোল্লি। মখোয়না এদমিনিস্ত্রশনগা খুৎশম্নগদবনি অমসুং মতেং পাংগদবনি।
• পঞ্জাব: পঞ্জাবকী মীয়ামদা থমোইনুংদগী আপীল তৌদুনা, হকশেল অমসুং য়াইফ য়ুম্বালগী মন্ত্রী, বালবির সিং সিধুনা মীয়ামদা চোংথোরক্তুনা অমসুং কোবিদ তেস্তিং তৌনবা হায়জরকখ্রে, মরমদি হোসপিতালশিংদা পেসেন্তশিংনা থেংথনা রিপোর্ত তৌবনা মরম ওইরগা লাইচৎ অসিগী মায়োক্তা থেংনরিবা লান অসিদা য়াম্না ৱানিংঙাই ওইবা মচাক অমা ওইহল্লি।
• মহারাস্ত্র: মুখ্য মন্ত্রী, উধব থাক্রেনা হায়খি মদুদি লাক্কদবা মতমশিংদা কোবিদ-১৯গী কেস ৱাংখৎলক্কনি হায়বা দবল্যু.ঐচ.ও.না পীরকখিবা ৱার্নিং অদু য়েংলগা , রাজ্য সরকারনা ওক্সিজেন সীলিন্দর চাদা ৮০ হোসপিতালশিংদা পীরগনি অমসুং চাদা ২০না ইন্দস্ত্রীশিংদা পীরগনি হায়না ৱারেপ লৌখ্রে। মহারাস্ত্রদা শগোলশেল নুমিত্তা কোরোনাভাইরসকী কেস খ্বাইদগী ৱাংনা হেনগৎলক্তুনা ২৩,৪৪৬ থেংনখি, মসিনা অপুনবা মশিং অদু ৯,৯০,৭৯৫ য়ৌহনখি। হৌজিক একজ্তিব পেসেন্ত লাখ ২.৬১ লেরি, মসিদা ৬৯,৪৫৬ দি পুনে জিলাদগীনি, মথংদা থানেদা ২৮,৪৬০ অমসুং মুম্বাইদা এক্তিব পেসেন্ত ২৬,৬২৯।
• গুজরাত: রাজ্য অসিদা দোক্তর ১৫০গি মথক্তা কোবিদ-১৯ পোজিতিব ওইবা থেংনখি। অদুগা রাজকোত্তা দোক্তর চামাগী মথক্তা কোরোনাভারসনা ণাহনখি, এহমদাবাদতা এ.এম.সি.না চালাইবা হোসপিতালশিংদা থবক তৌবা দোক্তর ৫০গী মথক্তা মসিনা শোকহনখি। শগোলশেল নুমিত্তা গুজরাত্তা কোবিদকী অনৌবা কেস ১,৩৩২ থেংনকি অমসুং হিজিক এক্তিব কেস লোদকী মশিং অসি ১৬,১৯৮ শুখ্রে।
• রাজস্থান: রাজ্য অসিদা কোবিদ-১৯ পোজিতিব ওইবগী চাং অসি ওগস্ততা ৫%দগী সেপ্তেম্বর ৬%দা হেনগৎখি। ওগস্ততা চাংচত্তা নোংমদা তেস্ত তৌবগী চাং অসি ২৫,৪০৭ ওইখি। সেপ্তেম্বরদা ২৫,৩৩৬ ওইরি। হৌখিবা পুং ২৪দা রাজ্য অসিদা কোবিদকী নৌবা কেস ৭৪০ থেংনখি, মসিনা অপুনবা মশিং অদু ৯৮,১১৬ য়ৌহনখি। মসিগী মনুংদা ১৬,৪২৭দি এক্তিব কেসশিংনি।
• মধ্য প্রদেশ: কোবিদ-১৯গী গ্রাফ ৱাংখৎলকপদা ওক্সিজেন সপ্লাইগী অৱাৎপা লৈরিবা অসি য়েংলগা মধ্য প্রদেশ সরকারনা হোশঙ্গাবাদতা ওক্সিজেন মেন্যুফেকচরিং প্লান্ত লিংখৎনবা অমসুং মখোয়গী ইমপোর্তশিং অমসুং ইন-হাউস ইন্স্তরিয়েল প্রোদক্সন হেনগৎনবা মতম খরগী ওইবা পাম্বৈশিং লিংখৎনবা লাউথোকখ্রে। রাজ্য অসিদা কোবিদ-১৯ পেসেন্তশিংগী এক্তিব কেস লোদ অসি ১৮,৪৩৩ শুখ্রে।
• কেরলা: সি.এম পিনারায়ি ৱজায়ন্না পাংথোকখিবা পার্তী পুম্নমক্কী ওইবা মীফম অমদা বাই-ইলেক্সন অদু এসেম্বলী সীত অনিগী ওইনা তৌনবা ইলেক্সন কমিশনদা হায়জনবা ৱারেপ লৌখ্রে। লুচিংবশিংনা হোজিক্কী এসেম্বলী তার্ম অসি ২০২১গী মেদা লোইগদবা মরম্না ইলাক্ত তৌরবা লেজিস্লেতরশিং অদুনা নীথিজনা থবক তৌবগী মতম অদু থা অহুম খক্তমক ওইরগনি হায়না তাক্লকখি। ইন্দস্ত্রীশিংগী মন্ত্রি ই.পি. জয়ারাজন কোবিদ-১৯ পোজিতিব ওইখি। কোচীদা লৈবা পি.এন.বি. ভেসপর লাইফ সাইন্সনা কোবিদ ভেক্সিনগী দ্রগ ত্রয়লশিংগী অনিশুবা তাঙ্কক্কীদমক্তা দি.সি.জি.আই.দগী অয়াবা ফংখ্রে। রাজ্য অসিদা ঙরাং কোবিদ-১৯ পোজিতিব ওইখিবা মীওই ৩৩৪৯ থেংনখি। হোজিক রাজ্য শিনবা থুংনা পেসেন্ত ২৬,২২৯ লাইয়েংদুনা লৈরি অমসুং মীওই লাখ ২.০৪ ক্বারন্তিন তৌদুনা লৈরি। শিখিবশিংগী মশিং ৩৯৬ য়ৌখ্রে।
• তামিল নাদু: পুদুচেরীদা ইরাই নুমিৎকী অবুক্কী পুং ১০দা লোইবা হৌখিবা পুং ২৪গী মনুংদা, কোবদি-১৯গীদমক্তা মীওই ৫০৪ অমুক পোজিতিব ওইবা থেংনখি অমসুং ১২ শিখিবগী পাউ লৈখি। কোবিদকী অপুনবা মশিং ১৯০৬ য়ৌখিবা অমসুং শিবগী মশিং ৩৬৫ য়ৌরকপগা লোইননা য়ু.তি. অসিদা হৌজিক এক্তিব কেস ৪৮৭৮ লৈরি। তি.এন. হকশেল মন্ত্রী, সি. ৱিজয়াবাস্করনা হায়খি মদুদি রাজ্য অসিদা তেস্ত পোজিতিব ওইবগী চাং অসি পোজিতিব ওইবগী চাং চাদা ১১.৭দা লৈবা কৃষ্ণগিরি অমসুং কদলোর জিলাশিং নত্তনা চাদা ১০গী মখাদা লৈ।
• কর্নাতকা: রাজ্য অসিনা অহানবা কোবিদ কেস থেংনখ্রবা মতুং থা তরুক্কী মতুংদা এক্তিব কেসশিংগী মশিং অসি ঙরাং লাখ অমা হেনখ্রে অমসুং ১,০১,৫৩৭ য়ৌখ্রে। ঐচ.সি.না এপ্রিল ০১,২০২০দগী মার্চ ৩১,২০২১ ফাওবা এমপ্লোয়ীশিংদা এমপ্লোয়রশিংনা মিনিমম ৱেজেস এক্তকী মখাদা ভেরিয়েবল দিয়রনেস এলোৱেন্স পীনবগী কর্নাতকা সরকারগী ওর্দর অদু স্তে তৌখ্রে। কর্নাতকাগী হেল্থ এক্সপার্তশিংনা পল্লকখ্রে মদুদি রাজ্য অসিদা প্লাস্মা থেরাপী মখা তানা চত্থরগনি মরমদি মসিনা কান্নবা ফংঙি হায়বা হান্নদগী খঙখিবনা সজেস্ত তৌরকখ্রবা আই.সি.এম.আর. স্তদীগী ওন্ন-তৈনবদা মসি ওইনা তৌরগনি।
• অন্ধ্র প্রদেশ: অন্ধ্র প্রদেশতা লৈরিবা মীশিং করোর ৫.৩৪গী চাদা ২০ ময়া নক্না কোবিদ-১৯দা ইম্যুনিতী ফংখ্রে হায়না সেরো প্রিভালেন্স স্তদীনা ফোংদোরকখ্রে। সর্ভেদা থেংনরকখিবশিং অদুনা অর্বান এরিয়াশিংদা লৈবা মীশিংগী চাদা ২২.৫ অমসুং খুঙ্গংগী মফমশিংদা চাদা ১৮.২না কোবিদ-১গীদমক্তা ইম্যুনিতী ফংখ্রে। জিলা অসিদা হৌজিক ফাওবদা ৫১০ ময়া নক্না শিখ্রবসু, তিরুপতিদগী ১৭৪ থেংনখীবা অসি মীপাইনীংঙাই ওইবা ৱাফম্নি। দিস্ত্রিক্ত কল্লেক্তরনা ওফিসিয়েলশিংদা চহি ৫০গী মথক্তা লৈবশিং অদুবু হোম আইসোলেশনগীদমক্তা অয়াবা পিদনবা খঙহল্লকখ্রে।
• তেলঙ্গানা: হৌখিবা পুং ২৪দা অনৌবা কেস ২৪২৬ থেংনখি, ২৩২৪ ফগৎখি অমসুং ১৩ শিখিবগী পাউ লৈখি; কেস ২৪২৬কী মনুংদা জি.ঐচ.এম.সি.দগী কেস ৩৩৮ থেংনখি। অপুনবা কেসশিং: ১,৫২,৬০২; এক্তিব কেসশিং: ৩২,১৯৫; শিখিবশিং: ৯৪০; দিসচার্জ তৌখিবশিং: ১,১৯.৪৬৭। হাইদ্রবাদ অমসুং দুবাইগী মরক্তা ইন্রনেস্নেল এয়র ত্রভেল হৌখ্রে; মসিনা এয়র ত্রাভেলদা চাউখৎহল্লক্লি, হায়রিবা অসিনা কোবিদ-১৯ লাইচৎ শন্দোরক্লিবা অসিগী মরক্সিদা ফগৎলকপগী শক্তম উৎলক্লি।
• অরুনাচল প্রদেশ: অরুনাচল প্রদেশতা কোবিদ-১৯গী অনৌবা পোজিতিব কেস ১২৭ থেংনখি। ঙরাং কোবিদ-১৯দগী মীওই ৯৯ ফগৎখ্রে। আউহাতি হাই কোর্তকী ইতানাগর বেঞ্চনা লেখিদা লৈবা কোবিদ কেয়র সেন্তরদা লৈবা ইনমেতশিংদা সাইকোসোসিয়েল সপোর্ত পীনবগীদমক্তা খোংথাংশিং লৌখৎনবা ইতানাগর কেপিতল রিজন দিস্ত্রিক্ত এদমিনিস্ত্রেশনদা কঙহল্লকখ্রে।
• অসাম: অসামদা হৌখিবা পুং ২৪দা কোবিদ-১৯গী পেসেন্ত ২১৯৭ দিসচার্জ তৌখ্রে। হৌজিক ফাওবদা কোবিদ-১৯গী পেসেন্ত পুন্না ১০৫৭০১ দিসচার্জ তৌখ্রে। রাজ্য অসিদা পুন্না এক্তিব কেস ২৯৬৮৭ য়ৌখ্রে।
• মনিপুর: মনিপুরদা কোবিদ-১৯ পোজিতিব ওইবা মীওই ১০৮গী মথক্তা থেংনখি। চাদা ৭৭গী চাদা ফগৎলকখিবগা লোইননা ২৪৫ ফগৎখ্রে। হৌইবা পুং ২৪দা পেসেন্ত ৪ লৈখিদ্রে। সরকারনা কোবিদ-১৯গা মরী লৈনবা মথৌ তাবশিংগী মতাংদা ওনলাইন কন্সল্তেশন তৌনবগীদমক্তা গুগল প্লেস্তোরদগী দাউনলোদ তৌবা য়াবা ই.সঞ্জীৱনি ও.পি.দি.এপ. হৌদোকখ্রে।
• মেঘালয়া: মেঘালবাদা কোবিদ-১৯গী অপুনবা কেসশিংগী মশিং অদু ১৪৩৪ য়োখ্রে। মসিগী মনুংদা ২৭২দি বি.এস.এফ. অমসুং আর্মদ ফোর্সেসশিংদগীনি। হোজিক ফাওবদা কোবিদ-১৯গী পেসেন্ত ১৮৪২ ফখ্রে।
• মিজোরাম: মিজোরাম সরকারনা ২০২০গী সেপতেম্বর ১৭ ফাওবা আইজোল মুনিসিপাল এরিয়াদা পার্সিয়েল লোকদাউন লাউথোকখ্রে। মিজোরামদা ঙরাং কোবিদ-১৯গী অনৌবা কেস ২০ থেংনখি। রাজ্য অসিদা কোবিদ-১৯গী অপুনবা কেসশিংগী মশিং অদু ১৩৫৩ শুখ্রে। মসিগী মনুংদা ৬০৩তি এক্তিব কেসশিংনি।
• নাগালেন্দ: নাগালেন্দগী রাজ্য অসিদা কোবিদ-১৯গী অনৌবা পোজিতিব কেস থেংনখিবা অদুগী মতুং ইন্না কোহিমাদা মফম খরা হেন্না অমুক শিল তৌখ্রে। জৈনৌবাদজ কোলোনী, প. খেল, লোৱর নাগা বাজার, ওফিসরস হিল অমসুং জেল কোলোনীদা লৈবা য়ুমশিং সীল তৌখ্রে।
ফেক্ত চেক
*****
(Release ID: 1653478)
Visitor Counter : 6


text:
বরাক তম্পাক্কী
খোমজিনবা পাউ
১১-০৭-২০১৮
মপান রাজ্যদগী আসামদা ঙা পুশিল্লকপা থিংলে।
⧭⧪➤ আসাম সরকারনা য়ুমশাকৈশা নুমিত্তগী
হৌরগা নুমিৎ ১০ নিগী ওইনা মপান রাজ্যদগী আসামদা ঙা পুশিল্লকপা থিংখ্রে। গুৱাহাতিগী
তোঙান তোঙানবা ঙা য়োনবা মফমশিংদগী লৌখৎখিবা ঙাগী সেম্পলশিং চাংয়েং তৌবদা ফোর্মালিন
য়াওবা থেংনবদগী অথিংবা অসি থমখিবনি। মখা তানা চাংয়েং তৌরগা ঙাদা ফোর্মালিন য়াওদ্রে
হায়বা তশেংনা খংলবা মতুংদা অথিংবা অসি লৌথোক্কনি হায়না হেল্ঠ অমসুং ফেমিলি
ৱেলফেয়ার মন্ত্রী পীযুস হাজারিকানা ফোংদোকখি। ঙাগী পোৎলমশিংবু মতম কুইনা থম্বা
য়াননবা অসিগুম্বা অকিবা ফংলবা কেমিকেলশিং হাপতুনা কারবার তৌরিবা মীওই কাংবু অদু চহী
তরেৎকী জেল অমসুং লুপা লাখ তরা ফাওবা ফাইন তৌবগী ৱাসু হায়রি। পনবা য়াই ফোর্মালিননা
মীওইবগী মীৎ, উনশা শোকহনবতা নত্তনা মতম কুইশিল্লক্লগা কিদনি, লিভর অমসুং কেন্সরনা
নাহনবা য়াবগী অকিবা লৈরি। অসোমদা গৌহাতিদগী থোকলিবা য়াথং অসি পুম্নমকনা খঙনরবসু শিলচরগী ওইনদি পাউ অসি চে ওইনা য়ৌরকতবনা ঙা য়োনবা লৈবগী থবকতি অদুম্মক লেপ্পা লৈতনা চৎথরি। (www.lakhipuronline.in)
শিলচরদা মৈতৈ ময়েক তম্বিবা হৌরগনি।
⧭⧪➤ আসাম মনিপুরী সাহিত্য পরিষদ, এএমএসপি না শিল্লাংদুনা মৈতৈ ময়েক তম্বিবগী
প্রোগ্রাম অমা জুলাইগী তাং ১২ দগী তাং ২৬ ফাওবা পাঙথোক্লগনি। মিলালগা খুৎশম্নরগা
পাঙথোক্কদবা থৌরমসিদা মনিপুরদগী ওজাশিংনা তাকপী তম্বীগনি হায়রি। শরুক
য়াবিনিংবশিংনা পরিষদকী জেনেরেল সেক্রেটারী প্রোঃ ঙাঙোম বসন্তকুমার নত্রগা একাদেমিক
সাব-কমিটিগী চেয়ারমেন এনজি. জয়কুমার সিংহ নত্রগা ফাইনেন্স সেক্রেটরী ড. হাওরোংবম
রাজমনি গা পাও ফাওননবগা হায়রি। মনিপুরদদি আন্দারগ্রেজুয়েতকী থাক ফাওবা তমখ্রে
অদুনা আসামদা লৈরিবা মনিপুরীশিংসু ময়েক অসি তমদবা য়াদ্রে হায়না এএমএসপি (হেদক্বাটর)গী
সেক্রেটরী প্রোঃ খুমুজম ধীরেননা ফোঙদোকলি। মনিপুর ইউনিভার্সিতি, কাঞ্চিপুরগী
মনিপুরী দিপার্তমেন্টকী প্রোঃ পি গুণিন্দ্র সিংহ থৌরমদা রিসোর্স পার্সন ওইনা শরুক
য়াগনি হায়রি।(www.lakhipuronline.in)
নুপিমচা অমা ট্রেইনগী টোইলেত মনুংদা শিরগা
লৈরমলে।
⧭⧪➤ আসাম এগ্রিকালচার
ইউনিভার্সিতিগী মহৈরোই অমা ট্রেইনগী টোইলেত মনুংদা শিরগা লৈরমলে। জুলাইগী তাং ১০
দা শিবসাগর জিলাগী সিমুলগুরী রেলৱে স্টেসনদা থোকখিবা থৌদোক অসি নুপীমচা অসিবু
ফম্লানবিরবা মতুংদা হাত্তোক্লম্বা ওইরম্বা য়াই হায়না সিবসাগরগী এসপি সুবোধ
সোনোৱালনা হায়রি। নুপীমচা অসি অয়ুক্কী পুং ৮ মিঃ ৫০ দা ট্রেইন তোংখ্রগা অয়ুক পুং ৯
মিঃ ১০ দা টোইলেট মনুংদা শিরগা লৈরম্বনি হায়রি। মহাক মখুড়াগী য়ুমদা মমানা থাখিবনি
মখুত্তা লুপা লিশিং ১০ মোবাইল লৈবগী য়াওখি হায়না লৈখিদ্রবী নুপীমচাসিগী মমানা
ফোংদোকখি।(www.lakhipuronline.in)
Pao sing asi ga loinana atei e-pao
gi damak


text:
আগরতলা, ৩ সেপ্তেম্বর ২০২০ঃ
ত্রিপুরা লৈঙাক্কী হান্নগী মিনিস্টর য়েলাম বিরজিত সিংহগী মথক্তা সকখঙদবা খরনা খুৎথারকখিবগী থৌদোকতা য়ানিংদবা ফোঙদোক্লদুনা কংগ্রেসগী ৱীং ১৭না খুৎশম্নদুনা লাক্লিবা সেপ্তেম্বরগী তাং ৮ পুং ১২ গী ত্রিপুরা বন্দ কৌখ্রে। পনবা য়াই, ত্রিপুরাগী রাজনিতিগী লমদা থৱানমিচাক্কুম ঙাল্লিবা অমসুং মতম শাংনা প্রদেশ কংগ্রেস প্রেসিদেন্ট ওইরম্বা এক্স মিনিস্টর য়েলাম বিরজিত সিংহগী মথক্তা শকখঙদবা মীওই খরনা হৌখিবা আগস্ট ২৫ দা আগরতলাদগী কৈলাসহর চৎপগী লম্বী জিরানিয়াদা বিরজিত সিংহ অমসুং মহাক্কী এস্কোর্তকী মথক্তা অতম্ননা খুৎথাখিবনি হায়রি। থৌদোকসিগা মরী লৈননা ঙরাং নুংথিল ত্রিপুরাগী উনাকোতি জিলাগী মনুং চনবা কৈলাসহর মনিপুরী খুন্নাইনা পেন্দবা ফোঙদোকখ্রে। কৈলাসহর পায়তুর বাজারগী মহাদেব বারী রোদতসু ইমা ইবেন অহল লমন কয়া য়াওনা মীওই লিশিং ১ রোমনা প্রোতেস্ট রেলী অমা চৎখি। চন্দ্রসেখর সিংহ, চন্দ্রহাস সিংহ অমসুং কির্তিচান্দ সিংহ নচিংবা মীওইশিংনা লুচিংদুনা চৎখিবা পেন্দবগী খোঙচৎ অদুদা মনিপুরীতা নত্তনা বেঙ্গলি অমসুং বিষ্ণুপ্রিয়াশিংগী মশক নাইবা মীওই কয়া য়াওখি। থৌদোক অসিবু আগরতলাদা মনিপুরী কাউন্সিল ত্রিপুরা অমসুং ওল ত্রিপুরা মনিপুরী স্টুদেন্টস্ এন্দ য়ুথ কোওর্দিনেসন কমিতি নসু য়াম্না কন্না য়ানিংদবা ফোঙদোকখিবগা লোয়ননা থৌদোকসিদা চেন্নবা মীওইশিংগী মথক্তা মতীক চাবা চৈরাক পীনবা দাবী তৌখি। ১৯৮৮ দগী তার্ম ৫ রক হন্না এমএলএ ওইরম্বতা নত্তনা কেবিনেত মিনিস্টরগী ফমসু পায়রম্বা মনিপুরগী মপান্দা মশিং লিকখ্রবা ত্রিপুরাগী মৈতৈ খুন্নাই লক্তা তোমথিন ওইরিবা বিরজিৎ সিংহগী মথক্তা মসিগী মমাংদসু কয়ারক হন্না খুৎথাখিবগী থৌদোক লৈখ্রবসু মসিগী অচুম্বা ৱায়েলদি ঙসি ফাওবদা ফংদদুনা লাক্লি হায়রি। (পাউ অসি লখিপুরওনলাইন ইউতিউব চেনেলদা য়েংবিউ)


text:
ভারত সরকারগী প্রিন্সিপাল সাইন্তিফিক এদভাইজরগী লোইশঙ
ওফিস ওফ দ প্রিন্সিপাল সাইন্তিফিক এদভাইজরনা আর্ম ফোর্সেস মেদিকেল কোলেজগা খুৎশম্নরগা সিম্পল গাইদ তু বিল্দিং পোজিতিব মেন্তেল হেল্থ ফোংখ্রে
“বিল্দিং পোজিতিব হেল্থ ইন নাইন সিম্পল স্তেপ:ইফেক্তিব হেবিতস ফোর এ হেল্থী লাইফ,”
Posted On:
11 AUG 2020 7:49PM by PIB Imphal
ওফিস ওফ দ প্রিন্সিপাল সাইন্তিফিক এদভাইজর ভারত সরকারগাআর্ম ফোর্সেস মেদিকেল কোলেজগা খুৎশম্নরগা “বিল্দিং পোজিতিব হেল্থ ইন নাইন সিম্পল স্তেপ:ইফেক্তিব হেবিতস ফোর এ হেল্থী লাইফ,” ফোংখ্রে। ইচম চম্বা ভিজুএল ওইবা মওং অমা মীয়ামদা ইরাই লাইনা খঙহনবা ঙম্বা পুন্সি মহীং খনবা অমসুং পোজিতিব মেন্তেল হেল্থ শেমখ্রে। গাইদ অসি হিন্দি অমসুং ইংলিশ্তা ফোংবনি (অমসুং অতৈ লোল কয়াদা হন্দোক্কদবা) মসিনা মরুওইনা সহরদা লৈবশিংগীদমক্নি।
মেন্তল হেল্থদা চৈথেং পীরিবসি কোনিতিব, ইমোসনেল, কাংলুপ অমা অমসুং হকচাংগী ওইবা মথৌশিংনি। মীওই অমনা ৱাখলবু মশা ফনা লৈনবা অমসুং হকচাং পুম্নমক ফনবা শোক-পনবা খোঙথাং লৌখৎপা য়াই। গাইদ অসিনা মীওই অমবু থৌনা পী মদুদি ৱাখল লৈনাগী মওং অমা উবদা তুমিন্না লৈথোক্তবা অমসুং মসিগুম্বা অসিনা হেনজিনলকপদা মতেং লৌগদবনি।
সোসিও-কলচরেলনা ইকাইবা পীবা অসিনাবা মীওই অমদা ৱাখলগী লৈনা নাবগী খ্বাইদগী চাওরবা মরম অমনি মসিনা নিংথিনা মখোয়দগী খংবা ঙমদবা অমনি। গাইদ উৎলি মদুদি ৱাখল মশা ফবা অসি য়াম্না অরুবা নত্তে। ইকাইবা পীবা অসিনা থওইদবা অমসুং পামদবদগী ওইরকপনি মসিনা মীওই অমবু হন্থনা উবিদুনা ৱাখল লৈনা ওইহল্লী।
গাইদ অসি্গী পান্দম্দি মীওই অমবু ইচম চম্বা খোঙথাং অসিবু খঙহনবা অমসুং পুক্নিং থৌগৎপনি অমসুং মসি সাইন্তিফিক ওইরবা প্রমান লৈরবা ৱাখলবু ফগৎনবা অমদি ফনা লৈননবনি।
(Release ID: 1645321)
Visitor Counter : 4


text:
মণিপুরী মিরর ডেস্কঃ কানাদাগী মন্ত্রিয়লদা লৈবা ম্যাকগীল য়ুনিভর্সিটিগী নিউরোলোজিকেল ইন্সটিটিউটকী রিসার্চ এসোশিয়েট, বুধচন্দ্র সিংহ খুন্দ্রাকপম ইউএসএগী নি
মণিপুরী মিরর ডেস্কঃ কানাদাগী মন্ত্রিয়লদা লৈবা ম্যাকগীল য়ুনিভর্সিটিগী নিউরোলোজিকেল ইন্সটিটিউটকী রিসার্চ এসোশিয়েট, বুধচন্দ্র সিংহ খুন্দ্রাকপম ইউএসএগী নিয়ুইয়র্কতা লৈবা ব্রেইন এন্ড বিহেভিওর রিসার্চ ফাউন্দেশন (বিবিআরএফ)না ইউএস ডলার ৭০,০০০ পিবা য়াম্ন প্রেজটিজিয়স ওইরবা ২০২০ ইয়ং ইনভেস্তিগেটর গ্রান্ট অমা ফংলে হায়দুনা ম্যাকগীল য়ুনিভর্সিটিনা ফোংবা ম্যাকগীলরিপোর্টর কৌবা নিউজপোর্টলদা ফোংলকখ্রে। পাও অসি চহীসিগী চৎখিবা সেপ্তেম্বরগী তাং ২৪দা ফোংদোরকখিবনি। কানাদা অমদি য়ুএসগী মণিপুরী অমসুং মণিপুরদগী ময়াম্ন মণিপুরী অমা ওইনা থোইদোক হেন্দোকপা গ্রান্দ অসি ফংবদা হরাও নুঙাইবা ফোংদোকপগা লোয়ননা মহাকপু থাগৎনরকলি।
বুধচন্দ্র খুন্দ্রাকপম মণিপুর, ইম্ফালগী সগোলবন্দ তেরা বজার, লৌখাকপম লৈকায়গী খুন্দ্রাকপম শামুঙৌ সিংহ অমসুং হুইদ্রোম রাসমনি দেবীগী মচানিপানি। ইম্ফালদা লৈবা সগোলব্দ ইংলিশ স্কুল অমসুং ডোন বোস্কো স্কুলদগী সেকেন্দরী অদুগা কেন্দ্রিয় বিদ্যালয়, লঙজিংদগী হায়ার সেকেন্দরী লোয়শনলবা মতুংদা দিল্লী য়ুনিভর্সিটিদা বিএসসি অমসুং এমএসসি তমথাখিবনি। মথংদা হরিয়ানাগী মানেসরদা লৈবা ন্যাশনেল ব্রেইন রিসার্চ সেন্টরদগী নিউরোসাইন্সতা পিএইচডি তৌরবা মতুংদা, ২০০৯ইংদা কানাদাগী মন্ত্রিয়লদা লৈবা ম্যাকগীল য়ুনিভর্সিটিগী নিউরোলোজিকেল ইন্সটিটিউট অসিদা পোষ্টদোক্তরেল রিসার্চর অমা ওইনা লাকখিবনি। মহাক মণিপুর গভর্নম্যান্টনা পিবা হায়স্কুল লিভিং এক্সামিনেশনদসু ৫সুবা পজিশন লৌদুনা “একাদেমিক এক্সিলেন্সি এওয়ার্ড” ফংলবা মহৈরোয় অমসুনি।
হৌজিক হৌজিক ম্যাকগিল য়ুনিভর্সিটিগী নিউরোলোজিকেল ইন্সটিটিউট অসিদা নিপামচা নুপিমচাশিংগী মরু ওইনা এদাল্টশন মতমগী ব্রেইন দেভলপম্যান্ট অমদি ম্যান্টল হ্ল্থেকী মরমদা রিসার্চ তৌরিবা নহা ওইরবা সাইন্টিষ্ট অমা ওইনা ময়াম্না শকখংলবা রিসার্চ স্কোলার অমনি। মন্ত্রিয়লদা লৈরিবা মণিপুরীশিংগী থবক থৌরম পুম্নমক্তা শরুক য়াবগা লোয়ননা কানাডাগী মণিপুরীশিংগী লুপ মণিপুরী এসোশিয়েশন ওব কানাদা (ম্যাক)গীসু এক্সিকিউতিব ম্যাম্বর অমা ওইনা থৌপুরিবা অমনি।


text:
প্রধান মন্ত্রী শ্রী নরেন্দ্র মোদীনা ঙসি কোলকতা পোর্ত ত্রস্তকী গ্রান্দ সেসকুইসেন্তিনরী সেলেব্রেসন্দা শরুক য়াখ্রে।
প্রধান মন্ত্রীনা কোলকতা পোর্ত ত্রস্ত (কে.ও.পি.তি.)কী অশেংবা হিথাংফম পলগী মফমদা চহী ১৫০গী নিংশিংনিঙাই ওইরবা ইন্সতোলেসনগী প্লেক অমসু মায়খুম হাংদোকখ্রে।
শ্রী মোদীনা হায়খি মদুদি লৈবাক অসিগী ৱাতর পাৱরগী পুৱারী ওইরবা খুদম অমা ওইরিবা কে.ও.পি.তি.গী ১৫০শুবা চহী পালন থৌরমগী শরুক অমা ওইবা অসি লাইবক ফবনি।
প্রধান মন্ত্রীনা মখা তাখি, “হিথাংফম অসিনা মীরৈবাক্না লৈবাক ঙাকলম্বদগী ভারতনা নিংতম্বা ফংখিবগুম্বা লৈবাক অসিগী পুৱারী ওইরবা মীকুপ কয়া অমা সাক্ষি ওইদুনা লেপলি। সত্যগ্রহদগী স্বচ্ছগ্রহ ফাওবা, হিথাংফম অসিনা লৈবাক অসিগী অহোংবশিং উখ্রে। হিথাংফম অসিনা পোৎ শিন্নররিবা মী খক্তমক উবতা নত্তনা লৈবাক অসিদা অমসুং মালেম অসিদা খুদম থমলম্লিবশিংগী ৱাখল্লোনসু পুরি। লম্বী অমদা, কোলকতাগী হিথাংফম অসিনা ইন্দস্ত্রীয়েল, স্পিরিচুয়েল অমসুং সেল্ফ-রিলাইন্সকীদমক ভারতকী এস্পিরেসনগী খুদম ওইরি।”
থৌরম অদুগী মনুংদা প্রধান মন্ত্রীনা পোর্ত এন্থেমসু হৌদোকখি।
প্রধান মন্ত্রীনা ফোংদোকখি মদুদি গুজরাতকী লোথাল হিথাংফমদগী কোলকতাগী হিথাংফম ফাওবা ভারতকী শাংলবা কোস্ত লাইন অসিনা ত্রেদ অমসুং বিজিনেস খক্তমক এঙ্গেজ তৌবা নত্তনা মালেম পুম্বদা সিভিলাইজেসন অমসুং কলচরসু শন্দোক্লি।
প্রধান মন্ত্রীনা মখা তাখি, “ঐখোয়গী সরকারনা থাজবা থম্লি মদুদি ঐখোয়গী কোস্তশিং অসি দিবেলপমেন্তকী থোংজিলনি। মরম অসিননি সরকার অসিনা হিথাংফমশিংগী ইনফ্রাস্ত্রকচর মোর্দনাইজ তৌনবা অমসুং কনেক্তিবিতী হেঙ্গৎহন্নবগীদমক সাগরমালা প্রোজেক্ত হৌদোক্লিবা। স্কিম অসিগী মখাদা লুপা কোতি লাখ ৬ হেনবগী প্রোজেক্ত লিশিং অহুমগা চাতরুক মশক খংদোক্লে। মসিগী মনুংদা লুপা কোতি লাখ ৩ হেনবগী প্রোজেক্ত ২০০ হেনবদা থবক চত্থরি অমসুং চামগা কুনমঙাদি মপুং ফানা লোইশিনখ্রে। কোলকতা পোর্ত অসি রিভর ৱাতরৱেজকী কন্সত্রক্সন্না মরম ওইদুনা ইস্তর্ন ইন্দিয়াগী ইন্দস্ত্রীয়েল সেন্তরশিংগা শম্নরি। অমদি নেপাল, বঙ্গলাদেশ, ভুতান অমসুং ম্যানমারগুম্বা লৈবাকশিংগা লোয়ননা ললোন ইতিক হেন্না লায়থোকহল্লে।”
দা. শ্যামা প্রসাদ মুখর্জী পোর্ত ত্রস্ত
প্রধান মন্ত্রীনা কোলকতা পোর্ত ত্রস্তপু দা. শ্যামা প্রসাদ মুখর্জীগী মমিং লৌদুনসু থোনখি। প্রধান মন্ত্রীনা হায়খি, “বেঙ্গোলগী মচানুপা দা. মুখর্জীনা লৈবাক অসিদা ইন্দস্ত্রীয়েলাইজেসনগীদমক উরেপ উয়ুং তমখি অমদি চিত্তরঞ্জন লোকোমোতিব ফেক্তরী, হিন্দুস্তান এয়ারক্রাফ ফেক্তরী, সিনদ্রি ফর্তিলাইজর ফেক্তরী অমসুং দামোদর ভেল্লী কোওপরেসন অসিনচিংবা প্রোজেক্তশিংগী দিবেলপমেন্তদা অচৌবা থৌদাং লৌখি। ঐহাক্না বাবাসাহেব অম্বেদকরবুসু নিংশিংজরি। দা. মুখর্জী অমসুং বাবা সাহেবনা নিং তম্লবা ভারত্তা অনৌবা মীৎয়েং অমা পীনবিখি।”
কে.ও.পি.তি.গী পেন্সিনরশিংগী য়াইফ থৌরাং
শ্রী নরেন্দ্র মোদীনা কোলকতা পোর্ত ত্রস্তকী থবক্তগী পোত্থারবা অমসুং হৌজিক মথৌ তৌরিবা এমপ্লোইশিংগী পেন্সন ফন্দগী দিফিসিৎ অদু কোকহন্নবগীদমক ফাইনেল ইন্সতোলমেন্তকী মায়কৈদা লুপা কোতি ৫০১গী চেক অমসু খুৎশিন্নখি।
প্রধান মন্ত্রীনা কোলকতা পোর্ত ত্রস্তকী খ্বাইদগী অহল ওইরবা পেন্সিনর অনী শ্রী নগিনা ভগৎ অমসুং শ্রী নরেশ চন্দ্র চকরবর্তী (মথংশিংনা চহী ১০৫ অমসুং ১০০)বুসু ইকায় খুম্নখি।
প্রধান মন্ত্রীনা সুন্দরবনগী ত্রাইবেল নুপীমচা মহৈরোই ২০০গীদমক কৌশল বিকাস কেন্দ্র অমসুং প্রিতিলতা ছাত্র অভাস শঙ্গাখি।
প্রধান মন্ত্রীনা হায়খি মদুদি হোৎনরিবা পুম্নমক অসি কেন্দ্র সরকারনা ৱেস্ত বেঙ্গোলগী দিবেলপমেন্তকীদমক পায়খৎপনি, অখন্ননা লাইরবা, শোত্থরবা অমসুং নৈহৎপীরবশিংগী দিবেলপমেন্তকীদমক পায়খৎপনি। মহাক্না হায়খি মদুদি ৱেস্ত বেঙ্গোল রাজ্য সরকারনা অয়ুশ্মান ভারত য়োজনা অমসুং প্রধান মন্ত্রী কিসান সম্মান নিধি এপ্রুব হেক তৌবগা ৱেস্ত বেঙ্গোলগী প্রজাশিংনা স্কিমশিং অসিদগী কানবসু ফংবা হৌরগনি।
প্রধান মন্ত্রীনা নেতাজি সুভাস দ্রাই দোক্তা কোচিন কোলকতা শিপ রিপিয়ার য়ুনিৎকী শিপ রিপিয়ার ফেসিলিতী অপগ্রেদ তৌবসু হৌদোকখি।
প্রধান মন্ত্রীনা ফুল রেক হেন্দলিং ফেসিলিতী হৌদোকখি অমসুং কোলকতা পোর্ত ত্রস্তকী কোলকতা দোক সিস্তেমগী অপগ্রেদ তৌরবা রেলৱে ইনফ্রাস্ত্রকচর কত্থোকখি।
প্রধান মন্ত্রীনা কোলকতা পোর্ত ত্রস্তকী হল্দিয়া দোক কম্পেক্সতা বর্থ নম্বর ৩গী মেকানাইজেসন অমসুং হায়জরকখিবা রিভরফ্রন্ত দিবেলপমেন্ত স্কিম অমসু হৌদোকখি।
मां गंगा के सानिध्य में, गंगासागर के निकट, देश की जलशक्ति के इस ऐतिहासिक प्रतीक पर, इस समारोह का हिस्सा बनना सौभाग्य की बात है: PM @narendramodi— PMO India (@PMOIndia) January 12, 2020
कोलकाता पोर्ट के विस्तार और आधुनिकीकरण के लिए आज सैकड़ों करोड़ रुपए के इंफ्रास्ट्रक्चर प्रोजेक्ट्स का लोकार्पण और शिलान्यास भी किया गया है। आदिवासी बेटियों की शिक्षा और कौशल विकास के लिए हॉस्टल और स्किल डेवलपमेंट सेंटर का शिलान्यास हुआ है: PM @narendramodi— PMO India (@PMOIndia) January 12, 2020
इस पोर्ट ने भारत को विदेशी राज से स्वराज पाते देखा है। सत्याग्रह से लेकर स्वच्छाग्रह तक इस पोर्ट ने देश को बदलते हुए देखा है।— PMO India (@PMOIndia) January 12, 2020
ये पोर्ट सिर्फ मालवाहकों का ही स्थान नहीं रहा, बल्कि देश और दुनिया पर छाप छोड़ने वाले ज्ञानवाहकों के चरण भी यहां पड़े हैं: PM @narendramodi
एक प्रकार से कोलकाता का ये पोर्ट भारत की औद्योगिक, आध्यात्मिक और आत्मनिर्भरता की आकांक्षा का प्रतीक है।— PMO India (@PMOIndia) January 12, 2020
ऐसे में जब ये पोर्ट डेढ़ सौवें साल में प्रवेश कर रहा है, तब इसको न्यू इंडिया के निर्माण का भी एक प्रतीक बनाना आवश्यक है: PM @narendramodi
पश्चिम बंगाल की, देश की इसी भावना को नमन करते हुए मैं कोलकाता पोर्ट ट्रस्ट का नाम, भारत के औद्योगीकरण के प्रणेता, बंगाल के विकास का सपना लेकर जीने वाले और एक देश, एक विधान के लिए बलिदान देने वाले डॉक्टर श्यामा प्रसाद मुखर्जी के नाम पर करने की घोषणा करता हूं: PM @narendramodi— PMO India (@PMOIndia) January 12, 2020
बंगाल के सपूत, डॉक्टर मुखर्जी ने देश में औद्योगीकरण की नींव रखी थी। चितरंजन लोकोमोटिव फैक्ट्री, हिन्दुस्तान एयरक्राफ्ट फैक्ट्री, सिंदरी फर्टिलाइज़र कारखाना और दामोदर वैली कॉर्पोरेशन, ऐसे अनेक बड़ी परियोजनाओं के विकास में डॉक्टर मुखर्जी का बहुत योगदान रहा है: PM @narendramodi— PMO India (@PMOIndia) January 12, 2020
आज के इस अवसर पर, मैं बाबा साहेब आंबेडकर को भी याद करता हूं, उन्हें नमन करता हूं। डॉक्टर मुखर्जी और बाबा साहेब, दोनों ने स्वतंत्रता के बाद के भारत के लिए नई नीतियां दी थीं, नया विजन दिया था: PM @narendramodi— PMO India (@PMOIndia) January 12, 2020
लेकिन ये देश का दुर्भाग्य रहा कि डॉक्टर मुखर्जी और बाबा साहेब के सरकार से हटने के बाद, उनके सुझावों पर वैसा अमल नहीं किया गया, जैसा किया जाना चाहिए था: PM @narendramodi— PMO India (@PMOIndia) January 12, 2020
गुजरात के लोथल पोर्ट से लेकर कोलकाता पोर्ट तक देखें, तो भारत की लंबी कोस्ट लाइन से पूरी दुनिया में व्यापार-कारोबार होता था और सभ्यता, संस्कृति का प्रसार भी होता था: PM @narendramodi— PMO India (@PMOIndia) January 12, 2020
हमारी सरकार ये मानती है कि हमारे Coasts, विकास के Gateways हैं। इसलिए सरकार ने Coasts पर कनेक्टिविटी और वहां के इंफ्रास्ट्रक्चर को आधुनिक बनाने के लिए सागरमाला कार्यक्रम शुरू किया: PM @narendramodi— PMO India (@PMOIndia) January 12, 2020
इस योजना के तहत करीब 6 लाख करोड़ रुपए से अधिक के पौने 6 सौ प्रोजेक्ट्स की पहचान की जा चुकी है। इनमें से 3 लाख करोड़ रुपए से अधिक के 200 से ज्यादा प्रोजेक्ट पर काम चल रहा है और लगभग सवा सौ पूरे भी हो चुके हैं: PM @narendramodi— PMO India (@PMOIndia) January 12, 2020
इस वर्ष हल्दिया में मल्टीमॉडल टर्मिनल और फरक्का में नेविगेशनल लॉक को तैयार करने का प्रयास है। साल 2021 तक गंगा में बड़े जहाज़ भी चल सकें, इसके लिए भी ज़रूरी गहराई बनाने का काम प्रगति पर है: PM @narendramodi— PMO India (@PMOIndia) January 12, 2020
नदी जलमार्ग की सुविधाओं के बनने से कोलकाता पोर्ट पूर्वी भारत के औद्योगिक सेंटर्स से तो जुड़ा ही है, नेपाल, बांग्लादेश, भूटान और म्यांमार जैसे देशों के लिए व्यापार और आसान हुआ है: PM @narendramodi— PMO India (@PMOIndia) January 12, 2020
पश्चिम बंगाल के विकास के लिए केंद्र सरकार की तरफ से हर संभव कोशिश की जा रही है। विशेष तौर पर गरीबों, दलितों, वंचितों, शोषितों और पिछड़ों के विकास के लिए समर्पित भाव से प्रयास किए जा रहे हैं: PM @narendramodi— PMO India (@PMOIndia) January 12, 2020
जैसे ही पश्चिम बंगाल राज्य सरकार आयुष्मान भारत योजना, पीएम किसान सम्मान निधि के लिए स्वीकृति देगी, यहां के लोगों को इन योजनाओं का भी लाभ मिलने लगेगा: PM @narendramodi— PMO India (@PMOIndia) January 12, 2020